১০. টলেমীয় মিশর – Bangla Book । বাংলা লাইব্রেরি\n১০. টলেমীয় মিশর\nলাইব্রেরি » অনুবাদ সাহিত্য » আইজাক আসিমভ » মিশরের ইতিহাস » ১০. টলেমীয় মিশর\nক্লিওমেনিসের শাসনামলে মিশরের যথেষ্ট অগ্রগতি হয়েছিল আর আলেক্সান্ডার যখন বিজয়োল্লাসে পারস্যের একপ্রান্ত থেকে আরেক প্রান্তে ছুটে বেড়াচ্ছেন, ঘটনার ডামাডোলে তিনি কিছুটা পেছনে পড়ে গেলেন। এদিকে আলেক্সান্ডার ছোটবড় সব শহর দখল করার পর অবশেষে সমগ্র মিশরের ম্রাটরূপে নিজেকে প্রতিষ্ঠিত করলেন (পারস্যের শেষ ম্রাট তৃতীয় দারায়ুস ৩৩০ খ্রিস্টপূর্বাব্দে নিজের লোকজনের হাতেই নিহত হন।\nদূরদূরান্তে অভিযান শেষে আলেক্সান্ডার ৩২৩ খ্রিস্টপূর্বাব্দে বেবিলনে ফিরে এসে নূতন অভিযানের পরিকল্পনা করছিলেন আর তখনই তার মৃত্যু হয়।\nমৃত্যুকালে তার বয়স হয়েছিল মাত্র তেত্রিশ বছর, এক নব-যুবক, আর তিনি পেছনে কোনো সমর্থ উত্তরাধিকারীও রেখে যেতে পারেননি। তার ছিল এক ঝগড়াটে পারসিক মাতা, এক মানসিক জরাগ্রস্ত সৎভাই, আর এক মরণোত্তর পুত্র। এদের কাউকে হিসাবের মধ্যেই গণ্য করা যায়না।\nপ্রবাদ আছে মৃত্যুকালে আলেক্সান্ডারকে প্রশ্ন করা হয়েছিল তিনি কাকে তার উত্তরাধিকারী মনোনয়ন করতে চান, শেষ নিঃশ্বাস ছাড়তে ছাড়তে তিনি নাকি বলেছিলেন, “সবচেয়ে শক্তিমানকে।”\nতিনি হয়তো এমনটা নাও বলে থাকতে পারেন, তবে তার জেনারেলরা এমনটা বলেছিলেন বলেই প্রচার করেছিল। তাদের প্রত্যেকেই এক একটা অংশ দখল করে নেয়, আর অন্য অংশগুলি কজা করতে উঠে পরে লেগে যায়। এদের মধ্যে সবচেয়ে গুরুত্বপূর্ণ জেনারেল ছিলেন টলেমী, সেলুকাস আর এন্টিগোনাস। শেষের জনের সহায়ক ছিল তার তদীয় পুত্র ডিমেট্রিয়াস।\nটলেমী (অথবা গ্রিক রূপান্তর টলেমাইয়ুস) ছিলেন একজন মেসিডোনীয় সম্ভ্রান্ত ব্যক্তির পুত্র, রটনা রয়েছে তিনি ছিলেন ফিলিপের অবৈধ সন্তান, আর সেই সূত্রে আলেক্সান্ডারের সৎ ভাই (হয়তো এটা সঠিক নয়, আর রটনাটি টলেমী নিজেই ছড়িয়েছিলেন তার ভাবমূর্তি বৃদ্ধি করার জন্য)।\nআলেক্সান্ডারের মৃত্যুর সাথে সাথেই টলেমী মিশরের গভর্নরের পদটি দখল করে নেন আর ক্লিওমেনেসকে মৃত্যুদণ্ড দেন (একজন দক্ষ শাসকের উপযুক্ত পুরস্কার)। টলেমী বেশ সুচিন্তিতভাবেই তার তার রাজ্যের সীমানা নির্ধারণ করেন। মিশর ছিল এক সমৃদ্ধ দেশ, নীলের নিয়মিত বন্যা আর কৃষকদের অক্লান্ত পরিশ্রমের মাধ্যমে মিশর তৎকালীন বিশ্বের মধ্যে ছিল সবচেয়ে সম্পদশালী দেশ।\nটলেমী বেশ চাতুর্যের সাথে আলেক্সান্ডারের দেহাবশেষ এনে মেম্ফিসে সমাহিত করেন, যেহেতু আলেক্সান্ডারের ভাবমূর্তি তৎকালীন বিশ্বে সবচেয়ে উজ্জ্বল যাতে তার উপর আরোপিত হয়েছিল অর্ধ-দেবত্ব।\nজেনারেলদের মধ্যে টলেমীই ছিলেন প্রথম ব্যক্তি যিনি বুঝতে পেরেছিলেন কোনো একক ব্যক্তির পক্ষে সমগ্র দেশ শাসনের দায়িত্ব পালন করা সম্ভব নয়। তিনি বরং মিশরের শাসক হতে পেরেই সন্তুষ্ট, গোটা সাম্রাজ্য কজা করতে গিয়ে বিবাদে জড়িয়ে পড়ার কি প্রয়োজন? নীল উপত্যকা আর তার প্রবেশপথ তার আয়ত্তে থাকলেই হলো, যাতে সম্ভাব্য আক্রামকদের হাত থেকে রেহাই পাওয়া যায়, যাতে উত্তরের সমুদ্রপথে সংযোগ রক্ষা হতে পারে।\nপশ্চিম দিকটাই সহজতর বলে মনে হয়েছিল। টলেমী চেয়েছিলেন শুধু সাইরেনি ও লিবীয় মরুদ্যান তার অধীনতা স্বীকার করুক, যেগুলি পারস্য ও আলেক্সান্ডারের অধীনে ছিল, আর এরা টলেমীর অধীনতা স্বীকারে তেমন ঝামেলা করেনি।\nপূর্ব দিকেও তেমন সমস্যা ছিলনা। ৩২০ খ্রিস্টপূর্বাব্দে তিনি সিরিয়ার দিকে একটি অভিযান পরিচালনা করেন। তিনি বেশ চাতুর্যের সাথে যেরুজালেম আক্রমণ করেন সাবাথ ডে-তে। অতিধার্মিক ইহুদিরা সাবাথ ডে-তে যুদ্ধ করতে রাজি হয়নি, তাই বেশ বিনা বাধাতেই টলেমী যেরুজালেম অধিকার করে নেন।\nসমস্যা দেখা দিয়েছিল উত্তরে। তিনি একটি নৌবহর সাজিয়ে গ্রীসের বিভিন্ন দ্বীপে অভিযান পরিচালনা করেন। তার উদ্দেশ্য ছিল সেসব এলাকায় কিছু মিত্র লাভ করা। সেখানে বাধা এল এন্টিগোনাস আর ডিমেট্রিয়াসের তরফ থেকে। আর সেখানে ৩০৬ খ্রিস্টপূর্বাব্দে পিতা এবং পুত্রের নৌ আক্রমণে টলেমীকে এক চরম পরাজয়ের স্বাদ গ্রহণ করতে হয়েছিল।\nসে সময় এন্টিগোনাসের বয়স ছিল পঁচাত্তর বছর আর এই বৃদ্ধ বয়সে মৃত্যুর আগে তিনি শ্রেষ্ঠত্ব অর্জনের প্রয়াসে এশিয়ার রাজা উপাধি ধারণ করলেন। টলেমীও এই পরাজয়ের জ্বালা বিনা বাধায় মেনে নিতে রাজি ছিলেননা। তিনিও নিজেকে রাজা বলে ঘোষণা করলেন, এন্টিগোনাস ও ডিমেট্রিয়াসের সম্মিলিত বাহিনীর মিশর আক্রমণ প্রতিহত করলেন, আর তাতে করে তার নূতন উপাধিটির সার্থকতা প্রতিপন্ন হয়ে গেল।\nমিশরের রাজারূপে টলেমী এক বংশধারা প্রতিষ্ঠা করে গেলেন যা পরবর্তী তিন শতাব্দীব্যাপী টিকে ছিল, যেটা পূর্ববর্তী তিন সহস্রাব্দের মধ্যে কোনো রাজবংশই করতে সক্ষম হয়নি। এই রাজবংশকে বলা যেতে পারে মেসিডোনীয় রাজবংশ বা টলেমীর পিতা লাগিডের নামানুসারে লাগিডীয় বংশ বা মিশরীয় রীতি অনুযায়ী একত্রিংশ রাজবংশ।\nসাধারণভাবে এই রাজবংশকে টলেমীয় বংশরূপে উল্লেখ করা হয়, কারণ এই বংশের সব রাজাই এই উপাধিটি গ্রহণ করেছিলেন।\nশুধু টলেমী ও এন্টিগোনাসই একমাত্র জেনারেল ছিলেননা যারা রাজা হয়েছিলেন। সেলুকাস, যিনি বেবিলনিয়ায় নিজেকে প্রতিষ্ঠিত করেছিলেন, তিনিও রাজা উপাধিটি গ্রহণ করেছিলেন। তার বংশধরদের বলা হতো সেলুকীয়, আর পশ্চিম এশিয়ায় তাদের রাজত্বকে বলা হয় সেলুকীয় সাম্রাজ্য।\nউত্তরে মাত্র একবার পরাজিত হওয়ার জন্যই যে প্রথম টলেমী হাত গুটিয়ে নিয়েছিলেন তা নয়। তিনি তার নৌবহরকে পুনরায় সুসজ্জিত করে সুযোগের অপেক্ষা করতে থাকেন। ৩০৫ খ্রিস্টপূর্বাব্দে ডিমেট্রিয়াস রোডস দ্বীপ অবরোধ করে বসেন, যেটা টলেমীর পরাজয় সত্ত্বেও মিশরের সাথে তার মিত্রতা বজায় রেখেছিল। রোডসবাসীরা বেশ শক্ত প্রতিরোধ গড়ে তুলেছিল, আর টলেমী তাদের সাহায্যার্থে নৌবাহিনী প্রেরণ করেছিলেন। ডিমেট্রিয়াস অবরোধ তুলে নিয়ে পিছু হটে যান। কৃতজ্ঞ রোডসবাসীরা টলেমীকে “সোটার” (ত্রাণকর্তা) উপাধি প্রদান করে।\nআলেক্সান্ডারের পরবর্তী শতাব্দীগুলিতে একটা প্রথা দাঁড়িয়ে গিয়েছিল, রাজারা একটা চটকদার উপনাম গ্রহণ করত যার মাধ্যমে একে অন্যের থেকে আলাদা করা যায়, আর ইতিহাসে তাদের চেনা যায়। সচরাচর যে রাজা যত কমজোর তার উপনামটা ততই চটকদার হতো। পূর্ব ভূমধ্যসাগরীয় অঞ্চলের প্রায় সব রাজাই এমনটা করত, তবে আমি শুধু তাদের সাথেই এটা যুক্ত করতে চাই মিশরের সাথে যাদের সম্পর্ক আছে। তাই প্রথম টলেমীকে বলা যায় প্রথম সোটার।\nযেহেতু সকল জেনারেলদের মধ্যে এন্টিগোনাসই ছিলেন সবচাইতে উচ্চাকাঙ্ক্ষী, আর আপোসরফায় মোটেই আগ্রহী ছিলেননা, তাই টলেমী, সেলুকাস এবং আরও কিছু জেনারেল তার বিরুদ্ধে জোটবদ্ধ হয়েছিল, আর এই জোটের শর্ত অনুসারে টলেমী ও সেলুকাস তাদের মধ্যে সিরিয়াকে বাটোয়ারা করতে সম্মত হয়েছিল, টলেমীর ভাগে পড়েছিল দক্ষিণার্ধ।\nএন্টিগোনাসের বিরুদ্ধে অভিযান চলাকালে টলেমীর ভয় ছিল হয়তো পরাজয় হতে পারে, আর তিনি তার বাহিনীকে প্রত্যাহার করেছিলেন। ৩০১ খ্রিস্টপূর্বাব্দে মধ্য এশিয়া মাইনরের ইপসাসে যখন যুদ্ধের শেষ পর্যায় চলছে সেই পর্যায়ে এন্টিগোনাসই পরাজিত এবং নিহত হলেন, আর তার পুত্র ডিমেট্রিয়াস বিতাড়িত হয়ে সাময়িকভাবে নির্বাসনে চলে গেলেন।\nসেলুকাসের তখন জয়জয়কার। তিনি প্রকৃতপক্ষে আলেক্সান্ডারের অধিকৃত এশীয় অঞ্চলের প্রায় পুরোটাই নিজের অধিকারে নিয়ে নিলেন। তদতিরিক্ত তিনি সিরিয়ার দক্ষিণাঞ্চলও দাবি করে বসলেন, কারণ ইপসাসের যুদ্ধের পূর্বে পশ্চাৎমুখীনতার কারণে তিনি এই অঞ্চলের উপর তার অধিকার হারিয়েছিলেন। তবে টলেমী তার অধিকার ছাড়তে রাজি হননি। পরবর্তী এক শতাব্দী যাবৎ দক্ষিণ সিরিয়া ও বিশেষ করে জুডিয়া মিশরের অধিকারে রয়ে যায়। আট শতাব্দী পূর্বে তৃতীয় রামেসেসের পর এটাই মিশরের প্রথম এশীয় সাম্রাজ্য। তবু সিরিয়া প্রায় দেড় শতাব্দীব্যাপী টলেমীয় এবং সেলুকীয়দের মধ্যে বিবাদের বিষয় হয়ে রইল, আর এ নিয়ে অনেকগুলি যুদ্ধ ঘটে যায় যা উভয় বংশেরই ধ্বংসের কারণ।\nটলেমীর সবচেয়ে বড় আশীর্বাদ তার দীর্ঘ জীবন, যাকে মিশরেরও আশীর্বাদরূপে গণ্য করা যায়, তার নমনীয় এবং ন্যায়পরায়ণ শাসনের কারণে, যে জন্য তার রাজত্বের শেষ অবধি তিনি জনপ্রিয় শাসকের মর্যাদা লাভ করেন, যদিও তিনি ছিলেন একজন বহিরাগত। তিনিই প্রথম মিশরীয় সম্রাট যিনি ধাতব মুদ্রার প্রচলন করেন। মিশরের অর্থনীতির বিকাশ ঘটে। তার রাজত্বের শেষ অর্ধাংশ ছিল অত্যন্ত শান্তিপূর্ণ, তবে তার সবচেয়ে উদ্বেগের বিষয় ছিল অবন্ধুসুলভ সেলুকাসেরও দীর্ঘ জীবন।\n২৮৫ খ্রিস্টপূর্বাব্দ নাগাদ প্রায় ৮০ বছর বয়সে টলেমী শারীরিক ও মানসিভাবে সক্ষম আর রইলেন না। তিনি নিজেও অনুধাবন করলেন তার পক্ষে আর রাজকার্য সামাল দেওয়া সম্ভব নয়। এবার তাই তাকে তার উত্তরাধিকারী নিয়ে ভাবতে হবে, এমন একজন যে সেলুকাস ও তার উত্তরাধিকারীকে ঠেকিয়ে রাখতে পারবে।\nপ্রথম টলেমীর অনেক পুত্র ছিল, তার মধ্যে দুজন (আলাদা মায়ের) ছিল গুরুত্বপূর্ণ। উভয়েই টলেমী নাম বহন করত। বয়ঃজ্যেষ্ঠজন টলেমী সেরোনাস বা “বজ্ৰপাণি সেরোনাস” আর কনিষ্ঠজন টলেমী ফিলাডেলফাস। এই নামটি তাকে দেওয়া হয় জীবনের শেষ পর্যায়ে যার কারণ আমরা পরে বুঝতে পারব।\nপ্রথমজন ছিলেন প্রকৃত বজ্রবিদ্যুৎ শক্তি, যেদিক দিয়ে যেত সব জ্বালিয়ে পুড়িয়ে ছারখার করে দিত। আর সেই আগুনে নিজেও দগ্ধ হতো। কনিষ্ঠজন ছিলেন তার পিতার মতোই সুবিবেচক, নরমপন্থী। টলেমী বিনা দ্বিধায় সেরোনাসকে নির্বাসনে পাঠিয়ে দেন এবং কনিষ্ঠপুত্রকে নিজের কাছে শাসনকার্যের অংশীদার করে রাখেন, এবং ২৮৫ খ্রিস্টপূর্বাব্দে কনিষ্ঠ পুত্রের অনুকূলে সিংহাসন ত্যাগ করেন। দীর্ঘ সফল রাজত্বের অবসানে ২৮৩ খ্রিস্টপূর্বাব্দে তিনি মৃত্যুবরণ করেন।\nটলেমী সেরোনাস অবশেষে স্থান পেলেন সেলুকাসের রাজদরবারে, যিনি সানন্দে তাকে গ্রহণ করলেন। এই যুবা পুরুষের মধ্যে তিনি দেখতে পেলেন মিশরের ভবিষ্যৎ শাসককে, প্রয়োজনে যাকে তিনি হাতিয়াররূপে ব্যবহার করতে পারবেন। সেলুকাস মোটেই টলেমীর মতো ছিলেন না। তার বার্ধক্য তাকে মোটেই সিংহাসন ত্যাগের হাতছানি দেয়নি। ক্ষমতার প্রলোভন তখনও তার মাঝে সক্রিয় আর এজন্য তিনি তখনও সগ্রাম করে চলেছেন একজন সাহসি তরুণের মতো।\n২৮১ খ্রিস্টপূর্বাব্দে তিনি শেষ যুদ্ধ জয় করেন আর পরবর্তী এক যুদ্ধে আলেক্সান্ডারের এক বৃদ্ধ সেনাপতিকে পরাজিত ও হত্যা করতে সক্ষম হন। এদিকে প্রথম টলেমীর মৃত্যু হওয়ায় আলেক্সান্ডারের সেনাপতিগণের মধ্যে তিনিই একমাত্র জীবিত ব্যক্তি, আর এটাই ছিল তার জীবনের সবচেয়ে আনন্দের ব্যাপার (এই বিজয়ের শিখরে আরোহণের সময় তার বয়স ছিল সাতাত্তর বছর)।\nতবে এই উল্লাস দীর্ঘস্থায়ী হয়নি। তার বিজয়ের সুফল উপভোগ করার জন্য তিনি মেসিডোনে গমন করেন, আলেক্সান্ডারের দেশ তার অধিকারে নেওয়ার জন্য। তবে সেলুকাসের আগমনের সাথে সাথেই সেরোনাস তার কার্যক্রম শুরু করে দেন। মিশরের সিংহাসন তার হাতছাড়া হয়ে যায়, তবে কোনো এক জায়গায় তো তাকে থিতু হয়ে বসতে হবে। আপাত অমর সেলুকাসের মৃত্যুর জন্য অনন্তকাল অপেক্ষা করা যায়না। তাই ২৮০ খ্রিস্টপূর্বাব্দে ছুরিকাঘাতে তাকে ধরাশায়ী করে ব্যাপারটা ফয়সালা করে ফেললেন।\nআলেক্সান্ডারের সেনাপতিদের সর্বশেষ ব্যক্তির জীবনাবসান ঘটল, এবার টলেমী সোটারের দুই পুত্ৰই সিংহাসন দখল করে বসলেন। কনিষ্ঠ হলেন মিশরের আর জ্যেষ্ঠ মেসিডোনের অধীশ্বর। তবে জ্যেষ্ঠ, যিনি হত্যার মাধ্যমে সিংহাসন অধিকার করেছিলেন, তার ভাগ্যে বেশিদিন সিংহাসনে বসে থাকা লিখা ছিলনা। পরের বছরই উত্তরের বর্বরদের দ্বারা মেসিডোন আক্রান্ত হয়, আর ভয়ংকর এক ডামাডোলের মধ্যে সেরোনাস তার প্রাণ হারান।\nপ্রথম টলেমী তার রাজ্য শাসন করতেন নূতন রাজধানী আলেক্সান্দ্রিয়া থেকে, আর পরবর্তী সব টলেমীয়রাই তাই করেছেন। সত্যিকারের মিশর বলতে যা বোঝায় আলেক্সান্দ্রিয়া তার সবকিছুই, বিশেষ করে বহিরাগতদের কাছে। তবে মিশরীয়দের কাছে আলেক্সান্দ্রিয়ার মোটেই কোনো গুরুত্ব ছিলনা। টলেমীয়রা মিশরীয় প্রথা এবং মিশরীয় দেবতাদের প্রতি শ্রদ্ধাশীল ছিল, আর তাদের প্রার্থনাতেও যোগ দিত, আর সে কারণেই তাদের বিরুদ্ধে উল্লেখযোগ্য কোনো বিদ্রোহ ঘটেনি, যেমনটা ঘটেছিল হিক্সস, আসিরীয় এবং পারসিকদের বিরুদ্ধে। তৎসত্ত্বেও মিশরীয়দের মনে হতো আলেক্সান্দ্রিয়া মিশরের মধ্যে অন্য এক দেশ। দেশটা শাসন হচ্ছিল গ্রিক রীতিতে, দেশটি গ্রিক আর ইহুদিতে ভরপুর (ওখানে ইহুদিদের আগমন ঘটে জুডিয়া থেকে যেটা সে সময় মিশরীয় শাসনাধীনে ছিল)।\nহয়তো মিশরীয়দের দিক থেকে দেখতে গেলে এটাও ছিল মঙ্গলজনক। গ্রিকদের রাজধানীতে আটকে রাখতে পারায় সমগ্র মিশর ছিল মিশরীয়দের।\nঅনেকে মনে করত, আলেক্সান্দ্রিয়ার এক তৃতীয়াংশ গ্রিক, এক তৃতীয়াংশ ইহুদি আর এক তৃতীয়াংশ মিশরীয়। এর সম্পদ, এর আধুনিকায়ন, বিশ্বজনীয়তার কথা বিবেচনায়, আর অতীতচারিতা থেকে মুক্তির কথা বিবেচনা করে বলা যায় আলেক্সান্দ্রিয়া ছিল সেকালের নিউইয়র্ক।\nপ্রথম টলেমী এবং তার পুত্র দ্বিতীয় টলেমী আলেক্সান্দ্রিয়াকে শুধু বৃহৎ, জনবহুল এবং সম্পদশালী করাকেই যথেষ্ট মনে করতেন না। উভয়েই চেষ্টা করেছিলেন একে একটি জ্ঞানচর্চার কেন্দ্ররূপে গড়ে তুলতে, আর এ ব্যাপারে তারা সাফল্যও লাভ করেছিলেন (এদিক থেকে প্রথম দুজন টলেমীর মধ্যে কে কতটা এগিয়ে সেটা নির্ণয় করা বেশ কঠিন)।\nপ্রথম টলেমী নিজেও একজন লেখক ছিলেন আর তিনি সোজাসাপ্টা গদ্যে আলেক্সান্ডার দ্য গ্রেটের জীবনী লিখেছিলেন। এটা দারুণ আফসোসের ব্যাপার যে এই বিখ্যাত বইটির মূল কপি আমাদের হাতে আসেনি। তবে এর চারশ বছর পরে একজন গ্রিক ঐতিহাসিক আরিয়ান আলেক্সান্ডারের জীবনী লিখতে গিয়ে উল্লেখ করেছিলেন সেটি মূলত প্রথম টলেমীর বইয়ের উপর ভিত্তি করে। আরিয়ানের লেখা আমাদের সময় পর্যন্ত টিকে আছে আর তার মাধ্যমেই পরোক্ষভাবে আমরা প্রথম টলেমীর বই সম্বন্ধে জানতে পারি।\nটলেমী মহান গ্রিক দার্শনিক এরিস্টোটলের লাইব্রেরি উত্তরাধিকার সূত্রে লাভ করেন, আর তার সংগ্রহ বৃদ্ধি করার সব চেষ্টা চালিয়েছিলেন। তিনি তার লাইব্রেরি সুসজ্জিত ও সুসংগঠিত করার জন্য একজন এথেনীয় লাইব্রেরিয়ানকে আমদানি করেছিলেন, যার ফলে আলেক্সান্দ্রিয়ার লাইব্রেরি তৎকালীন বিশ্বের সর্বশ্রেষ্ঠ লাইব্রেরিতে পরিণত হয়। বর্তমান কালের ছাপাখানা আবিষ্কারের আগ পর্যন্ত পরবর্তী সতেরো শতাব্দীব্যাপী তার সাথে তুলনীয় কোনো লাইব্রেরি গড়ে ওঠেনি।\nলাইব্রেরি সংলগ্ন মিউজের এক মন্দির নির্মাণ করা হয়েছিল, (গ্রিক ভাষায় মৌজিয়ন আর রোমান ভাষায় মিউজিয়াম) যেখানে পণ্ডিতেরা শান্তি ও নিরাপত্তার সাথে তাদের কাজ চালিয়ে যেতে পারে। এথেন্স, যা ছিল তঙ্কালীন বিশ্বে গ্রিক বিদ্যাচর্চার সবচেয়ে বড় কেন্দ্র, আলেক্সান্দ্রিয়ার কাছে তা ম্লান হয়ে পড়ে। পৃথিবীর বিভিন্ন প্রান্ত থেকে সেখানে পণ্ডিতেরা সমবেত হতে থাকে (যেখানে অর্থ, সেখানে মেধা পাচার হতে থাকে, এখন যেমন হচ্ছে আমেরিকায়)। এই কেন্দ্রের শীর্ষ সময়ে এখানে ১৪০০ ছাত্রের সমাগম ঘটেছিল, আধুনিক মাপকাঠিতেও বলা যায় এটি ছিল বিশাল এক বিশ্ববিদ্যালয়।\nএই আলেক্সান্দ্রিয়াতেই ইউক্লিড তার জ্যামিতির সূত্র আবিষ্কার করেন, ইরাতোস্থেনিস পৃথিবীর পরিধি নিরুপণ এবং হেরোফাইলাস ও ইসিস্রেতাস শারীরতত্ত্বে অসাধারণ অগ্রগতি সাধন করেন আর তেসিবাস আবিষ্কার করেন জলঘড়ি।\nআলেক্সান্দ্রিয়ার বিদ্যাচর্চা মূলত গ্রিক ধাঁচের, তবে এতে মিশরীয় প্রযুক্তির যথেষ্ট অবদান ছিল। তাত্ত্বিক দিক থেকে মিশর গ্রীসের পেছনে থাকলেও, প্রযুক্তির দিক দিয়ে তারা গ্রীসের চাইতে অনেক এগিয়ে ছিল। বহু শতাব্দীর মমি তৈরির অভিজ্ঞতা তাদের রসায়ন ও চিকিৎসাশাস্ত্রে অনেকদূর এগিয়ে নিয়ে গিয়েছিল।\nগ্রিক পণ্ডিতেরা মিশরীয় জ্ঞান আত্মস্থ করার ব্যাপারে মোটেই দ্বিধাগ্রস্ত ছিলেন না। মিশরীয়দের কাছে ইবিসের মুণ্ডযুক্ত দেবতা “থথ” ছিল সকল জ্ঞানের ভাণ্ডার, আর গ্রিকরা তার সাথে নিজেদের দেবতা হার্মিসকে মিলিয়েছিল। তারা বলত হার্মিস ট্রিসমেজিস্ট্রাস (ত্রিগুণাত্মক হার্মিস) আর তার ছত্রছায়ায় যে বিজ্ঞান গড়ে উঠেছিল তাকে বর্তমানে বলা হয় আলকেমি।\nটলেমীয়রা ভাষা ও সংস্কৃতির দিক থেকে গ্রিক থাকলেও তারা মিশরীয় সংস্কৃতিকে যথেষ্ট আনুকূল্য প্রদান করত। উদাহরণস্বরূপ দ্বিতীয় টলেমী মিশরের ইতিহাস রচনায় মানেথোকে সহায়তা দিয়েছিলেন, আর নীলের এক নৌযাত্রায় সাহচর্য দিয়েছিলেন।\nটলেমীয়রা মিশরীয় ধর্মের প্রতিও যথেষ্ট শ্রদ্ধাশীল ছিল। তারা গ্রিক আর মিশরীয় সমন্বয়ে এক নূতন ধর্মের উদ্ভাবনের চেষ্টা করে, যেটা নিজেদের অনুকূলে যায়। যেমন ওরিসিস আর এপিসের সমন্বয়ে গ্রিক দেবতা সেরাপিস, তাকে সম্পৃক্ত করা হয় জিউসের সাথে আর প্রথম টলেমী তার সম্মানার্থে আলেক্সান্দ্রিয়ায় এক সুদৃশ্য মন্দির নির্মাণ করেন। এটাই সেরাপিওন বা তার রোমান রূপান্তর সেরাপিয়াম।\nমিশরীয় রীতি অনুসারে ফারাওরা যেমন ভ্রাতা-ভগ্নী বিবাহপাশে আবদ্ধ হতো, দ্বিতীয় টলেমী তার অনুসরণ করে নিজের ভগ্নী আর্সিনোয়েকে বিবাহ করেন, ইতিপূর্বে যার বিবাহ হয়েছিল তার সৎ ভাই টলেমী সেরোনাসের সাথে। তাদের বিবাহবন্ধন ছিল অত্যন্ত সুখকর, তবে তারা দুজনেই যৌবনোত্তীর্ণ হওয়ায় তাদের কোনো সন্তান জন্মেনি।\nএমনকি ইহুদিরাও টলেমীয়দের আনুকূল্য লাভ করতে সক্ষম হয়েছিল। প্রকৃতপক্ষে টলেমীয়দের প্রারম্ভিককালে তারা ইহুদিদের এক প্রাচীন ইতিহাসের ধারক বাহকরূপে স্বীকৃতি দিয়েছিল, যাদের অধিকারে ছিল অনেক আকর্ষণীয় পবিত্র গ্রন্থ। এই কথা মনে রেখেই প্রথম টলেমী সাবাথ ডে-তে যেরূজালেম আক্রমণ করেন, কারণ তিনি জানতেন ঐদিন তাকে ইহুদিদের প্রতিরোধের সম্মুখীন হতে হবেনা। টলেমীয়রা ইহুদিদের আজব সব প্রথা পালনের অনুমতি দেয় আর আলেক্সান্দ্রিয়ায় তারা অনেকটাই স্বায়ত্তশাসন উপভোগ করে।\nআলেক্সান্দ্রিয়ার পরিবেশ অভিবাসী ইহুদিদের জন্য এতটাই অনুকূল করে তোলা হয়েছিল যে, ইহুদিরা শীঘ্রই জুডিয়ায় ব্যবহৃত আরামীয় অথবা যে হিব্রম্ন ভাষায়। তাদের ধর্মগ্রন্থ লিখিত তার পরিবর্তে তারা গ্রিক ভাষায় কথা বলতে শুরু করল।\nগ্রিক ভাষায় অনূদিত বাইবেলকে বলা হয় সেয়াজিন্ট, গ্রিক ভাষায় যার অর্থ “সত্তর,” কারণ কথিত আছে যে সত্তরজন পণ্ডিত এই অনুবাদের কাজটি করেছিল।\nল্যাটিন ভাষায় যে বাইবেলের অনুবাদ হয়েছিল তা এই সেপ্টয়াজিন্টেরই অনুবাদ। কাজেই প্রাথমিক খ্রিস্টীয় যুগে এই সেয়াজিন্টেরই প্রচলন ছিল, সেটা এিকই হোক আর ল্যাটিনই থোক। তাই বলা যায় টলেমীয়দের বাইবেলের অনুবাদ সমগ্র খ্রিস্টীয় জগতে অসাধারণ গুরুত্ব বহন করে।\nদ্বিতীয় টলেমী তার মেসিডোনীয় উত্তরাধিকারের কথাও ভোলেননি। তিনি আলেক্সান্ডারের মরদেহ মেম্ফিস থেকে আলেক্সান্দ্রিয়ায় এনে সমাহিত করেন, আর এর উপর সুদৃশ্য এক সমাধিমন্দির নির্মাণ করেন।\nপ্রথম ও দ্বিতীয় টলেমী ধন্যবাদাহঁ এজন্য যে তারা আলেক্সান্দ্রিয়াকে বাণিজ্যকেন্দ্ররূপেই নয়, জ্ঞানচর্চার কেন্দ্ররূপেও গড়ে তোলেন। আর এটা টিকে ছিল পরবর্তী প্রায় নয় শতাব্দী যাবৎ।\nক্ষমতার শীর্ষে টলেমীয়গণ\nদ্বিতীয় টলেমী মিশরের সমৃদ্ধির প্রবাহ ধরে রাখার চেষ্টা করেছিলেন। নীলের সাথে যে খাল সংযোগ মিশরের অগ্রগতির প্রধান নিয়ামক তার কার্যক্ষমতাকে সর্বোচ্চ পর্যায়ে নিয়ে যাওয়া ছিল তার প্রধান লক্ষ্য। তিনি খাল কেটে নীলের সাথে লোহিত সাগরের সংযোগ ঘটিয়েছিলেন, তিনি নীলের উজান অঞ্চল আবিষ্কার করেছিলেন, তিনি লোহিত সাগরের তীরে সেনানিবাস ও শহর স্থাপন করেছিলেন, যাতে আরব উপকূলে ব্যবসাবাণিজ্য নিরাপদ করা যায়।\nতাছাড়া তিনি লেক মোয়েরিস সম্বন্ধে ফারাওদের গৃহিত নীতির সংশোধন করেন। এর পানির উচ্চতা বৃদ্ধির পরিবর্তে তিনি এর পানি সেচে ফেলে খাল খননের দ্বারা নীলের মিঠাপানি সরবরাহ করে আশপাশের এলাকাকে উর্বর কৃষিক্ষেত্রে পরিণত করেন। এর ফলে সেই এলাকায় জনসংখ্যা বৃদ্ধি পায়, অনেক শহর গড়ে ওঠে। পরবর্তী চার শতাব্দী যাবৎ এই এলাকাটি মিশরের সবচাইতে সমৃদ্ধ এলাকায় পরিণত হয়।\nভূমধ্যসাগরে নৌচলাচল নিরাপদ করার জন্য দ্বিতীয় টলেমী আলেক্সান্দ্রিয়ার অদূরে ফারোজ দ্বীপে প্রায় ৮০০ ট্যালেন্ট (আধুনিক মুদ্রায় প্রায় বিশ লাখ ডলার) ব্যয় করে একটি লাইটহাউস নির্মাণ করিয়েছিলেন। প্রাচীন বিশ্বে এটাই ছিল সবচেয়ে বড় লাইটহাউস। গ্রিকরা অবাক বিস্ময়ে একে বলেছিল বিশ্বের সপ্তমাশ্চর্যের একটি। এর বর্গাকৃতি ভিত্তিভূমির প্রত্যেক পার্শ্বের দৈর্ঘ্য ছিল ১০০ ফিট, এর উচ্চতা (বিভিন্ন সময়ে বলা হয়েছে ২০০ থেকে ৮০০ ফিট), যার শীর্ষদেশে সবসময় একটা মশাল জ্বলত। সবচেয়ে বড় আকারে নির্মিত হয়েছিল সমুদ্র-দেবতা পোসিডনের মূর্তি। প্রজ্বলিত কাঠের অগ্নিকুন্ড বিশ মাইল দূর থেকে দৃশ্যমান ছিল। এর নির্মাণ কৌশল এখন আর জানা সম্ভব নয়, কারণ এটি নির্মাণের পনেরো শতাব্দী পরে এক প্রবল ভূমিকম্পে এটি সম্পূর্ণরূপে ধ্বংস হয়ে যায়।\nতবে টলেমীয় এবং সেলুকীয়দের মধ্যে বিবাদ চলতে থাকে। প্রথম সেলুকাসের উত্তরাধিকার লাভ করেন তার পুত্র প্রথম এন্টিয়োকাস। আর পুত্রে পুত্রে শত্রুতা কখনোই প্রশমিত হয়নি। ২৭৬ থেকে ২৭২ খ্রিস্টপূর্বাব্দ চলে “প্রথম সিরীয় যুদ্ধ” আর এতে জয়যুক্ত হয় মিশর, যাতে করে দ্বিতীয় টলেমী তার অধিকার সম্প্রসারিত করেন ফিনিসিয়া ও এশিয়া মাইনরের অংশ বিশেষের উপর। দ্বিতীয় সিরীয় যুদ্ধ সংঘটিত হয় দ্বিতীয় এন্টিয়োকাস ও তৃতীয় সেলুকীয় রাজার মধ্যে ২৬০ থেকে ২৫৫ খ্রিস্টপূর্বাব্দ পর্যন্ত। এটা মিশরীয়দের জন্য তেমন সৌভাগ্যের ছিলনা, আর এতে পূর্ববর্তী কিছু অর্জনও হারাতে হয়েছিল। সম্ভবত বৈদেশিক নীতির ক্ষেত্রে দ্বিতীয় টলেমীর সবচেয়ে বড় পদক্ষেপটি ছিল এমন একটি বিষয় যাকে সে সময় তেমন গুরুত্ব দিয়ে বিচার করা হয়নি। ইতালিতে রোম নামে একটি নগরী ধীরে ধীরে বিকশিত হচ্ছিল, যা উপদ্বীপের অধিকাংশই দখল করে বসেছিল। যে সময় দ্বিতীয় টলেমী মিশরের সিংহাসনে, ততদিনে মধ্য ইতালির অধিকাংশই রোমের অন্তর্গত যা দক্ষিণের গ্রিক নগরসমূহের জন্য ভয়ের কারণ হয়ে দাঁড়িয়েছিল।\nগ্রিকরা আলেক্সান্দারের দূর সম্পর্কের আত্মীয় পাইরাস নামে একজন মেসিডোনীয় জেনারেলকে তাদের সাহায্যার্থে আহ্বান করেছিল। পাইরাস ছিলেন যুদ্ধের ব্যাপারে অতি-উৎসাহী একজন জেনারেল আর তিনি বেশ আগ্রহভরে এই আহ্বানে সাড়া দিয়ে হস্তিবহরযুক্ত সেনাদল নিয়ে যুদ্ধে ঝাঁপিয়ে পড়েন আর দুইবার রোমানদের পরাজিত করেন। রোমানরা অবশ্য মরিয়া হয়ে যুদ্ধে লেগে থাকে আর অবশেষে ২৭৫ খ্রিস্টপূর্বাব্দে পাইরাসকে পরাজিত করে, আর তাকে ইতালি থেকে তাড়িয়ে দেয়। ২৭০ খ্রিস্টপূর্বাব্দ নাগাদ তারা দক্ষিণ ইতালির প্রায় সবগুলি গ্রিক নগর দখল করে নেয়।\nদ্বিতীয় টলেমী গ্রিক সহানুভূতির দ্বারা মোটেই মোহিত হননি। তার মনে হয়েছিল রোমানরা একটি উঠতি জাতি, আর তাই তাদের বিপক্ষে থাকার চাইতে সাথে থাকা অনেক ভালো। তাই তিনি গ্রিকদের সাথে একটি মৈত্রী চুক্তি করেন, আর সিসিলিকে নিয়ে যখন কার্থেজে রোমানরা এক যুদ্ধে লিপ্ত, তখনও টলেমীয়রা রোমানদের সহায়তা দিয়েছিলেন। প্রকৃতপক্ষে এই মৈত্রী মিশরীয়দের এক ঐতিহ্যে পরিণত হয়েছিল যেখান থেকে তারা কখনো সরে আসেনি।\n২৪৬ খ্রিস্টপূর্বাব্দে দ্বিতীয় টলেমীর মৃত্যুর পর তৃতীয় টলেমী সিংহাসনের উত্তরাধিকার লাভ করেন। মিশর আবার একজন তেজস্বী বুদ্ধিদীপ্ত শাসক লাভ করল। তিনি সাইরিন পুনর্দখল করেন কিছুদিনের জন্য যা স্বাধীনতা ভোগ করে আসছিল।\nতবে সেলুকীয়দের সাথে তাদের বিবাদ অবিরাম চলে আসছিল, আর এখন পারিবারিক দ্বন্দ্বে তা আরও ঘনীভূত হলো।\nঅবশেষে প্রথম সিরীয় যুদ্ধের সমাপ্তিতে দ্বিতীয় টলেমী তার কন্যা, যুবরাজের ভগ্নী বেরেনিসকে আর এক যুবরাজ, পরবর্তীকালে যিনি দ্বিতীয় এন্টিয়োকাসরূপে সিংহাসন লাভ করেন, তার সাথে বিবাহ দেন।\nদ্বিতীয় টলেমী যে বছর মারা যান সেই একই বছরে সিংহাসনে আরোহণের অনতিবিলম্বে মারা যান দ্বিতীয় এন্টিয়োকাস। কাজেই দ্বিতীয় টলেমী আশা করেছিলেন তার বোনের শিশু সন্তানই চতুর্থ সেলুকীয় রাজারূপে সিংহাসনের উত্তরাধিকারী হবে। তবে দ্বিতীয় এন্টিয়োকাসের পূর্ববর্তী আরও এক স্ত্রী জীবিত ছিলেন। তিনি বেরেনিস ও তার শিশু পুত্রকে হত্যা করান এবং তার নিজের পুত্র দ্বিতীয় সেলুকাস সিংহাসনে আরোহণ করেন।\nতৃতীয় টলেমীর জন্য যুদ্ধ শুরু করার এটাই পর্যাপ্ত কারণ। তার ভগ্নীর মৃত্যুর প্রতিশোধ নিতে তিনি সেলুকীয় রাজ্যে অভিযান শুরু করেন, আর এটাই ছিল তৃতীয় সিরীয় যুদ্ধ। তিনি অভিযান চালিয়ে বেবিলন দখল করে নেন। মিশরের সুদীর্ঘ ইতিহাসের কোনো পর্যায়েই এতদূর পর্যন্ত অগ্রসর হতে পারেনি, বলা যায় এর মাধ্যমে টলেমীয় শক্তির সর্বোচ্চ শিখরে আরোহণ। হাজার বছর পূর্বে দ্বিতীয় রামেসেসের পর মিশরীয়রা আর কখনোই পৃথিবীতে এত শক্তিধর হতে পারেনি।\nতবে তৃতীয় টলেমী বুঝতে পেরেছিলেন তার অগ্রাভিযানের মধ্যে কিছুটা অবাস্ত বতা ছিল। সাময়িকভাবে যে ভূমি তিনি দখল করেছেন তা চিরকাল দখলে রাখা হয়তো সম্ভব হবেনা। তাই স্বেচ্ছায় সেলুকীয়দের ভূমি তাদেরকে ছেড়ে দিয়ে পিছু হটে এলেন। শুধু মিশরের নিকটবর্তী কিছু অঞ্চল, যেটুকু লাভজনকভাবে নিজের অধিকারে রাখতে পারবেন, তাই রাখলেন।\nতিনি শুধু সঙ্গে করে নিয়ে এলেন কিছু মূর্তি আর ধর্মীয় উপকরণ ইতিপূর্বে তিন শতাব্দী আগে ক্যাম্বিসেস যেসব মিশর থেকে নিয়ে গিয়েছিল, এবং সেগুলি স্বস্থানে রেখে দিলেন। কৃতজ্ঞ মিশরীয়রা তাকে উপাধি প্রদান করেছিল “ইয়ুর্জেটিস” (মহৎ উপকারী)। আর এভাবেই তৃতীয় টলেমী ইতিহাসে পরিচিত ইয়ুর্জেটিস নামে। সেলুকীয় রাজ্যে টলেমীয় অভিযান নিয়ে একটি কাহিনী প্রচলিত আছে। তার রানি, সেরেনীয় যুাজ্ঞী বেরেনিস তার নিরাপদ প্রত্যাবর্তনের জন্য প্রার্থনা করেন, আর এটা নিশ্চিত করণের জন্য নিজের চুল কেটে দেবতা এফ্রোডাইটের মন্দিরে সমর্পণ করেন। চুলগুলি চুরি হয়ে যায় আর তাকে সান্ত্বনা দেওয়ার জন্য এক পুরোহিত তাকে বলে, চুলগুলি দেবতা স্বর্গে নিয়ে গেছে, আর কিছু অস্পষ্ট তারকা দেখিয়ে বলে ওগুলিই তার চুল। আজো সেই তারকা মণ্ডলকে বলা হয় “কোমা বেরেনিসেস” বা বেরেনিসের চুল।\nটলেমীর যুদ্ধংদেহী শৌর্যের প্রকাশ আরও একটা দিকে দৃশ্যমান আর তা হলো, তিনি দক্ষিণদিকে অগ্রসর হয়ে নুবিয়ায় প্রবেশ করেন, ইতিপূর্বে যেমনটা ঘটেছিল ফারাওদের সময়ে।\nশান্তির আবহেও তৃতীয় টলেমীর অনীহা ছিলনা। তার পিতা ও পিতামহের মতো তিনিও প্রবল আগ্রহে মিউজিয়ামে সহায়তা দিয়ে যান। তার সময়ে বইয়ের সংখ্যা দাঁড়ায় ৪০০,০০০, আর তিনি সকল আগ্রহী আগন্তুককেই বই কপি করে নেওয়ার সুযোগ দিয়েছিলেন। প্রকৃতপক্ষে সকল টলেমীয় সম্রাটই এমনকি সবচেয়ে নিকৃষ্টজনও শিল্প সংস্কৃতির মহা উৎসাহী ছিলেন।\nতৃতীয় টলেমী ইহুদিদের প্রতি আনুকূল্য প্রদর্শন অব্যাহত রাখেন। তিনি তাদের গ্রিকদের সমতুল্য নাগরিক সুযোগ সুবিধা প্রদান করেন। এমনকি সেলুকীয় অভিযান থেকে প্রত্যাবর্তনের পর তিনি যেরুজালেমের মন্দিরে প্রথাসিদ্ধ বলি প্রদান করেন।\n২২১ খ্রিস্টপূর্বাব্দে তৃতীয় টলেমীর মৃত্যু হয়। পেলুসিয়ামে আলেক্সান্ডারের আগমনের পর থেকে ১১১ বছর ধরে মিশর অত্যন্ত উন্নত সুশাসন লাভ করে। স্বদেশীয় ফারাওদের দীর্ঘ শাসনেও এমন নজির নাই। আলেক্সান্ডার, ক্লিওমেনেস এবং তিনজন টলেমীয় শাসনে মিশর লাভ করেছিল নিরাপত্তা, শান্তি এবং সমৃদ্ধি।\nতবে এই সুদিনে আবার অবক্ষয়ের সূত্রপাত হলো।\nমহান ইউয়ের্জেতিসের জ্যেষ্ঠপুত্র চতুর্থ টলেমী নামে সিংহাসনে আরোহণ করেন এবং ফিলোপেটার (পিতার স্নেহভাজন) উপাধি গ্রহণ করেন। সিংহাসনে আরোহণ করে তার প্রথম কর্তব্য ছিল তার মাতা বেরেনিস এবং ভগ্নীকে হত্যা করা। কাজেই এটা সহজবোধ্য যে তার পিতার উপাধি গ্রহণ ছিল লোক দেখানো মাত্র। হয়তো এমনটা নাও হতে পারে। ঐতিহাসিক দলিলের অনুপস্থিতিতে অনেক সময় কল্পকথাকেই সম্বল করতে হয়। এসব ক্ষেত্রে সবচেয়ে চটকদার কথাই টিকে থাকে, সেটা যতই মর্মদ হোক না কেন।\nনূতন টলেমী ছিলেন একজন দুর্বল এবং বিলাসপ্রিয় শাসক। তিনি তার শাসনকার্য ছেড়ে দিয়েছিলেন তার মন্ত্রী এবং পছন্দের লোকদের উপর এটা ছিল মিশরীয়দের জন্য বিশেষ দুর্ভাগ্যজনক, কারণ সেলুকীয় সাম্রাজ্যে তখন একজন অত্যন্ত ক্ষমতাধর উচ্চাকাঙ্ক্ষী শাসক ক্ষমতাসীন। তৃতীয় এন্টিয়োকাসের কনিষ্ঠ পুত্র দ্বিতীয় সেলুকাস ২২৩ খ্রিস্টপূর্বাব্দে সেলুকীয় সিংহাসনে আরোহণ করেন।\nদ্বিতীয় টলেমীর হাতে তার পিতার পরাজয়ের প্রতিশোধ গ্রহণে সংকল্পবদ্ধ হয়ে তৃতীয় এন্টিয়োকাস চতুর্থ সিরিয়ার যুদ্ধে মিশরীয় বাহিনীর সম্মুখীন হন। যুদ্ধটা ঠিক এমন সময়ে যখন মহান টলেমী সবেমাত্র মৃত্যুবরণ করেছেন। প্রাথমিকভাবে তৃতীয় এন্টিয়োকাসেরই জয়লাভ হয়, তবে ২১৭ খ্রিস্টপূর্বাব্দে তিনি মিশর সীমান্তে রাফিয়ার যুদ্ধে স্বয়ং চতুর্থ টলেমীর নেতৃত্বে মূল মিশরীয় বাহিনীর সম্মুখীন হন। উভয় পক্ষেই ছিল হস্তিবহর। এন্টিয়োকাসের এশীয় হস্তি, আর টলেমীর বৃহৎ তবে কম সচল আফ্রিকীয় হস্তি। এটাই একমাত্র যুদ্ধ যেখানে দুই প্রজাতির হস্তি পরস্পরের মুখোমুখি হয়েছিল। এশীয় প্রজাতি এখানে বিজয়ী বলে প্রমাণিত হয়েছিল, তৎসত্ত্বেও এশীয় সৈন্যবাহিনী পরাজয় বরণ করে। মিশরীয় বাহিনী চূড়ান্ত বিজয় লাভে সমর্থ হয় যাতে করে মনে হয়েছিল টলেমীয়দের সৌভাগ্য এবার চিরস্থায়ী হবে।\nসেলুকীয় বাহিনীর অগ্রগতির চাপে মিশরীয় সরকার বাধ্য হয়েছিল তাদের সেনাবাহিনীতে দেশীয় লোকদের বেশি করে অন্তর্ভুক্ত করতে। এটা মিশরীয় সরকারের একটি দুর্ভাগ্যজনক পদক্ষেপ বলে প্রমাণিত হয়েছিল। টলেমীয় শাসন আর আগের মতো রইল না এবং সশস্ত্র মিশরীয়গণ মাঝে মাঝেই বিদ্রোহ করত যদিও সেটা সাংঘাতিক হয়ে উঠেনি।\nচতুর্থ টলেমী এবং তার মন্ত্রিপরিষদ ঢাকনা বন্ধ রাখতে সক্ষম হয়েছিল। যতদিন চতুর্থ টলেমী জীবিত ছিলেন, ততদিন মিশর তার নিয়ন্ত্রণে ছিল আর তৃতীয় এন্টিয়োকাস নিজেকে অন্যত্র ব্যস্ত রেখেছিল।\nচতুর্থ টলেমীর একটা অস্বাভাবিক খেয়াল ছিল। তিনি বিশাল বিশাল সামুদ্রিক জাহাজ নির্মাণের আদেশ দিয়েছিলেন- যেগুলি এত বড় ছিল যে সেগুলি তেমন ব্যবহার উপযোগী হতে পারেনি, কারণ এগুলি ছিল মহাবিদঘুঁটে এবং সফলভাবে চালনার অনুপযোগী। সবচেয়ে বড় জাহাজটি ছিল ৪২০ ফিট লম্বা এবং ৫৭ ফিট চওড়া। এর ছিল চল্লিশ সারি বৈঠা এবং সে বৈঠা চালানোর জন্য একপাল দাড়ি মাঝি। দেখে মনে হতো এক দৈত্যাকার কেনই। এটা দারুণ দর্শনীয় হলেও যুদ্ধক্ষেত্রে ছিল বিপজ্জনক।\nচতুর্থ টলেমীর শাসনকাল একটি হতাশাজনক ঘটনার জন্ম দেয় যা গ্রীসের অবক্ষয় ডেকে আনে। মেসিডনে দ্বিতীয় ফিলিপের সময় থেকে উত্তরের রাজ্যগুলি গ্রিক নগরসমূহের উপর আধিপত্য করত। নগরগুলি স্বাতন্ত্রলাভের চেষ্টা করে ব্যর্থ হয়। তারা ঐক্যবদ্ধ হওয়ার চেষ্টা করতে গিয়ে নিজেদের মধ্যেই লড়াইয়ে লিপ্ত হয়, যেটা সব সময়ই মেসিডনের পক্ষে গিয়েছিল। খ্রিস্টপূর্ব ২৩০ অব্দে যখন তৃতীয় টলেমী মিশরের সিংহাসনে আসীন তখন স্পার্টায় ক্ষমতাসীন তৃতীয় ক্লিওমেনিস নগরটিকে পুনর্গঠন করতে চেয়েছিলেন, অর্ধশতাব্দী পূর্বে যা ছিল গ্রীসের প্রধান চালিকা শক্তি। “একিয়েন লীগ” (ম্পার্টার উত্তরের কয়েকটি নগরের সম্মিলন) তার বিরুদ্ধে যুদ্ধে অবতীর্ণ হয়। তবে তারা ক্লিওমেনিসের দ্বারা পরাজিত হয়ে মেসিডনকে আহ্বান করে, যা ছিল গ্রীসের স্বাধীনতায় শেষ পেরেক। ২২২ খ্রিস্টপূর্বাব্দে মেসিডোনীয়া ক্লিওমেনিস ও তার স্পার্টান বাহিনীকে সম্পূর্ণরূপে বিধ্বস্ত করে। রাজা এবং তার কিছু সহচর পালিয়ে গিয়ে মিশরে আশ্রয় গ্রহণ করে।\nতৃতীয় টলেমী তাদের সাদরে গ্রহণ করেন, সম্ভবত এ কারণে যে তাদের মেসিডনের বিরুদ্ধে যুদ্ধে হাতিয়ার হিসাবে ব্যবহার করা যাবে। চতুর্থ টলেমী সিংহাসনে আরোহণ করে ক্লিওমেনিসকে দেখতে পেলেন এক আপদরূপে এবং তাকে আলেক্সান্দ্রিয়ায় গৃহবন্দী করে রাখলেন।\n২২০ খ্রিস্টপূর্বাব্দে কারাবন্দী হয়ে ক্লিওমেনিস যখন হতাশায় ভুগছেন, চতুর্থ টলেমীর আলেক্সান্দ্রিয়া থেকে অনুপস্থিতিতে তার একটা সুযোগ এসে গেল। তিনি কারাগার ভেঙ্গে বেরিয়ে টলেমীর দুঃশাসনের বিরুদ্ধে উদ্দীপনাময় ভাষণ দিতে শুরু করলেন যেন তারা বিদ্রোহ করে গ্রিক ধারায় স্বাধীন শাসনব্যবস্থা কায়েম করে। তবে মিশরীয়রা অবাক বিস্ময়ে তার ভাষণ শুনল কিন্তু তাদের কাছে এসব কথা অর্থহীন, কারণ স্বাধীনতা বলতে কী বোঝায় তাই তারা জানতনা। যে ক্লিওমেনিসের জন্ম সময়ের পূর্বে, তার বোকামী বুঝতে পেরে নিজেই আত্মঘাতী হলেন।\n২০৩ খ্রিস্টপূর্বাব্দে চতুর্থ টলেমীর মৃত্যু হয় এবং প্রথমবারের মতো টলেমীয়দের একজন প্রাপ্তবয়স্ক উত্তরাধিকারীর অভাব হলো। যে রাজকুমার উত্তরাধিকার লাভ করেন তিনি পাঁচ বছর বয়সী এক বালক পঞ্চম টলেমী। যাকে বলা হয় “টলেমী এপিফেস” অথবা ঈশ্বরের অবতার টলেমী, যদিও এই বালকটি মোটেই সে রকম ছিলেন না। মিশরীয় সরকার প্রায় পক্ষাঘাতগ্রস্ত হয়ে পড়ল। সরকারি কর্মকর্তারা ক্ষমতার লড়াইয়ে লিপ্ত হয়ে পড়ে এবং সেই সুযোগে দেশীয়রা বিদ্রোহ করে বসে।\nশুধু এটাই যথেষ্ট নয়, তৃতীয় এন্টিয়োকাস বুঝতে পারলেন এটাই সুযোগ। রাফিয়ার যুদ্ধের পর এতদিন তিনি এশীয় অঞ্চল, যা ইতিপূর্বে পারস্য সাম্রাজ্যের অন্তর্ভুক্ত ছিল সেখানে অভিযান চালিয়ে সময় ক্ষেপণ করেছিলেন, যে অঞ্চল ইতিপূর্বে আলেক্সান্ডার অধিকার করেছিলেন এবং প্রথম সেলুকাস উত্তরাধিকার সূত্রে লাভ করেছিলেন। সাম্প্রতিককালে তারা স্বাধীনতা অর্জন করেছিল। তবে বর্তমানে তৃতীয় এন্টিয়োকাস তাদের জোর করে সেখান থেকে বের দেয় এবং তার সম্রাজ্য, অন্তত কাগজে কলমে ছিল বিশাল। তিনি নিজেকে আখ্যায়িত করেছিলেন “এন্টিয়োকাস দ্য গ্রেট” নামে।\nচতুর্থ টলেমীর মৃত্যুর পর যখন তার পঞ্চবর্ষীয় পুত্র নতুন ফারাও রূপে অভিষিক্ত হলেন, তখন সঙ্গে সঙ্গেই এন্টিয়োকাস মেসিডোনীয়ার শাসনকর্তা চতুর্থ ফিলিপের সাথে একটা রফা করলেন। যদি তারা একত্র হয়ে মিশরের বিরুদ্ধে যুদ্ধ শুরু করেন তাহলে সহজেই তা জয় করা যাবে এবং তখন মৃতদেহটি ভাগাভাগি করা যাবে। ফিলিপ সহজেই এই পরিকল্পনার শিকারে পরিণত হলেন এবং ২০১ খৃঃ পূর্বাব্দে পঞ্চম সিরীয় যুদ্ধ শুরু হল। তবে উভয় রাজাই একটি বিষয় হিসাবের মধ্যে নেননি। সেটি হলো পশ্চিমের দেশ রোম।\nঅর্ধশতাব্দী পূর্বে দ্বিতীয় টলেমীর আমলে রোম কার্ধেজের বিরুদ্ধে এক ভয়াবহ যুদ্ধে লিপ্ত হয়ে পড়েন যা মাঝে মাঝে বিরতি দিয়ে দীর্ঘদিন চলতে থাকে। ২১৬ খ্রিস্টপূর্বাব্দে এক বিশেষ মুহূর্তে যখন কার্থেজীয় জেনারেল হানিবল (যিনি এমন একজন সামরিক নেতা যিনি অর্থের জন্য আলেক্সান্ডারকেও ছাড় দিয়েছিলেন) ইতালিতে অভিযান শুরু করেন এবং তিনটি মহান বিজয় লাভ করেন। মনে হয়েছিল এবার রোমের পতন হবে।\nতবে ২০১ খ্রিস্টপূর্বাব্দে ইতিহাসের এক মহান পুনরাবর্তন ঘটে, ঠিক যেমন এন্টিয়োকাস ও ফিলিপ মিশরের বিরুদ্ধে একত্র হয়েছিল। অবশেষে কার্ধেজের পরাজয় ঘটে এবং পশ্চিম ভূমধ্যসাগরীয় এলাকায় রোম প্রধান শক্তিরূপে আবির্ভূত হয়। মিশরীয় সরকার তার শত্রুদের মিলিত শক্তির কাছে সম্পূর্ণরূপে বিধ্বস্ত হয়ে এবং রোমের সাথে তার পূর্বের সন্ধি স্মরণ করে রোমের সাহায্য প্রার্থনা করে।\nএ ব্যাপারে রোম একপায়ে দাঁড়িয়ে ছিল। মোটের উপর হানিবলের বিজয়ের অন্ধকার দিনগুলিতে মিশরের চতুর্থ টলেমী জাহাজে করে রোমে খাদ্যশস্য পাঠিয়েছিলেন অথচ মেসিডনের পঞ্চম ফিলিপ কার্থেজীয়দের সাথে একটি মৈত্রী চুক্তি করেছিল। রোমের অবশ্য ফিলিপের পূর্ব শত্রুতা ভুলে যাওয়ার ইচ্ছা ছিল না তাই অবিলম্বে সে মেসিডনের সাথে যুদ্ধে জড়িয়ে পড়ে এবং যখন সে দেখল তাকে রোমের মুখোমুখি হতে হবে তখন পঞ্চম ফিলিপ মিশরকে বিভক্ত করার কাজে লেগে পড়েন।\nতৃতীয় এন্টিয়োকাস মহা উৎসাহে যুদ্ধে অগ্রসর হলেন। তিনি একাই মিশরকে সামলাবেন যখন মেসিডন সামলাবে রোমকে। তিনি যখন একাই মিশরে যাবেন তখন সেটাই হবে তার লভ্যাংশ। রোম নিয়ে তার কোনো মাথাব্যথা ছিল না। তিনি এন্টিয়োকাস দ্য গ্রেট নাম ধারণ করে বিশাল এক সাম্রাজ্যের অধীশর হয়ে বসলেন। তিনি পশ্চিমের বর্বরদের নিয়ে আর কেন মাথা ঘামাবেন?\nঅতএব তিনি যুদ্ধ চালিয়ে গেলেন এবং ১৯৫ খ্রিস্টপূর্বাব্দে প্রকৃতপক্ষেই মিশরীয় বাহিনীকে পরাস্ত করতে সক্ষম হলেন। এন্টিয়োকাস অবিলম্বে জুডিয়াসহ সিরিয়াকে তার রাজ্যের সাথে যুক্ত করে নিলেন। এতে করে ১২৫ বছরের নমনীয় টলেমীয় শাসনের জায়গায় এক কঠোর সেলুকীয় শাসন এসে গেল।\nতবে ওদিকে রয়ে গেল নোম। তারা মেসিডনকে পরাজিত করেছিল তবে সেটা খুব সহজসাধ্য ছিল না এবং পঞ্চম ফিলিপ ব্যথাভারাক্রান্ত হৃদয়ে অবসরে চলে গেলেন। মেসিডোনীয়দের রাজত্ব টিকে রইল পশ্চিম এশিয়া মাইনরের ক্ষুদ্র এক অঞ্চলে যারা পূর্ব দিকের সেলুকীয় শক্তির আতঙ্কে থাকত (বিশেষ করে উচ্চাকাতক্ষী তৃতীয় এন্টিয়োকাসের ভয়ে)। তাই অবিলম্বে তারা রোমান আধিপত্যে নিজেদের সমর্পিত করল। সবাই রোমের কাছে আবেদন করতে লাগল এন্টিয়োকাসের বিরুদ্ধে কিছু করার, বিশেষ করে ইতিপূর্বে যারা এশিয়া মাইনরে মিশরের অধিপত্যে ছিল।\nরোমানরা তৃতীয় এন্টিয়োকাসকে আদেশ করলেন এশিয়া মাইনর থেকে চলে যেতে, তবে তৃতীয় এন্টিয়োকাস এতে মোটেই কর্ণপাত করলেন না। কার্থেজীয় জেনারেল হানিবল তার দরবারে নির্বাসিত ছিলেন এবং তিনি এটিয়োকাসকে অনুরোধ করলেন ইতালি অভিযানে তাকে সৈন্য দিয়ে সাহায্য করতে। তবে এন্টিয়োকাস অনুভব করলেন যে রোম অধিকারে তাকে তেমন বেগ পেতে হবে না। তিনি একটি সৈন্যবাহিনী নিয়ে গ্রীসের দিকে অগ্রসর হলেন কিন্তু তাতে শুধু সময় নষ্ট হল।\nরোমানরা গ্রীসের দিকে অগ্রসর হয়ে এন্টিয়োকাসকে শক্ত আঘাত হানল। চৈতন্য ফিরে পেয়ে সেলুকীয় রাজা এশিয়া মাইনরে ফিরে এলেন যেখানে রোমান বাহিনী তার উপর আরও শক্ত আঘাত হানল। এতদিনে তৃতীয় এন্টিয়োকাস জীবনের সত্যকে উপলব্ধি করতে পারলেন। তিনি একটি অসম শান্তি চুক্তি করে এশিয়া মাইনরে ফিরে গেলেন।\nঅবশ্য তিনি সিরিয়া ধরে রাখতে সক্ষম হলেন, যা মিশর আর কোনোদিনই ফিরে পায়নি। রোম মিশরের মূল ভূখণ্ড নীল উপত্যকা রক্ষা করতে পেরেছিল। সে মিশরের রাজকীয় অধিকার নিশ্চিত করতে আগ্রহী ছিল না। এতদিন মিশর এশিয়া মাইনরে যা কিছু অধিকার করেছিল তা উপদ্বীপের বিভিন্ন জাতির মধ্যে ভাগ হয়ে যায়- যাদের সবাই হয়ে পড়ে রোমানদের ক্রীড়নক। নীল উপত্যকার বাইরে টলেমীয় মিশর একমাত্র যে এলাকা নিজেদের অধিকারে রাখতে পেরেছিল তা হল পশ্চিমে সাইরেনাইকা এবং উত্তরে সাইপ্রাস দ্বীপ।\nএ কাজটি সমাপ্ত করার পর রোম পূর্ব সাম্রাজ্য তাদের অধিকারে ছেড়ে দেয় এর ফলে তারা নিজেদের মধ্যে দ্বন্দ্ববিবাদে নিজেরাই নিঃশেষিত হয়ে যায়।\nইতিমধ্যে পঞ্চম টলেমী এত বৃদ্ধ হয়ে পড়েন যে, তার পক্ষে শাসন ক্ষমতা ধরে রাখার সামর্থ্য ছিল না। তার বার্ধক্য মহাসমারোহে উদযাপিত হয় এবং তার গৌরবগাথা গ্রিক ও মিশরীয় ভাষায় কৃষ্ণপ্রস্তরে খোদাই করে রাখা হয়। এই লিপি প্রায় দুহাজার বছর পরে উদ্ধার করা হয় যেমনটা করা হয়েছিল রোজেটা পাথরের বেলায় যা মিশরের প্রাচীন ইতিহাস উন্মোচনে সহায়তা করে। শুধু এ কারণেই বলা যায় পঞ্চম টলেমীর জীবন ব্যর্থ ছিল না।\nরোমানদের সাহায্যে বিদেশি আশঙ্কা দূর হওয়ায় যুবক টলেমী অভ্যন্তরীণ শৃঙ্খলা ফিরিয়ে আনতে মনোনিবেশ করেন। ১৮৭ খ্রিস্টপূর্বাব্দে তৃতীয় এন্টিয়োকাসের মৃত্যুর পর পঞ্চম টলেমী সিরিয়া পুনরুদ্ধারের স্বপ্ন দেখতে থাকেন। তবে ১৮১ খ্রিস্টপূর্বাব্দে মাত্র ত্রিশ বছর বয়সে তার মৃত্যু হয়। সম্ভবত তাকে বিষ প্রয়োগ করা হয়েছিল।\nতিনি দুই অপ্রাপ্তবয়স্ক পুত্রকে রেখে যান। জ্যেষ্ঠ ষষ্ঠ টলেমী পরিচিত ছিলেন “ফিলোমেটার বা মাতৃপ্রেমিক” নামে। অথচ তার প্রিয় মাতা যতদিন বেঁচে ছিলেন ততদিন মিশরকে শান্তিপূর্ণ রাখতে সক্ষম হয়েছিলেন। ১৭৩ খ্রিস্টপূর্বাব্দে তার মৃত্যুর পর ষষ্ঠ টলেমী যিনি তখনও যথেষ্ট অপ্রাপ্তবয়স্ক তিনি এক অনলবর্ষী মন্ত্রীর প্রভাবাধীন ছিলেন, যিনি সিরিয়া পুনরুদ্ধারের স্বপ্ন দেখতেন। সেলুকীয়দের সাথে আবার সেই পুরাতন সংগ্রাম শুরু হল।\nতবে ষষ্ঠ টলেমী মোটেই যোদ্ধা ছিলেন না (প্রকৃতপক্ষে সকল টলেমীয়দের মধ্যে তিনি ছিলেন সবচেয়ে কোমলহৃদয় ও মানবিক)। তার বিরুদ্ধে সেলুকীয় সাম্রাজ্যে ছিল একজন নতুন সম্রাট চতুর্থ এন্টিয়োকাস যিনি তথাকথিত এন্টিয়োকাস দ্য গ্রেটের যুবক পুত্র। চতুর্থ এন্টিয়োকাস প্রকৃতপক্ষে তার অতিমূল্যায়িত পিতার চাইতে অধিকতর সক্ষম ব্যক্তি ছিলেন, তবে তার প্রধান রোগ খামখেয়ালীপনা ও বদমেজাজ।\nমিশরীয়দের যুদ্ধংদেহী মনোভাবের ইঙ্গিত পেয়ে চতুর্থ এন্টিয়োকাস তৎক্ষণাৎ মিশর সীমান্তের দিকে ছুটে যান এবং পেলুসিয়ামের যুদ্ধে মিশরীয়দের পরাস্ত করে আলেক্সান্দ্রিয়ার প্রাচীর পর্যন্ত অগ্রসর হন এবং চতুর্থ টলেমীকে বন্দী করেন। হয়তো। তিনি আলেক্সান্দ্রিয়া অধিকার করে নিতেন তবে অনেক দূর রোম থেকেই তিনি ইঙ্গিত পান যে এটা তার জন্য বাড়াবাড়ি হবে।\nযেহেতু ষষ্ঠ টলেমী বন্দী অবস্থায় থেকে ম্রাটের দায়িত্ব পালন করতে পারেননি, মিশরীয়রা তাই ১৬৮ খ্রিস্টপূর্বাব্দে তার ছোট ভাই সপ্তম টলেমীকে সম্রাট ঘোষণা করে। এন্টিয়োকাস তৎক্ষনাৎ ষষ্ঠ টলেমীকে মুক্ত করে দেন এবং তার প্রতি সমর্থন জ্ঞাপন করেন আর তিনি একটা বেশ রসালো গৃহযুদ্ধের আমেজ অনুভব করেন কিন্তু দুই টলেমী একত্রে রাজ্যশাসনে আপোসরফা করে এন্টিয়োকাসের মতলব ভেস্তে দেয়।\nবিরক্ত হয়ে এন্টিয়োকাস মিশরের দিকে যুদ্ধযাত্রা করেন এবং আলেক্সান্দ্রিয়া প্রাপ্তির বিনিময়ে বিষয়টি নিষ্পত্তি করেন। তবে আবার তাকে থামিয়ে দেওয়া হয়। এবার রোমান রাষ্ট্রদূত আলেক্সান্দ্রিয়ার প্রাচীরের কাছে এগিয়ে যান এবং তাকে মিশর থেকে চলে যাওয়ার আদেশ দেন। রোমের এই ক্ষমতাধর ব্যক্তিটির আদেশ প্রতিপালন করে তার সমস্ত সেনাবাহিনী নিয়ে ফিরে যাওয়া ছাড়া চতুর্থ এন্টিয়োকাসের গত্যন্তর ছিল না। কাজেই তিনি দ্রুত স্বদেশে ফিরে গেলেন।\nতিনি যাকে পরাজিত করতে পারতেন এমন এক ব্যক্তির আদেশে ফিরে যাওয়ার অপমানে ক্ষুব্ধ হয়ে তিনি যেরুজালেম দখল করে নেন। তিনি ইহুদী মন্দিরকে অপবিত্র করেন এবং যার ফলে ইহুদীদের জাতীয়তাবাদী নেতা ম্যাকাবিসের নেতৃত্বে দীর্ঘস্থায়ী বিদ্রোহের মুখোমুখি হন।\n১৬৩ খ্রিস্টপূর্বাব্দের দিকে প্রাচ্যদেশে একটি ব্যর্থ অভিযানে চতুর্থ এন্টিয়োকাসের মৃত্যু হয়। এর ফলে এমনকি টলেমীয় মিশরের চাইতেও অধিকতর দ্রুতগতিতে সেলুকীয় সাম্রাজ্যের অধঃপতন শুরু হয়। একের পর এক অন্তর্কলহে দেশটির মধ্যে বিশৃঙ্খলা দেখা দেয় এবং ইহুদী বিদ্রোহ অধিকতর সুযোগ লাভ করে।\nএক বিশেষ মুহূর্তে শান্তিবাদী ষষ্ঠ টলেমীও গোলমালের সুযোগ নিয়ে সেলুকীয়দের অভ্যন্তরীণ কোন্দলে জড়িয়ে পড়েন। তার আশা ছিল পিতার হারানো গৌরব পুনরুদ্ধার করা। সেলুকীয় সম্রাটের যেটুকু অবশিষ্ট ছিল (প্রাচ্য প্রদেশসমূহ) আবার স্থায়ীভাবে বিচ্ছিন্ন হয়ে যায়, সেটুকু কজা করাই ছিল তার অভিপ্রায়। প্রথমত আলেক্সান্ডার ব্যালাস নামে একজন সেলুকীয় দখলদারকে প্রথমে সহায়তা দিয়ে এবং তারপর তাকে উৎখাত করে তিনি সাফল্যলাভের আশা করেছিলেন। তবে সিরিয়ায় তিনি তার ঘোড়া থেকে পড়ে যান এবং সেই আঘাতে ১৪৬ খ্রিস্টপূর্বাব্দে মৃত্যুবরণ করেন।\nএর ফলে সপ্তম টলেমী একমাত্র সিংহাসনের উত্তরাধিকারী রয়ে যান। প্রাচীন ঐতিহাসিকরা সর্বদাই তার কুখ্যাতি করেন। যদিও দাপ্তরিকভাবে প্রপিতামহের মতো তার নাম ছিল ইউয়ার্জেটিস, তবে সর্বজনীনভাবে তিনি পরিচিত ছিলেন ফিজকন (পেটমোটা কারণ তিনি অতি বিলাসিতায় ভীষণ মোটা হয়ে গিয়েছিলেন) নামে। সকল প্রকার বদখেয়াল ও নিষ্ঠুরতার অভিযোগ তার ঝুলিতে জমা পড়েছিল। তবে এটা বলা যাবে না এর কতটা অতিরঞ্জন।\nশিলালিপিতে দেখা যায় তিনি ছিলেন বিদ্যাচর্চার পৃষ্ঠপোষক এবং মিশরীয় মন্দির সংস্কারে এবং জাতীয় সম্পদ উন্নয়নে যথেষ্ট সহায়তা দিয়েছিলেন। এমনটা হতে পারে যে গ্রিকরা তাকে অপছন্দ করত কারণ তাদের চোখে তিনি ছিলেন স্বদেশীদের অতিশয় প্রশ্রয়দাতা। মিশরীয়রা নয় বরং গ্রিকরাই ছিল এসব ইতিহাসের স্রষ্টা এবং সম্ভবত সপ্তম টলেমী একারণেই এসব মিথ্যা অপবাদের ভাগিদার হয়েছিলেন।\nমিশরীয় সাম্রাজ্য ভেঙ্গে যেতে শুরু করে ১১৬ খ্রিস্টপূর্বাব্দে সপ্তম টলেমীর মৃত্যুর পর। তিনি তার একপুত্রকে সাইরেনী ও অপর পুত্রের নামে সাইপ্রাস উইল করে যান এবং খোদ মিশর রয়ে যায় তৃতীয় পুত্র অষ্টম টলেমীর অধিকারে। তৃতীয় জন বিতাড়িত হন নবম টলেমীর দ্বারা আর আলেক্সান্দ্রিয়ার জনগণ নবম টলেমীকে বিতাড়িত করে অষ্টম টলেমীকে ফিরিয়ে আনে।\nএই ধরনের যাওয়া-আসায় মিশরীয়দের জন্য এমন কিছু যায় আসেনি এবং পূর্ব সাম্রাজ্যের অবশিষ্টাংশ তাৎপর্যহীন হয়ে পড়ে। শুধু একটি শক্তি গণনার মধ্যে থেকে যায় এবং তা হলো রোম। প্রকৃতপক্ষে এই যুগের একটি ঘটনাকে গুরুত্ব দেওয়া যায়। ৮৮ খ্রিস্টপূর্বাব্দে অষ্টম টলেমীর সিংহাসনে আরোহণের পর কোনো এক সময় থিবিস নগর বিদ্রোহ করে বসে। ত্যক্তবিরক্ত হয়ে টলেমী সেই নগরের বিরুদ্ধে যুদ্ধযাত্রা করেন। তিন বছর ধরে এটা অবরোধ করে রাখেন এবং অবশেষে একে সম্পূর্ণরূপে ধ্বংস করে দেন, যে ধ্বংসপ্প থেকে একে আর কখনোই পুনরুদ্ধার করা যায়নি। অবশেষে মধ্যরাজত্ব এবং নব্যরাজত্বের রাজধানীর দু’হাজার বছরের গৌরবগাথার অবসান হল। যে মহান নগর ছিল দ্বিতীয় রামেসেসের অধীনে পৃথিবীর সর্বশ্রেষ্ঠ নগরী। তবে এর চেয়েও এক হাজার বছরের পুরনো মেক্ষীস নগরী মিশরের শ্রেষ্ঠত্বের নিদর্শন হিসেবে আজও টিকে আছে।\n« ০৯. পারসিক মিশর\n১১. ক্লিওপেট্রা »


২৫ মাস পর মুক্তি পেলেন খালেদা জিয়া | Bangladhara ২৫ মাস পর মুক্তি পেলেন খালেদা জিয়া | Bangladhara\nপ্রকাশ: ২০২০-০৩-২৫ ১৬:২৬:৫৬ || আপডেট: ২০২০-০৩-২৫ ১৬:২৬:৫৮\nদুর্নীতির দায়ে ২ বছর ১ মাস ১৯ দিন সাজা ভোগের পর শর্তসাপেক্ষে ছয় মাসের জন্য মুক্তি পেলেন বিএনপি চেয়ারপারসন ও সাবেক প্রধানমন্ত্রী খালেদা জিয়া। ছোট ভাই শামীম ইস্কান্দারের জিম্মায় বঙ্গবন্ধু শেখ মুজিব মেডিকেল বিশ্ববিদ্যালয় (বিএসএমএমইউ) হাসপাতাল থেকে ছাড়া দেওয়া হয়েছে। ছোট ভাইয়ের একটি প্রাইভেট কারে করে গুলশানের বাসভবন ‘ফিরোজা’র পথে রয়েছেন তিনি।\nতার দণ্ডের কার্যকারিতা স্থগিত করে মুক্তির আদেশের নথি প্রধানমন্ত্রীর দপ্তর, স্বরাষ্ট্র মন্ত্রণালয় ও কারা কর্তৃপক্ষের হাত ঘুরে বুধবার বিকালে ৩টার পর বঙ্গবন্ধু মেডিকেল বিশ্ববিদ্যালয় হাসপাতালে পৌঁছায়। এরপর প্রয়োজনীয় আনুষ্ঠানিকতা শেষে তাকে মুক্তি দেওয়া হয় বলে ঢাকা কেন্দ্রীয় কারাগারের জেলার মাহবুবুল ইসলাম জানান।\nতিনি বলেন, ‘বাইরে উনার গাড়ি অপেক্ষা করছে। নেতাকর্মীরাও উনাকে নিতে এসেছেন। উনি এখন হাসপাতাল থেকে গুলশানের বাসায় যাবেন।’\nশামীম ইস্কান্দার ছাড়াও খালেদা জিয়ার মুক্তির সময় বিএসএমএমইউ হাসপাতালে উপস্থিত ছিলেন বিএনপি মহাসচিব মির্জা ফখরুল ইসলাম আলমগীর। এছাড়া ডা. হারুনুর রশিদের নেতৃত্বে খালেদা জিয়ার ব্যক্তিগত মেডিকেল টিমের সদস্যরাও উপস্থিত ছিলেন। আর চেয়ারপারসনের মুক্তির খবরে দুপুরের আগ থেকেই হাসপাতালের সামনে ভিড় জমিয়েছিলেন নেতাকর্মীরা।\nজানা গেছে, খালেদা জিয়ার মুক্তির খবরে মঙ্গলবার (২৪ মার্চ) বিকেল থেকেই খালেদা জিয়ার বাসভবন ‘ফিরোজা’য় প্রাণচাঞ্চল্য ফিরে আসে। খালেদা জিয়ার বসবাসের জন্য নতুন করে ধুয়ে-মুছে পরিষ্কার-পরিচ্ছন্ন করে তোলা হয় ভবনটি। সেখানে কর্তব্যরতরা জানিয়েছেন, এমনিতেই ভবনটি নিয়মিত পরিচ্ছন্ন রাখা হলেও এখন সেটি খালেদা জিয়ার বসবাসের জন্য একদম পরিপাটি করে রাখা হয়েছে।\nফৌজদারি কার্যবিধির ৪০১-এর উপধারা ১ ধারা অনুযায়ী বয়স বিবেচনায় মানবিক কারণে প্রধানমন্ত্রী শেখ হাসিনার নির্দেশে দণ্ড স্থগিত করে ৬ মাসের জন্য বেগম জিয়াকে শর্তসাপেক্ষে মুক্তি দেয়া হয়েছে। শর্ত অনুযায়ী, মুক্ত থাকাকালীন খালেদা জিয়াকে নিজ বাসায় থেকে চিকিৎসা গ্রহণ করতে হবে। ওই সময়ে তিনি দেশের বাইরে যেতে পারবেন না।\nএর আগে মঙ্গলবাল বিকালে গুলশানে নিজ বাসায় এক সংবাদ সম্মেলনের মাধ্যমে বেগম জিয়ার দণ্ড স্থগিত করে তাকে ৬ মাসের জন্য মুক্তি দিতে সরকারের সিদ্ধান্তের কথা জানান আইনমন্ত্রী আনিসুল হক। এর পরই দেশের রাজনৈতিক অঙ্গনে বেগম জিয়ার মুক্তির বিষয়টি ব্যাপকভাবে আলোচনায় আসে। বিশেষত, দলীয় প্রধানের মুক্তির খবরে স্বস্তি ফিরে বিএনপির নেতাকর্মী ও সমর্থকদের মাঝে।\nপ্রসঙ্গত, জিয়া অরফানেজ ট্রাস্ট দুর্নীতির মামলায় সাজাপ্রাপ্ত হয়ে ২০১৮ সালের ৮ ফেব্রুয়ারি থেকে নাজিম উদ্দিন রোডের পুরনো কেন্দ্রীয় কারাগারে রয়েছেন খালেদা জিয়া। সেখানে তার সঙ্গে রয়েছেন গৃহকর্মী ফাতেমা। ২০১৮ সালের ৮ ফেব্রুয়ারি পুরান ঢাকার নাজিম উদ্দিন রোডের কারাগারে পাঠানো হয় খালেদা জিয়াকে। ওই বছরের ১ এপ্রিল খালেদা জিয়ার স্বাস্থ্য পরীক্ষার জন্য গঠিত বিশেষ মেডিক্যাল বোর্ড কারাগারে গিয়ে সাবেক এই প্রধানমন্ত্রীর স্বাস্থ্য পরীক্ষা করে। এরপর ৭ এপ্রিল বেলা ১১টা ২০ মিনিটে নাজিমুদ্দিন রোডের পুরোনো কেন্দ্রীয় কারাগার থেকে বের করে বঙ্গবন্ধু শেখ মুজিব মেডিক্যাল বিশ্ববিদ্যালয়ে (বিএসএমএমইউ) নেওয়া হয়। ওইদিন কেবিন ব্লকের ৫১২ নম্বর কক্ষে অবস্থান করেন খালেদা জিয়া। ফের ফিরিয়ে নেওয়া কারাগারে। এরপর ২০১৮ সালের ৪ অক্টোবর বিএনপি চেয়ারপারসন খালেদা জিয়াকে বিএসএমএমইউতে ভর্তি করতে ও চিকিৎসাসেবা শুরু করতে পাঁচ সদস্যের একটি বোর্ড গঠন করার নির্দেশ দেন হাইকোর্ট। দুইদিন পর ২০১৮ সালের ৬ অক্টোবর বিকাল পৌনে চারটার দিকে বিএসএমএমইউতে আনা হয় তাকে।\nচূড়ান্তভাবে ২০১৯ সালের ১ এপ্রিল দুপুর ১২টা ২০ মিনিটের দিকে পুরান ঢাকার নাজিম উদ্দিন কারাগার থেকে বিএসএমএমইউতে ভর্তি করানো হয় তাকে। খালেদা জিয়ার মেডিক্যাল বোর্ডে চেয়ারম্যানের দায়িত্বে আছেন বঙ্গবন্ধু শেখ মুজিব মেডিক্যাল বিশ্ববিদ্যালয়ের মেডিসিন বিভাগের চেয়ারম্যান অধ্যাপক ডা. জিলন মিয়া সরকার। তিনি জানান, খালেদা জিয়া ১ এপ্রিল বিএসএমএমইউতে ৬২১ নম্বর কেবিনে চিকিৎসাধীন আছেন। সেদিন দুপুর ২.১৫ মিনিটে তিনি ভর্তি হন। আর তার পাশের ৬২২ নম্বর কেবিনটিতে কারা কর্তৃপক্ষের দায়িত্বশীলরা অবস্থান করছেন।\nজিয়া অরফানেজ ট্রাস্ট দুর্নীতি মামলায় বিএনপি চেয়ারপারসন খালেদা জিয়ার প্রথমে পাঁচ বছরের এবং পরবর্তী সময়ে তা বাড়িয়ে ১০ বছরের কারাদণ্ড দেন আদালত। অন্যদিকে জিয়া চ্যারিটেবল ট্রাস্ট দুর্নীতি মামলায় ৭ বছরের কারাদণ্ড হয়েছে তার। এই দুই মামলায় খালেদা জিয়ার বিরুদ্ধে মোট ১৭ বছরের কারাদণ্ডের আদেশ দিয়েছেন আদালত।


টুইটারে নগ্ন ছবি পোস্ট করে উষ্ণতা ছড়ালো পুনম | BDLatest24.com\nHome > বিনোদন > টুইটারে নগ্ন ছবি পোস্ট করে উষ্ণতা ছড়ালো পুনম\nপ্রকাশ: ০০:৪৯, ২৬ ডিসেম্বর ২০১৭ প্রকাশ: ০০:৪৯, ২৬ ডিসেম্বর ২০১৭ বিডিলেটেস্ট ডেস্ক\nভারতীয় মডেল ও অভিনেত্রী পুনম পাণ্ডে ও বিতর্ক যেন একে অন্যের পরিপূরক। আরও একবার বিতর্ক উঠে এলেন এই দুঃসাহসী মডেল ও অভিনেত্রী।\nটুইটারে পুনম গত ক’দিন ধরে ছবি পোস্ট করে চলেছেন। সব ছবিতেই তিনি স্বভাবসিদ্ধ ভঙ্গিতে দৃশ্যমান। এর মধ্যে ২৩ তারিখের ছবিটিতে তার উর্ধ্বাঙ্গ পুরোপুরি উন্মোচিত অবস্থায় দেখা যাচ্ছে। এই সবগুলি ছবিই তার নতুন ভিডিও-র স্ক্রিনশট বলে জানিয়েছেন পুনম। ভিডিওটি নিয়ে যে নেটিজেনদের মধ্যে হইচইয়ের সূচনা হয়ে গিয়েছে তা বলার বাকি রাখেনা ।\n২০১৬ সালে ‘জিঙ্গল বুবস’ নামের একটি ভিডিও ইউটিউবে পোস্ট করেছিলেন তিনি। যথারীতি সেখানেও স্বল্প পোশাকে অবতীর্ণ হয়েছিলেন তিনি। এবার তাই ভক্তদের অপেক্ষা, নতুন কোন চমক দেন পুনম। বিশেষ করে একটি ছবিতে যখন অর্ধনগ্ন হয়ে দেখা দিয়েছেন!\nপোশাক খুলে ফেলার প্রবণতা অবশ্য পুনমের নতুন নয়। ২০১১ বিশ্বকাপে ভারত চ্যাম্পিয়ন হলে তিনি নগ্ন হবেন বলে জানিয়েছিলেন। যদিও সে বার বিসিসিআই বারণ করায় পোশাক খুলতে পারেননি পুনম। সে প্রতিশ্রুতি পূরণ তিনি করেন পরের বছর। ২০১২ সালে কলকাতা নাইট রাইডার্স আইপিএলে চ্যাম্পিয়ন হওয়ার পরে গায়ে সুতো না থাকা ছবি পোস্ট করেছিলেন পুনম।\n২৬ বছরের পুনমের প্রথম ছবি ছিল ‘নাশা’। ২০১৩ সালের সেই ছবিতেও যথারীতি বিতর্ক হয়েছিল প্রবল। পোস্টার থেকে শুরু করে ছবির বিষয়— সবই ছিল আমিষ গন্ধ। পোস্টারে কেবল দু’টি প্লে কার্ডের দ্বারা শরীর ঢাকা ছিল তাঁর। বাকি শরীর ছিল উন্মুক্ত। ছবিতে পুনম ছিলেন এক শিক্ষিকার ভূমিকায়, যিনি নিজের ছাত্রের সঙ্গে সঙ্গমে লিপ্ত হয়েছিলেন।\nআসলে পুনম এই বিতর্ক ভালোবাসেন। না হলে গত বারের ‘জিঙ্গল বুবস’ ভিডিও-র কথা মনে করিয়ে দিয়ে আগে থেকেই কেন জানতে চাইবেন, আবার ওই রকম ভিডিও চাই কিনা! স্বাভাবিক ভাবেই ভক্তরা উচ্ছ্বসিত হয়ে জানান, তারা অপেক্ষায় রয়েছেন পুনমের নতুন ভিডিও-র।\nআসলে পুনম জানেন, নিজেকে শিরোনামে রাখার আর কোনও উপায় নেই। দু’টি হিন্দি ছবিতে তিনি অভিনয় করেছেন। অভিনয় করেছেন একটি তেলুগু ছবিতেও। চলেনি কোনটিই। এমনকি, টিভি সিরিয়ালেও ট্রাই করেছেন। কিন্তু কোনটাতেই সফল হননি তিনি।\nঅভিনেত্রী হিসেবে তাঁর ভবিষ্যৎ বলে যে কিছু নেই, এ কথা তিনি ভালোই বোঝেন। তাই নিজেকে লাইম লাইটে রাখতে পোশাক খোলা ছাড়া তাঁর উপায় নেই। তাই আবারও আসর সরগরম করে তুলেছেন ছবি পোস্ট করে। তার নতুন ভিডিও নিয়ে শুরু হয়েছে জল্পনা।অভিনয়ের পরীক্ষায় ‘ডাহা ফেল’ পুনমের এখন তাই ওই একটিই তুরুপের তাস। শরীর প্রদর্শন।\nবিনোদন, শীর্ষ সংবাদটুইটারে নগ্ন ছবি, পুনম পান্ডে\nআমাজান অভিযানে দেবের নায়িকার ‘নগ্ন ফটোশুট’!


পাঠ্যবইয়ের সঙ্গে বাস্তবতার কোনো যোগসূত্র নেই: শিক্ষামন্ত্রী\nBy নিউজডেস্ক on অক্টোবর ১৫, ২০২০ জাতীয়, শিক্ষা\nশিক্ষাব‌্যবস্থাকে বাস্তবভিত্তিক করার ওপর গুরুত্বারোপ করেছেন শিক্ষামন্ত্রী ডা. দীপু মনি। তিনি বলেন, আমাদের বাস্তবতার সঙ্গে পাঠ্যবইয়ের যোগসূত্র নেই। যে কারণে বড় বড় ডিগ্রি অর্জন করলেও বাস্তবে তা কাজে আসছে না। যা শিখছে শিক্ষার্থীরা, সেসব কোথাও কাজে লাগানো যাচ্ছে না।\nবুধবার (১৪ অক্টোবর) রাজধানীর আন্তর্জাতিক মাতৃভাষা ইনস্টিটিউটে ‘এডুকেশন রিপোর্টার্স অ‌্যাসোসিয়েন অব, বাংলাদেশ’ (ইরাব) আয়োজিত ‘বেস্ট রিপোটিং অ্যাওয়ার্ড ও অভিষেক’ অনুষ্ঠানে শিক্ষামন্ত্রী এসব কথা বলেন।\nশিক্ষামন্ত্রী বলেন, এক সময় চ্যালেঞ্জ ছিল সবাইকে শিক্ষার আওতায় আনা, বর্তমানে সেটি সফল হওয়ায় এখন মানসম্মত শিক্ষার দিকে গুরুত্ব দেওয়া হচ্ছে। মানসম্মত শিক্ষার মাধ্যমে আমাদের ছেলে মেয়েদর মানবতা, নৈতিকতা, দেশপ্রেমের শিক্ষা দেওয়া হবে। তারা শুধু শিক্ষিত নয়, মানবিক গুণসম্পন্ন মানুষ হয়ে গড়ে উঠবে। এ জন্য শিক্ষার্থীদের পাঠ্যপুস্তকে বড় পরিবর্তন আনা হচ্ছে।\nদীপু মনি বলেন, আমাদের শিক্ষা ব্যবস্থায় অতিমাত্রায় পরীক্ষা ব্যবস্থা তৈরি করা হয়েছে। যা শুধু পরীর্ক্ষাথী নয়, অভিভাবকদেরও বাড়তি চাপের মধ্যে ফেলছে। জিপিএ-৫-এর মোহে দৌড়াতে গিয়ে শারীরিক, মানসিক ও সামাজিক চাপ বাড়ছে। এ থেকে বেরিয়ে আসতে আমরা পরীক্ষা ও সনদর্নিভরতা কমিয়ে পাঠদানকে আনন্দদায়ক করার লক্ষ্যে কাজ করছি। এ জন্য আমাদের মানসম্মত শিক্ষা নিশ্চিত করতে শিক্ষকদের আর্থিক নিরাপত্তা ও মর্যাদা জরুরি। বিষয়টি নিয়ে আমরা কাজ করছি।\nঅনুষ্ঠানে বিশেষ অতিথি হিসেবে উপস্থিত ছিলেন প্রাথমিক ও গণশিক্ষা প্রতিমন্ত্রী মো. জাকির হোসেন, প্রাথমিক ও গণশিক্ষা মন্ত্রণালয়ের সিনিয়র সচিব আকরাম আল হোসেন, শিক্ষা মন্ত্রণালয়ের কারিগরি ও মাদ্রাসা বিভাগের সচিব আমিনুল ইসলাম খান, মাধ্যমিক ও উচ্চশিক্ষা অধিদপ্তরের মহাপরিচালক অধ্যাপক সৈয়দ গোলাম ফারুক, জাতীয় প্রেসক্লাবের সভাপতি সাইফুল আলম, ইবারের সভাপতি সাব্বির নেওয়াজ।\nঅনুষ্ঠানে ইরাবের সাধারণ সম্পাদক শরিফুল আলম সুমনের সঞ্চালনায় আরও উপস্থিত ছিলেন শিক্ষা মন্ত্রণালয় ও গণশিক্ষা মন্ত্রণালয়ের অধীনস্থ দপ্তর পর্যায়ের বিভিন্ন কর্মকর্তারা।


'হিন্দুদের মধ্যেও ভাগ করে দিচ্ছে বিজেপি', ভাইরাল অডিও ক্লিপিংসে দাবি সৌমিত্রর! - Mahanagar24x7 - Latest Bengali News, বাংলা খবর\n‘হিন্দুদের মধ্যেও ভাগ করে দিচ্ছে বিজেপি’, ভাইরাল অডিও ক্লিপিংসে দাবি সৌমিত্রর!\nমহানগর ডেস্ক: আবারও প্রকাশ্যে বঙ্গ বিজেপির অন্তর্দ্বন্দ্ব। সোশ্যাল মিডিয়ায় বিজেপি নেতা সৌমিত্র খাঁর একটি অডিও ক্লিপিংস ভাইরাল হয়েছে। যেখানে তিনি বিস্ফোরক মন্তব্য করছেন বঙ্গ পদ্ম শিবির নিয়ে। যদিও সেই অডিও ক্লিপিংসের সত্যতা যাচাই করেনি মহানগর 24×7।\nভাইরাল হওয়া অডিও ক্লিপিংসে দুটি কণ্ঠস্বর শোনা যায়। তার মধ্যে একটি বিজেপি সাংসদ সৌমিত্র খাঁর বলে দাবি বিশেষজ্ঞ মহলের। সেখানে সৌমিত্র বাবুকে বলতে শোনা যাচ্ছে, ‘আগামী লোকসভা নির্বাচনে পদ্ম শিবির ৩ টি আসন পাবে। খুব বেশি হলে হয়তো ৪ টি পেতে পারে। এর চেয়ে বেশি পাবে না।’ এখানেই শেষ নয়। এরপর তিনি আরও বলেন, ‘বিজেপি বাংলার রাজনীতিকে হিন্দুদের মধ্যেও ভাগ করে দিচ্ছে। রাজবংশী, আদিবাসী, হাবিজাবি। তাহলে যারা নেতৃত্ব দিচ্ছে, তাঁরা কি সারা জীবন রাস্তায় থাকবে নাকি। এটা কি কখনও সম্ভব বাংলায়।’\nতিনি আরও বলেন, ‘বাংলার রাজনীতিতে কেউ কারোর জন্য করে না। তাছাড়া বাংলার মন্ত্রীদের মধ্যে শান্তনু ঠাকুর বাদে কেউই কাজের নয়।’ এরপর সৌমিত্র বাবু আরও বলেন, ‘এদের অনেক ভুল আছে। সেগুলো আমি বলতে গেলে, আমি আজ খারাপ হয়ে যাব।’\nযদিও এই ঘটনার পর সর্বভারতীয় বিজেপি সহ-সাধারণ সম্পাদক দিলীপ ঘোষ কিংবা রাজ্য সভাপতি সুকান্ত মজুমদার কেউই এ বিষয়ে মুখ খোলেননি এখনও পর্যন্ত। তবে, হাওড়ার বহিস্কৃত বিজেপি নেতা সুরজিৎ সাহা বলেন, ‘জানি না এই অডিও ক্লিপিংসটি সত্যি নাকি মিথ্যে। বিষয়টি পুরোটাই তদন্ত সাপেক্ষ ব্যাপার। কিন্তু দলের ভেতরে আপনি খোঁজ নিয়ে দেখলে জানতে পারবেন, মানুষের মনে এমন অনেক ক্ষোভ জমে রয়েছে। কেউ কেউ তার বিরুদ্ধে মুখ খুলছেন, আবার কেউ খুলছেন না। আসলে দলের অন্দরে যে তৃণমূলীকরণ শুরু হয়েছে, তার জেরেই এই পরিণতি।’\nNews Tags: audio clips, bjp, Soumitra Khan


সরাইলে ইরি-বোরো ধান রোপণের মহোৎসব ! – ব্রাহ্মণবাড়িয়া টাইমস\nঅর্থনীতি, ব্রাহ্মণবাড়িয়া জেলার খবর, ব্রেকিং নিউজ, সরাইল, সর্বশেষ সংবাদ\nসরাইলে ইরি-বোরো ধান রোপণের মহোৎসব...\nসরাইলে ইরি-বোরো ধান রোপণের মহোৎসব !\nপ্রকাশিত: ৮:২৫ পূর্বাহ্ণ , ১ ফেব্রুয়ারি ২০১৯, শুক্রবার , পোষ্ট করা হয়েছে3years আগে\nমোঃ তাসলিম উদ্দিন, সরাইল প্রতিনিধি : ব্রাহ্মণবাড়িয়া জেলার সরাইলে ইরি-বোরো ধান রোপণের চলছে মহোৎসব। কৃষকের স্বপ্ন হচ্ছে তার রোপণ করা ফসলের ভালো ফলন ঘরে তোলা। আর সেই সবুজ স্বপ্নকে জমির বুকে রোপণ করতে এখন ব্যস্ত সময় পার করছেন সরাইলের কৃষকরা।\nসরাইল উপজেলা খাদ্যশস্য হিসেবে কৃষকরা আমন ধান ঘরে তোলার পর বর্তমানে প্রধান ফসল ইরি-বোরো চাষে নতুন স্বপ্ন নিয়ে এবার মাঠে নেমেছেন। কাক ডাকা ভোর থেকে শুরু করে সন্ধ্যা পর্যন্ত মাঠের কাঁদা-পানিতে ভিজে ধানের চারা রোপণের কার্যক্রম চালাচ্ছেন তারা।\nবর্তমানে সরাইলের মাঠগুলো এখন কৃষকদের পদভারে মুখরিত হয়ে উঠেছে। আমন ধান কাটা-মাড়াই শেষে ইরি-বোরোর আবাদ নিয়ে ব্যস্ত চাষীরা। আবহাওয়া অনুকূলে থাকায় শীতে এবার বীজতলার তেমন কোনো ক্ষতি হয়নি।\nউপজেলার প্রতিটি মাঠে মাঠে চলছে এখন শুধু ইরি-বোরো ধান রোপণের মহোৎসব। চলতি রবিশস্য মৌসুমে কোনো প্রকার প্রাকৃতিক দূর্যোগ হানা না দেওয়ায় এবং বোরো চাষের পরিবেশ অনুকূলে থাকায় কৃষকের মুখে এখন শুধুই হাসি। এদিকে সরাইলে বোরো মৌসুমে সেচ কার্যক্রম যথাযথ রাখতে বিদ্যুৎ বিভাগও তৎপর রয়েছে।\nসংশ্লিষ্ট বিদ্যুৎ অফিস সূত্রে জানা যায়, উপজেলার ৯টি ইউনিয়নে প্রায় পাঁচ শত পঁচিশটি বিদ্যুৎ চালিত মোটর ও গভীর নলকুপ রয়েছে। যেগুলো কেবলমাত্র বোরো চাষের সেচ কাজে ব্যবহৃত হয়।\nকৃৃষকরা জানান, বিদুৎ চালিত মটর থাকায় বোরো চারা অনেকটাই সহজলভ্য হয়েছে। সেই সাথে ধানের ফলনও বাম্পার হবে বলে আমরা আশাবাদি।\nসরাইল উপজেলা বিদুৎ বিভাগের নির্বাহি প্রকৌশলী মোঃ মাঈন উদ্দিন বলেন, বোরো চাষে কৃষকরা যাতে সার্বক্ষণিক জমিতে পানি সেচ দিতে পারেন এ জন্য বিদ্যুৎ বিভাগ সজাগ রয়েছে। ভাল ফলন ঘরে তুলতে শুধুমাত্র ওই সময়ের মধ্যেই কৃষকদের সেচ পাম্প চালানোর পরামর্শ দেয়া হচ্ছে। কৃষকরা আমাদের পরামর্শ মেনে চললে বোরোর জমিতে পানির কোনো সংকট হবে না।\nউপজেলা কৃষি কর্মকর্তা কৃষিবিদ মোঃ জহিরুল ইসলাম সরকার বলেন, কৃষকরা যেন বোরো চাষে কোনো প্রকার সমস্যায় না পড়েন এ জন্য আমরা সার্বক্ষণিক নজর রাখছি। যেখানেই সমস্যা সেখানেই আমাদের উপস্থিতি এবং সমস্যা সমাধানে দ্রুত পদক্ষেপ নেয়া হচ্ছে। আর কৃষকরা যদি এই মৌসুমে আমাদের দেওয়া নির্দেশনাগুলো মেনে ইরি-বোরো চাষ করে এবং কোনো প্রাকৃতিক দূর্যোগ হানা না দেয় তাহলে ভাল ফলন হবে বলে আমরা আশাবাদি।


ঘুরে দাঁড়াতে পারবে কি বাংলাদেশ? - খেলাধূলা - Premier News Syndicate Limited (PNS)\n১৮ অক্টোবর ২০১৭, ২:১৪ মধ্যরাত\nপিএনএস ডেস্ক: টেস্টে হোয়াইটওয়াশ হওয়ার পর তবু একটা সান্ত্বনা ছিল—ওয়ানডে সিরিজ আছে না! কিন্তু প্রথম ওয়ানডেতে ১০ উইকেটে হার। দক্ষিণ আফ্রিকার মাটিতে যেন রীতিমতো বিধ্বস্ত টাইগাররা।\nএমন পরিস্থিতির পর আজ কী ঘুরে দাঁড়াতে পারবে বাংলাদেশ?\nখেলা দক্ষিণ আফ্রিকার রাজধানীয় শহর কেপটাউন থেকে এক ঘণ্টার দূরত্ব পার্লে। বাংলাদেশের জন্য এই ম্যাচটি ‘ডু অর ডাই’। কিন্তু ক্রিকেটাররা কি সত্যিই ‘ডু অর ডাই’ মনে করছেন! পরিস্থিতি এমন হয়েছে যে দক্ষিণ আফ্রিকার মাটিতে এখন ভালো খেলতে পারাটাই বড় কথা। জয়-পরাজয় নিয়ে ভাবার সময় কোথায়!\nএই সফর বাংলাদেশের পেস বোলিংয়ের কংকাল বেরিয়ে এসেছে। কিংবদন্তি কোর্টনি ওয়ালশকে বোলিং কোচের দায়িত্ব দেওয়ার পর কোথায় পেসারদের উন্নতি হবে—তা না দিন দিন আরও খারাপ করছেন পেসাররা। বছর খানেক আগেও বাংলাদেশ দলে এই একই পেসাররা খেলেছেন। মাশরাফি, তাসকিন, রুবেলদেরকে মনে হতো এক একজন ব্যাটসম্যানদের জন্য ত্রাস! কিন্তু সেই বোলাররাই দক্ষিণ আফ্রিকায় গিয়ে খাবি খাচ্ছে। বাংলাদেশের দেওয়া ২৭৯ রানের টার্গেট দক্ষিণ আফ্রিকা পেরিয়ে গেল কোনো উইকেট না হারিয়েই। বাংলাদেশের স্পিনারদের নিয়ে গর্ব ছিল! কিন্তু সেই স্পিনাররাও দক্ষিণ আফ্রিকায় পাত্তা পাচ্ছেন না।\nযেখানে প্রোটিয়া স্পিনার ইমরান তাহির বাংলাদেশের ব্যাটসম্যানদের ওপর ভয়াবহ রকম চাপ তৈরি করে সেখানে বাংলাদেশের স্পিনাররা লাইন খুঁজে পায় না। ব্যাটসম্যানদের অবস্থা যাচ্ছেতাই। গত ম্যাচে এক মুশফিকুর রহিম ছাড়া বাকিদের ব্যাটিং প্রশংসা পাওয়ার যোগ্য ছিল না। সবাই কেমন যেন উইকেটে সেট হওয়ার পর আউট হয়ে চলে গেছেন। অথচ ক্রিকেটে একজন সেট ব্যাটসম্যানের ভূমিকা অনেক। যখন উইকেটে কেউ সেট হয়ে যান তার ওপর দায়িত্ব থাকে ইনিংসটাকে বড় করার। যে কাজটি দারুণভাবে করেছেন মুশফিকুর রহিম। নিজের ক্লাস আরেকবার বুঝিয়ে দিয়েছেন এই তারকা ব্যাটসম্যান। তার অপরাজিত সেঞ্চুরিটি তাই প্রশংসার দাবি রাখে।\nকিম্বার্লির উইকেটের মতো পার্লের উইকেটও ধীর গতির। চার বছর আগে শেষ ওয়ানডে হয়েছিল এই বোল্যান্ড পার্ক স্টেডিয়ামে। এই মাঠে প্রথমে ব্যাটিং দলের রানের গড় ২৫৮। তবে ভারত ও দক্ষিণ আফ্রিকা একবার করে তিন শতাধিক রানের স্কোরও করেছিল।\nকিম্বার্লির মতো এখানকার উইকেটও ‘ব্যাটিং স্বর্গ’। তাই বাংলাদেশের বোলিং লাইন আপের জন্য অপেক্ষা করছে আরেকটি পরীক্ষা। কাটার মাস্টার মুস্তাফিজুর রহমান না থাকায় টাইগারদের বোলিং লাইন আপ আরও দুর্বল হয়ে গেছে। তবে শক্তিমত্তা বেড়ে গেছে ব্যাটিং লাইন আপে। ইনজুরি থেকে ফিরেছেন ড্যাসিং ওপেনার তামিম ইকবাল।\nচোটের কারণে দক্ষিণ আফ্রিকার বিরুদ্ধে দ্বিতীয় ওয়ানডে খেলতে পারেননি তামিম। প্রথম ওয়ানডেও একাদশে ছিলেন না। যদি তামিমের প্রথম ওয়ানডে না খেলা নিয়ে অন্যরকম গুঞ্জন রয়েছে! কোচের সঙ্গে দ্বন্দ্বের কারণে নাকি এই তারকা ওপেনার খেলেননি। তামিমও স্বীকার করেছেন তিনি খেলতে চেয়েছিলেন। তবে ফিজিওর বাধার কারণে খেলতে পারেননি। ফিজিও নাকি বলেছেন, তামিমকে খেলানোটা ঝুঁকি হয়ে যায়। তবে এই ম্যাচে খেলছেন এই তারকা ওপেনার। তামিম ফেরায় অন্য ব্যাটসম্যানদেরও যে আত্মবিশ্বাস বেড়ে যাবে তা নিয়ে সংশয় থাকার কথা নয়।\nবোলাররা তাদের কাজটা সঠিকভাবে করতে পারবেন? এই মুহূর্তে এই প্রশ্নর উত্তর কারও জানা নেই! প্রথম ওয়ানডেতে বোলার যা দেখিয়েছেন! রুবেল-তাসকিনের মতো অভিজ্ঞ বোলাররা লাইন খুঁজে পাননি। এমন বোলিং করলে তো সাড়ে তিনশ রান করলেও জেতা কঠিন। বাংলাদেশ দলের প্রধান নির্বাচক মিনহাজুল আবেদিন নান্নুর কণ্ঠেও তাই হতাশার সুর, ‘বোলারদের সবচেয়ে বড় সমস্যা হলো অনুশীলন কম করা, ম্যাচ কম খেলা। সে জন্য ওরা জানেই না কোথায় বল খেলতে হবে। ম্যাচ প্রাকটিসের জন্য বোলারদের আরও বেশি প্রথম শ্রেণির ম্যাচ খেলতে হবে। এর বিকল্প নেই। ’ দক্ষিণ আফ্রিকার মতো দলের বিরুদ্ধে তাদের মাটিতে জয় পেতে হলে ব্যাটসম্যানদের পাশাপাশি বোলারদেরও সেরাটা দিতে। পারফরম্যান্সে সমন্বয় না থাকলে ভালো ফল আশা করা কঠিন।


কুমেক হাসপাতালে মৃতকে রোগী সাজিয়ে অ্যাম্বুলেন্স চক্রের প্রতারণা! | 627479|| Bangladesh Pratidin\nকুমেক হাসপাতালে মৃতকে রোগী সাজিয়ে অ্যাম্বুলেন্স চক্রের প্রতারণা!\nপ্রকাশ : ১১ মার্চ, ২০২১ ২২:৪১\nঅ্যাম্বুলেন্স মালিক ইউছুফ (বাঁয়ে) ও চালক রোহান।\nকুমিল্লা মেডিকেল কলেজ (কুমেক) হাসপাতালে মৃতকে রোগী সাজিয়ে অ্যাম্বুলেন্স চক্রের প্রতারণার অভিযোগ উঠেছে। হাসপাতাল থেকে ভর্তি রোগী নিয়ে গেলেও খবর নেই কর্তৃপক্ষের। বৃহস্পতিবার এ ঘটনা ঘটেছে। মৃত ব্যক্তি ব্রাহ্মণবাড়িয়ার নবীনগর উপজেলার উত্তর বাঙ্গরা গ্রামের শাহিন মিয়ার ছেলে মাহবুবুল আলম বাবুল।\nজানা যায়, সড়ক দুর্ঘটনায় আহত বাস যাত্রী হাসপাতালের রেজিস্ট্রারে চিকিৎসাধীন থাকলেও রোগীর খোঁজ মিলেছে প্রাইভেট অ্যাম্বুলেন্সে। তবে জীবিত নয়, হাসপাতালে এসে স্বজনরা এই রোগীকে পেয়েছেন মৃত।\nসকালে তাকে উন্নত চিকিৎসার জন্য অ্যাম্বুলেন্স যোগে ঢাকায় নেওয়া হচ্ছে বলে মোবাইল ফোনে রোগীর স্বজনদের জানায় হাসপাতালের সামনে থাকা প্রাইভেট অ্যাম্বুলেন্স চালক রোহান। এজন্য অ্যাম্বুলেন্স চালক তাদের কাছে ৩০ হাজার টাকা দাবি করেন। দ্রুত এ টাকা পাঠাতে বলেন।\nকিন্তু অনেক নাটকীয়তার পর ওই অ্যাম্বুলেন্স চালক আবার কল করে ১৫ হাজারে নেমে আসেন। সবশেষে ১১ হাজার টাকা দাবি করেন। এদিকে, খবর পেয়ে বাবুলের স্বজনরা কুমেক হাসপাতালে আসেন। হাসপাতালে এসে দেখেন তাদের রোগী আহত বাবুল সিটে নেই। তারা বাবুলকে মৃত পান অ্যাম্বুলেন্সে।\nএকপর্যায়ে বিষয়টি নিয়ে রোগীর স্বজনরা হাসপাতাল কর্তৃপক্ষের সামনে মালিক ও চালকের সাথে বাক-বিতণ্ডায় জড়িয়ে পড়েন। এসময় হাসপাতাল কর্তৃপক্ষ অ্যাম্বুলেন্সের মালিক ও চালককে ডেকে এনে জিজ্ঞাসাবাদ শুরু করেন। রোগীর স্বজনরা অভিযুক্ত অ্যাম্বুলেন্স মালিক ও চালককে আটক করলেও পরে তারা কৌশলে পালিয়ে যান।\nঢাকা মেট্রো-৭১৩০৭২ নম্বরের অ্যাম্বুলেন্সটির মালিক ইউছুফের বাড়ি কুমিল্লা নগরীতে এবং চালক রোহান কোতয়ালী থানাধীন মুরাদপুর এলাকার মো. রফিকের ছেলে।\nরোগীর স্বজন সাইফুল ইসলামের অভিযোগ, সড়ক দুর্ঘটনায় আহত রোগী হাসপাতালে ভর্তি থাকার কথা। কিন্তু কোনো ছাড়পত্র কিংবা রেফার করা ছাড়া রোগী অ্যাম্বুলেন্সে যায় কীভাবে? এ ঘটনার জন্যে তিনি হাসপাতাল কর্তৃপক্ষের অবহেলাকে দায়ী করেন।\nএ বিষয়ে কুমিল্লা মেডিকেল কলেজ হাসপাতলের পরিচালক ডা. মোহাম্মদ মহিউদ্দিন বলেন, ভোর বেলায় হাসপাতালে লোকজন কম থাকার সুযোগে জরুরি বিভাগের কাছ থেকে চক্রটি আহত রোগীটিকে নিয়ে যায়। যারা এই কাজটি করেছে, গুরুতর অন্যায় করেছে।\nকুমিল্লার অতিরিক্ত পুলিশ সুপার (প্রশাসন ও অর্থ) আজিম-উল-আহসান বলেন, বিষয়টি অত্যন্ত দুঃখজনক। পুলিশ ঘটনাস্থল পরিদর্শন করেছে। অভিযুক্তদের বিরুদ্ধে প্রয়োজনীয় ব্যবস্থা নেওয়া হবে। পুলিশ মেডিকেল কর্তৃপক্ষের সহযোগিতা নিয়ে এই সিন্ডিকেটের বিরুদ্ধে ব্যবস্থা নেবে।\nউল্লেখ্য, বৃহস্পতিবার ভোরে কুমিল্লা-সিলেট মহাসড়কের দেবিদ্বারে দুর্ঘটনার শিকার হয়ে তিশা পরিবহনের একটি বাসে ১৫ যাত্রী আহত হয়। ওই ঘটনায় আহতদের মধ্যে ১২ জনকে কুমিল্লা মেডিকেল কলেজ হাসপাতালে চিকিৎসার জন্য নেওয়া হয়। ভর্তি হওয়া গুরুতর আহত বাস যাত্রীদের একজন ছিলেন মাহবুবুল আলম বাবুল।


Asiatic lion: গুজরাতে রেডিয়ো-কলারড এশিয়াটিক সিংহের ২৫% মৃত এক বছরে - 25 per cent of radio-collared asiatic lions have died in one year in gujarat | Eisamay\n25 per cent of radio-collared asiatic lions have died in one year in gujarat\nগুজরাতে রেডিয়ো-কলারড এশিয়াটিক সিংহের ২৫% মৃত এক বছরে\nPrakriti Basu | EiSamay.Com | Updated: 23 Aug 2020, 08:46:00 PM\nগত এক বছরে চারটির মধ্যে একটি রেডিয়ো কলার পরানো এশিয়াটির সিংহেরই মৃত্যু হয় গুজরাতে। এই তথ্য চমকে গিয়েছে বন্যপ্রাণ বিশেষজ্ঞদের। অবৈজ্ঞানিক পদ্ধতিতে রেডিয়ো কলার লাগানোর জন্যই ঐতিহ্যবাহী সিংহের এই চরম পরিণতি হচ্ছে বলে মনে করছেন অনেকে।\nগত এক বছরে চারটির মধ্যে একটি রেডিয়ো কলার পরানো এশিয়াটির সিংহেরই মৃত্যু হয়েছে গুজরাতে।\nএই তথ্য চমকে গিয়েছে বন্যপ্রাণ বিশেষজ্ঞ ও পশুপ্রেমীদের।\nঅবৈজ্ঞানিক পদ্ধতিতে রেডিয়ো কলার লাগানো হচ্ছে বলেই ঐতিহ্যবাহী সিংহের এই চরম পরিণতি হচ্ছে বলে মনে করছেন অনেকেই।\nএই সময় ডিজিটাল ডেস্ক: গত এক বছরে চারটির মধ্যে একটি রেডিয়ো কলার পরানো এশিয়াটির সিংহেরই মৃত্যু হয়েছে গুজরাতে। এই তথ্য চমকে গিয়েছে বন্যপ্রাণ বিশেষজ্ঞ ও পশুপ্রেমীদের। অবৈজ্ঞানিক পদ্ধতিতে রেডিয়ো কলার লাগানো হচ্ছে বলেই ঐতিহ্যবাহী সিংহের এই চরম পরিণতি হচ্ছে বলে মনে করছেন অনেকেই।\nজুনাগড় ওয়াইল্ড লাইফ সার্কেলের মুখ্য বনপাল দুষ্মন্ত ভাসাভারা বন দফতরের আধিকারিকদের সম্প্রতি একটি চিঠি পাঠিয়েছেন। নিজেদের এলাকায় সিংহকে রেডিয়ো কলার পরানো নিয়ে কোনও অভিযোগ এলেই অবিলম্বে যথাযথ ব্যবস্থা নেওয়ার নির্দেশ দিয়েছেন তিনি।\nরাজ্য বন দফতরের ৭৫টি ট্র্যাকিং কলার রয়েছে। এখনও পর্যন্ত গতিবিধি ট্র্যাক করার জন্য ৮৯টি সিংহকে ট্যাগ করা হয়েছে। অর্থাত্ রেডিয়ো কলার পরা অন্তত ১৪টি সিংহের এখনও পর্যন্ত মৃত্যু হয়েছে।\nগর্ব ফিরছে গুজরাতে! ৫ বছরে সিংহের সংখ্যা বাড়ল ১৫১\nভাসাভারার কথায়, 'মোট ১৯টি রেডিয়ো কলারড সিংহের মৃত্যু হয়েছে। এই মৃত্যুর পেছনে নানা কারণ রয়েছে। কিন্তু কয়েকজনের দাবি, রেডিয়ো কলার পরানোর জন্যই এই মৃত্যু হয়েছে, এই দাবি ভিত্তিহীন। এখনও পর্যন্ত আমরা ৮৯টি সিংহকে ট্যাগ করেছি।' ডিএফও-দের মেইলটি তাহলে তিনি কেন পাঠিয়েছেন, এ প্রশ্ন করা হলে ভাসাভারা বলেন, সেটা আগাম সতর্কতামূলক ব্যবস্থা নেওয়ার জন্য করা হয়েছে।\nগির অরণ্য নিয়ে যে বন্যপ্রাণ বিশেষজ্ঞরা কাজ করেন, তাঁদের অনুমান ২২-২৪টি রেডিয়ো কলারড সিংহের মৃত্যু হয়ে থাকতে পারে। সূত্রের দাবি, রেডিয়ো কলারিঙের আগে বিশেষজ্ঞদের পরামর্শ নেয়নি বন দফতর।\nফের ঊর্ধ্বমুখী গ্রাফ, একদিনে ভারতে করোনা সংক্রমিত প্রায় ৭০ হাজার!\nবর্তমানে সিংহের সংখ্যাতত্ত্ব বলছে, গির ও তার আশপাশের এলাকায় সিংহ রয়েছে ৬৭৪টি। তার মধ্যে ৪১৭টি হল পূর্ণবয়স্ক সিংহ। এক বিশেষজ্ঞ বলেছেন, '৪১৭টি পূর্ণবয়স্ক সিংহের মধ্যে ৩০০টি নিশ্চয়ই যুবা। তার অর্থ যুবা পূর্ণবয়স্ক এশিয়াটির সিংহের ২৫ শতাংশকে রেডিয়ো কলার পরানো হয়েছে। বিশ্বের আর কোথায় এত বেশি সংখ্যক সিংহরে রেডিয়ো কলার পরানোর ঘটনা ঘটেনি।'\nবিহার ভোটে নীতীশের নেতৃত্বে লড়াই, জোটে ঐক্যের ছবি তুলে ধরে ঘোষণা নাড্ডার পরের খবর\nসিংহ রেডিয়ো কলার radio-collar Gujarat Asiatic lion\nWeb Title : 25 per cent of radio-collared asiatic lions have died in one year in gujarat


কিভাবে প্রোডাক্ট প্রোমোশনের জন্য একটা মিনি কোর্স বানাবেন?\nআশা করি এর ভেতরই আপনারা GetResponse, MailerLite অথবা Aweber.com থেকে একটা অটোরেস্পন্ডার কিনেছেন সুতরাং এর পরে আপনাদের কাজ হবে সেই অটোরেস্পন্ডার আপনার ওয়েবসাইটের সাথে কানেক্ট করা।\nএই অটোরেস্পন্ডার কানেক্ট করার বেশ কয়েকটি উপায় আছে। আপনি যদি পেইড কোন ওয়ার্ডপ্রেস থিম বা ল্যন্ডিং পেজ ডিজাইন করার সফটওয়্যার কিনে থাকেন তাহলে ওই থিম বা সফটওয়্যারের সাথে অনেক সময় বিল্টইন কিছু অপশন থাকে । এটাকে বলা হয় API কানেকশন। এই API কানেকশনের মাধ্যমে আপনি খুব সহজেই আপনার ওয়ার্ডপ্রেস সাইট এবং অটোরেস্পন্ডার কানেক করে নিতে পারেন।\nআর যদি আপনি ফ্রি সেবা ব্যবহার করে থাকেন তাহলে সেটার সেটআপ টা একটু ভিন্ন। এই কানেকশনের ব্যপারে আমি অন্য একটি পোস্ট এবং ভিডিও দেবো যেখান থেকে সেটআপ পার্ট টি আপনি ভালোভাবে বুঝতে পারবেন। এখন আমাদের প্রয়জন গিফট বা গিভঅ্যাওয়ে রিপোর্ট। আমরা আমাদের ওয়েবসাইটের ভিজিটরদের এই ফ্রি বই বা ভিডিও গিফট করবো। এবং তার বিনিময়ে তাদের ইমেইল অ্যাড্রেস কালেক্ট করবো।\nযার ফলে যখন কেউ আপনার লিস্টে যুক্ত হবে সে স্বয়ংক্রিয় ভাবেই আপনার কাছ থেকে একের পর এক ইমেইল পাবে। (যেমন আমার সাইটে আপনি যদি আপনার ইমেইল অ্যাড্রেস দিয়ে থাকেন তাহলে আমার কাছ থেকে আপনি অনেক সময় বিভিন্ন ইমেইল পেয়ে থাকেন) এতে করে আপনি অ্যাফিলিয়েট প্রোডাক্ট প্রমোট করার সময়ও আপনার লিস্টের সাথে সম্পর্ক বা যোগাযোগ রাখতে পারবেন।\nআইডিয়া পাবার জন্য এই বইটি ডাউনলোড করে নিতে পারেন।\nএখন আসুন জেনে নেই কিভাবে আমরা এই কোর্স তৈরি করবো?\nএই কোর্সের মাধ্যমে আপনি জানতে পারবেন কিভাবে ৫ দিনের তথ্যপূর্ণ কনটেন্ট তৈরি করা যাবে যেগুলো ইমেইল এর মাধ্যমে আপনি আপনার সাবস্ক্রাবারদের পাঠাতে চান।\nআজকের এই লেসনে এবং এর পরবর্তীতেও আপনারা জানতে পারবেন কিভাবে এরকম ব্যাসিক কিছু কোর্স তৈরি করা যায়। এখানে আপনারা তিন সেট সম্পূর্ণ টেমপ্লেট পাবেন যেগুলো ব্যবহার করে আপনারা খুব সহজেই এবং দ্রুত কোর্স তৈরি করে নিতে পারবেন।\nসুতরাং, চলুন শুরু করা যাক-\nমিনি / ছোট একটা কোর্স তৈরি করার উপায়-\nতৈরির শুরুতেই আপনাকে ঠিক করে নিতে হবে আপনি আসলে এই পাঁচ দিনের লেসনের মধ্যে কি লিখতে চান। এইটা আসলে অনেক সহজ একটা ব্যাপার কারণ আপনি ইতোমধ্যেই একটা অ্যাফিলিয়েট প্রোডাক্ট প্রমোট করার জন্য বাছাই করে নিয়েছেন। এখন শুধু ওই প্রোডাক্টটা সম্পর্কে কিছু কনটেন্ট তৈরি করা এবং সেটা করলেই হয়ে যাবে। এমন কিছু কোর্স তৈরি করবেন যার প্রতিটাতেই আপনার অ্যাফিলিয়েট প্রোডাক্ট প্রমোট করার সুযোগ থাকে। \nযেমন ধরে নিন- আপনার অ্যাফিলিয়েট প্রোডাক্ট হলো কিভাবে ভালো টমেটো চাষ করা যায়। সেক্ষেত্রে আপনি এরকম পাঁচটি লেসন তৈরি করতে পারেন -\nআপনার মাটি পরীক্ষা করে নিন\nপ্রয়োজন মতো মাটির উর্বরতা বাড়িয়ে নিন\nসঠিক টমেটোর জাত নির্বাচন করুন\nসঠিক সময়ে রোপণ করুন এবং\nযত্ন নিয়ে বৃদ্ধিতে সহায়তা করুন।\nঅথবা ধরে নিন আপনি কোনো কপিরাইটিং প্রোডাক্ট বিক্রি করতে চাচ্ছেন। সেক্ষেত্রে আপনার পাঁচটা কনটেন্ট হতে পারে এরকম।\nকাঙ্ক্ষিত মার্কেট বেছে নেয়া\nকাস্টমার এর ইন্টারেস্ট বাড়ানোর উপায়\nমজার একটা শুরুর মাধ্যমে পাঠকদের ধরে রাখা\nপ্রডাক্টের প্রতি চাহিদা বাড়ানো এবং\nকাজের উদ্দেশ্যকে সফল করা।\nঅথবা আপনি যদি কোনো রান্নার বই বিক্রি করতে চান সেক্ষেত্রে আপনার কনটেন্ট গুলোতে দুই-একটা জনপ্রিয় রেসিপি ফ্রি তে দিয়ে দিন।\nআপনি যদি “how to” টাইপের কোন প্রোডাক্ট বিক্রি করতে চান তাহলে আপনাকে এটা নুন্যতম পাঁচ-ধাপে এইগুলো অফার করতে হবে। (আমার ব্যাক্তিগত মতামত এবং নিজের সাকসেস স্ট্রেটিজি থেকে পেয়েছি)। কারণ হলো কোনো পাঠক যখন আপনার সিরিজের আগের কোনো লেসন পড়বে তখন যেন তার পরের লেসনটা ও আপনার কোর্স থেকেই পড়ে। কখনো যেন কোর্স অসম্পূর্ণ রেখে চলে না যায়।\nটিপসঃ আপনি যদি ধাপে ধাপে লেসন গুলো না দিতে পারেন তাহলে ৫টি ছোট টিপস এর মাধ্যমে বলতে পারেন যেমন- “আরো জানতে আগ্রহীদের জন্য পাঁচটা টিপস” অথবা “আপনার কনভার্সন মূল্য বাড়ানোর পাঁচটা গোপন রহস্য” ।\nআমরা যেহেতু এখানে এই কোর্সটাতে ই-বুক বিক্রি করাকে ফোকাস করেছি, আপনারা চাইলে এই কোর্স ব্যবহার করে কোনো ফিজিক্যাল প্রোডাক্টও বিক্রি করতে পারেবেন।\nআপনি যদি শিকারের পোশাক, কোনো সরঞ্জাম অথবা ওই সংশ্লিষ্ট কোনো কিছু বিক্রি করেন তাহলে আপনি এর সাথে “কিভাবে পাঁচ দিনে ভালো ধনুক শিকারি হওয়া যায়” এরকম অফার করতে পারেন।\nযদি গোসলখানার টাইলস বিক্রি করেন তাহলে - কিভাবে পাঁচ দিনে গোসলখানায় নতুন টাইল\nলাগিয়ে সম্পূর্ণ নতুনভাবে সাজানো যায় এরকম কোর্স অফার করতে পারেন।\nযদি ডোমেইন এবং হোস্টিং বিক্রি করে থাকেন তাহলে তার সাথে “কিভাবে পাঁচ দিনে একজন নতুন মার্কেটার একটা ওয়েবসাইট খুলে দ্রুত চালু করাতে পারবে” এরকম কোর্সের অফার করবেন।\nআজকের কাজঃ মাথা খাটিয়ে বেড় করে ফেলুন আপনি কি ধরনের কোর্স আপনার সাবস্ক্রাইবার দের পাঠাতে চান। অবশ্যই একটা ব্যপার মাথায় রাখবেন, যে কোর্সটা পাঠাবেন সেটা যেন প্রোডাক্ট সম্পর্কিত হয়।\nআপনার কোর্সটা যদি আরো বেশি সফল করতে চান তাহলে আর একটা গুরুত্বপূর্ণ বিষয় সেখানে থাকতে হবে, যেটা সম্পর্কে আপনাদেরকে পরবর্তী দিন বিস্তারিত বলা হবে।


সুইডেন দলে ইব্রার বদলি সাবেক সতীর্থ লারসনের ছেলে | প্রথম আলো\nসুইডেন দলে ইব্রার বদলি সাবেক সতীর্থ লারসনের ছেলে\nপ্রকাশ: ১৯ মে ২০২১, ২১: ০০\nহেনরিক লারসনকে মনে আছে? বার্সেলোনার সহকারী এ কোচকে সুইডেনের জার্সিতেই বেশি মনে রেখেছেন সবাই। ১৯৯৪ বিশ্বকাপে সুইডেনের নিজের আগমনী বার্তা ঘোষণা করেছিলেন লারসন। সেল্টিক সমর্থকদের কাছে ‘রাজাধিরাজ’ তকমা পাওয়া লারসন প্রায় ৮ বছর জাতীয় দলে খেলেছেন জ্লাতান ইব্রাহিমোভিচের সঙ্গে।\nএবার ইউরো সামনে রেখে অবসর ভেঙে ফিরেছিলেন ইব্রা। কিন্তু হাঁটুর চোটের কারণে ইউরোকে সামনে রেখে সুইডেনের ঘোষণা করা দলে জায়গা হয়নি এসি মিলান তারকার। তাঁর জায়গায় সুইডিশ আক্রমণভাগে ডাক পেয়েছেন ২৩ বছর বয়সী স্পাতার্ক মস্কো ফরোয়ার্ড জর্ডান লারসন। ঠিকই ধরেছেন। হেনরিক লারসনের ছেলে!\n৩৯ বছর বয়সী ইব্রা পেশাদার ক্যারিয়ার শুরু করেন ১৯৯৯ সালে মালমোর হয়ে। তার দুই বছর আগে জন্ম জর্ডান লারসনের। কাল ইউরোর জন্য ঘোষিত ২৬ জনের দলে জর্ডানকে ডেকেছেন সুইডেন কোচ ইয়ানে অ্যান্ডারসন। ২০১৮ সালে এস্তোনিয়ার বিপক্ষে সুইডেন জাতীয় দলে অভিষেক জর্ডানের। দেশের হয়ে এ পর্যন্ত ৫ ম্যাচ খেলে ১টি গোল পেয়েছেন তিনি। একমাদ্র গোলটি মলদোভার বিপক্ষে প্রীতি ম্যাচে। স্কোয়াড নিয়ে সুইডেনের কোচ অ্যান্ডারসন বলেন, ‘আমাদের দলে ভালো বৈচিত্র্য আছে। বেশ কিছু প্রতিযোগিতায় খেলা অভিজ্ঞ ফুটবলার আছে আমাদের। এর বাইরে তরুণ কিছু খেলোয়াড় আছে যারা ভালো করতে মুখিয়ে আছে, এটাই হবে তাদের প্রথম টুর্নামেন্ট। এই ভারসাম্যটুকু দলের জন্যই ভালো।’\nগত মার্চে বিশ্বকাপ বাছাইপর্ব দিয়ে অবসর ভেঙে সুইডেন দলে ফেরেন ইব্রা। ২০১৬ ইউরো খেলার পর অবসর নিয়েছিলেন তিনি। ১৪ জুন সেভিয়ায় স্পেনের মুখোমুখি হয়ে এবারের ইউরো শুরু করবে সুইডেন। ইব্রার দলের বাইরে থাকা প্রসঙ্গে অ্যান্ডারসন বলেন, ‘সে খুবই হতাশ। তার সঙ্গে আমিও হতাশ। সে আমাদের সৌভাগ্য কামনা করেছে এবং আমিও তার দ্রুত সুস্থ ওঠার শুভকামনা জানিয়েছি।’ সুইডেনের হয়ে ১০৬ ম্যাচে ৩৭ গোল করা হেনরিক লারসনের ছেলে জর্ডান এবারের মৌসুমে স্পার্তাকের হয়ে ২৯ ম্যাচে ১৫ গোল করেছেন। ১১ জুন শুরু হবে ইউরোপিয়ান চ্যাম্পিয়নশিপ (ইউরো)।\nইউরোয় সুইডেনের স্কোয়াড\nগোলরক্ষক: রবিন ওলসেন, কার্ল-ইয়োহান ইয়নসন, ক্রিস্টোফার নর্দফেল্ট।\nডিফেন্ডার: লুডভিগ অগুস্টিনসন, আন্দ্রেয়া গ্রাঙ্কভিস্ট, ভিক্টর লিন্ডেলফ, ফিলিপ হেলেন্ডার, এমিল ক্রাফথ, মিকাইল লুসটিগ, পন্টাস ইয়ানেসন, মার্কাস দানিয়েলসন, মার্টিন ওলসন।\nমিডফিল্ডার: ইয়েন্স কাইয়ুস্তে, গুস্তাভ সভেনসন, ভিক্টর ক্লাসন, আলবিন একডাল, এমিল ফোর্সবার্গ, সেবাস্তিয়ান লারসন, ক্রিস্টোফার ওলসন, কেন সেমা, ম্যাতিয়াস সভেনবার্গ।\nফরোয়ার্ড: মার্কাস বার্গ, দেয়ান কুলুসেফস্কি, রবিন কুয়াইসন, আলেক্সান্দার ইসাক, জর্ডান লারসন।


ওয়ালটনের ইনভার্না সিরিজের দুই টনের নতুন স্মার্ট এসি! – dailymagazine24\nওয়ালটনের ইনভার্না সিরিজের দুই টনের নতুন স্মার্ট এসি!\nকয়েক বছর আগেও এসির মত হোম ইলেকট্রনিক্স এপ্লায়েন্স অনেকটা বিলাসিতা মনে হলেও; বর্তমানে এসি আর বিলাসিতার পর্যায়ে নেই! এসি হয়ে পরেছে বর্তমান দৈনন্দিন জীবনে কিছুটা সস্থি ফেরানোর জন্য অন্যতম প্রয়োজন। আর এমন অবস্থায় হওয়া চাই, দেশের আবহাওয়ার বিবেচনায় ভাল ভাবে কার্যকর মানসম্মত এবং সাশ্রয়ী একটি এসি। আর এই ক্ষেত্রে নাম চলে আসবে দেশের অন্যতম বিশ্বস্ত ইলেকট্রনিক্স জায়ান্ট ওয়ালটনের নাম! ওয়ালটন বেশ সুনামের সাথে দেশে আবহাওয়ার উপযোগী করে অনেকদিন হল মানসম্মত নানান মডেলের এসি উৎপাদন কোরে আসছে। ওয়ালটন কেবল দেশের বাজারেই নয়, দেশের বাইরেও সুনামের সাথে তাদের বিভিন্ন মডেলের এসি রপ্তানি করে আসছে।\nআপনার ঘর যদি ১৮০ থেকে ২৪০ স্কয়ার ফিটের মধ্যে হয়, তবে আপনার জন্য ২ টন তথা ২৪০০০ বিটিইউ ক্যাপাসিটির এসি প্রয়োজন। অনেকে আবার ১টন বা ২টন বলতে এসির সাইজকে বুঝি; তবে ১ টন মানে ১২০০০ বিটিইউ/আওয়ার একইভাবে ২ টন মানে ২৪০০০ বিটিইউ/আওয়ার। ২ টনের এসি প্রতি ঘণ্টায় ঘর থেকে ২৪০০০ বিটিইউ তাপ শোষণ করতে পারে। সেইহিসেবে যত বেশি টন ; তত বেশি তাপ শোষণ ক্ষমতা। বাইরের এসি আমাদের দেশের আবহাওয়ার উপর বিবেচনা করে একটি এসি সঠিক পরিমান তাপ শোষণ করতে পারবে কিনা, সেই বিষয়টিও এসি কেনার পূর্বে বিবেচনা করে নিতে হবে।\nএই লেখায় আলোচনা করব ওয়ালটনের নতুন ইনভার্না মডেলের ২৪০০০ বিটিইউ, তথা ২ টন ক্যাপাসিটির একটি এসি সম্পর্কে। এটি ওয়ালটনের ইনভার্না সিরিজের একটি আকর্ষণীয় ডিজাইনের ডুয়াল ডিফেন্ডার প্রযুক্তি সম্বলিত ইনভার্টার এসি। এটি একটি ৭০৩৪ ওয়াটের এসি, এবং এতে ব্যবহার করা হয়েছে পরিবেশ বান্ধব আর-৪১০এ রেফ্রিজারেন্ট গ্যাস। এসিটির বাজার মূল্য ৭৭৪০০ টাকা।\nএসি কন্ট্রোল হবে স্মার্ট\nWSI-INVERNA-24C এটি একটি স্মার্ট আইওটি বেইজড এসি। যার ফলে এই এসিটিকে রিমোট ছাড়াও মোবাইল অ্যাপ এর মাধ্যমে কন্ট্রোল করা যাবে। এসিটি বাসার বা অফিসের ওয়াইফাই নেটওয়ার্ক এর সাথে যুক্ত থাকবে; আর অ্যাপটি দিয়ে পৃথিবীর যেকোনো স্থান থেকেই এই এসিটিকে নিয়ন্ত্রণ করা যাবে।\nবাতাসকে বিশুদ্ধ করবে ডুয়াল ডিফেন্ডার প্রযুক্তি\nওয়ালটন বাংলাদেশের অন্যতম একটি কোম্পানি যারা তাদের নিত্যনতুন এসিতে ডুয়াল ডিফেন্ডার প্রযুক্তি ব্যবহার করে থাকে। ইনভার্না মডেলের এই এসিতেও ওয়ালটন ডুয়াল ডিফেন্ডার প্রযুক্তি ব্যবহার করেছে! এসিটিতে বাতাসকে বিশুদ্ধ করার জন্য এই ডুয়াল ডিফেন্ডার প্রযুক্তি পাওয়া যাবে, যাতে পাওয়া যাবে পরপর দুটি দারুন কার্যকরী সুবিধা; একটি আইওনাইজার এবং আরেকটি হচ্ছে অ্যান্টি ভাইরাল ফিল্টার। আইওনাইজার সুবিধা সম্পর্কে আমরা অনেকেই ইতিমধ্যে জানি; এটি এসির মাধ্যমে বাতাসে নেগেটিভ আয়ন উন্মুক্ত করে দিয়ে বাতাসের খারাপ কিছু উপাদানকে বিনষ্ট করে দেয়। অন্যদিকে এর পাশাপাশি এসিটিতে থাকা অ্যান্টি ভাইরাল ফিল্টার এর বিশেষ প্রযুক্তির মাধ্যমে বাতাসকে ভাইরাস এবং ব্যাকটেরিয়া থেকে রক্ষা করে। আর এই অ্যান্টি ভাইরাল ফিল্টার ০.৩ মাইক্রন আকৃতি পর্যন্ত ব্যক্টেরিয়া, ভাইরাস অনুকে প্রতিরোধ করতে সক্ষম। কেবল ভাইরাস, ব্যাক্টটেরিয়া নয় এটি বাতাসের ভেতর থাকা অ্যালার্জি উদবেগকারি অনেক উপাদানও ধ্বংস করে ফেলে।\nএসিটির অন্যতম একটি কার্যকরী প্রযুক্তি হচ্ছে এসিটির ‘ফ্রস্ট ক্লিন প্রযুক্তি’। বেশিরভাগ এসির ইনডোর ইউনিট এর ‘এভাপরেটরে’ ময়লা জমে। এখানে ময়লা জমতে জমতে নানারকম ব্যাকটেরিয়া তথা মাইক্রোঅর্গানিজম’ও জন্ম নেয়। এমনকি সামনের এই অংশে ফাঙ্গাসও জমে! এই জন্য সবাই নিয়মিত এসির ইনডোর ইউনিট খুলে পরিষ্কার করার পরামর্শ দিয়ে থাকেন। তবে WSI-INVERNA-24C এসিতে থাকা এই ফ্রস্ট ক্লিন প্রযুক্তি এসিটির রিমোট কন্ট্রোলার এর মাধ্যমে চালু করলে, বিশেষ প্রক্রিয়ায় এসিটি নিজে থেকেই এই এভাপরেটর’কে পরিষ্কার করার কাজ করবে; একে শুষ্ক এবং ফাঙ্গাসমুক্ত রাখবে।\nসাশ্রয় হবে বিদ্যুৎ!\nইনভার্না মডেলের ৭৭৪০০ টাকার এই এসিটি অত্যন্ত পরিমানে বিদ্যুৎ সাশ্রয়ী। টুইনফোল্ড ইনভার্টার প্রযুক্তির এসি হওয়ার ফলে এটি অন্যান্য নন-ইনভার্টার তো বটেই, বাজারে প্রচলিত অনেক ইনভার্টার এসির থেকে বেশি বিদ্যুৎ সাশ্রয়ী। এসিটি আমাদের দেশের বিদ্যুৎ বাবস্থাকে বিবেচনা করে বিশেষভাবে বানানো, যার ফলে যেখানে আমাদের দেশে ভোল্টেজ আপ- ডাউন জায়গায় একটি প্রচলিত সমস্যা, সেখানে এই এসিটি ১৪০ এর মত লো ভোল্ট থেকে ২৬৪ এর মত ওভার ভোল্টেজেও কাজ করতে পারবে সমান ভাবে!\nএই এসিটিতে পাবেন একটি বিশেষ ইকোনমি মোড; যার ফলে রিমোট এর ‘ইকো’ বাটন প্রেস করার মধ্য দিয়ে এসিটির ইকোনমি মোড কার্যকর করলে এটি বাজারের যেকোনো নন-ইনভার্টার এসির চাইতে ৬০% বেশি বিদ্যুৎ সাশ্রয়ী হয়ে যাবে।\nটুইনফোল্ড ইনভার্টার প্রযুক্তি\nএসিটিতে পাওয়া যাবে ডুয়াল রোটারি ইনভার্টার প্রযুক্তির কম্প্রেসর। ইনভার্টার প্রযুক্তির এসি সাধারন ইনভার্টার এসির থেকেও অনেক বেশি কার্যকর। নন-ইনভার্টার এসি ঘরের তাপমাত্রা নিয়ন্ত্রণ করে অন-অফ হওয়ার মাধ্যমে। এখানে এসি পূর্ণ শক্তিতে চালু হওয়ার পর ঘরের তাপমাত্রা আরামদায়ক অবস্থায় এলে এসির কমপ্রেসর বন্ধ হয়ে যায়। আবার ঘরের তাপমাত্রা কিছুটা বেড়ে গেলে, তখন চালু হয়। এভাবে বারবার এসি চালু ও বন্ধ হওয়ার কারণে, এসি বেশি বিদ্যুৎ ব্যবহার করে, যার ফলে বিদ্যুৎ খরচ বেড়ে যায়।\nঅন্যদিকে ইনভার্টার প্রযুক্তির এসি প্রথমে পূর্ণ শক্তিতে চালু হয়। পরে রুমের পরিবেশের আরামদায়ক তাপমাত্রা ঠিক রেখে এসিটি শক্তি খরচ কমিয়ে নিয়ে আসে। এভাবে কম শক্তিতে চলার কারণে কম বিদ্যুৎ প্রয়োজন হয় এবং বিদ্যুৎ খরচ কমে আসে।\nএকটি এসির কার্যক্ষমতা কতটা ভালো এবং সেটি বাতাসে ঠিক কি পরিমাণে তাপ ছড়াচ্ছে তা নিরূপণের অনেকগুলো বিষয়ের গুরুত্বপূর্ণ একটি হচ্ছে এসির COP তথা কো-ইফিসিয়েন্ট অফ পাওয়ার। COP রেটিং যত বেশি হবে সেই এসির পারফর্মেন্স তত বেশি ধরা হবে, COP রেটিং পয়েন্ট মূলত ১.৫ থেকে ৪ এর ভেতর হয়। মূলত COP রেটিং ৩ এর ওপর হলে সেই এসিকে সাশ্রয়ী এবং কার্যক্ষমতার দিক দিয়ে তুলনামূলক ভালো ধরা হয়। আর এই ইনভার্না এসিটির COP রেটিং পয়েন্ট ৩.৪৪। সবমিলিয়ে দীর্ঘস্থায়ী কমপ্রেসর লাইফ, সর্বনিম্ন বিদ্যুৎ খরচ, ইকোনমি মোডে এসিটি ৬০ শতাংশ বেশি বিদ্যুৎ সাশ্রয়ী!\nপরিবেশবান্ধব আর-৪১০এ গ্যাস\nবৈশ্বিক পরিবর্তনের আজকের দিনে আমাদেরকে গ্লোবাল ওয়ার্মিং নিয়েও ভাবতে হবে, তাই এসিতে সঠিক এবং পরিবেশবান্ধব রেফ্রিজারেন্ট গ্যাস ব্যবহার করা হয়েছে কিনা তাও বিবেচনায় রাখা অতীব জরুরি। বাতাসে তাপ তৈরির দিক দিয়ে ‘আর-৪১০এ’ এর চাইতে ‘আর-২২’ এগিয়ে। তাছাড়াও ‘আর-৪১০এ’ রেফ্রিজারেন্ট গ্যাস ‘আর-২২’ এর চাইতে বেশি বিদ্যুত সাশ্রয়ীও বটে! ‘আর-২২’ রেফ্রিজারেন্ট গ্যাস সমৃদ্ধ এসিতে সিস্টেম ওভারহিটিং এর সমস্যাও বেশি হয়। শার্প, প্যানাসনিক এর মত ব্র্যান্ড ছাড়াও, আমাদের দেশীয় ওয়ালটন এসিতে যুগোপযোগী ‘আর-৪১০এ’ রেফ্রিজারেন্ট ব্যবহার করা হয়।\nএই ইনভার্না দুই টন এসিতে পাবেন ১৬ থেকে ৩১ ডিগ্রি সেলসিয়াস পর্যন্ত টেম্পারেচার রেঞ্জ । বাজারের বহু এসিতে সর্বনিম্ন তাপমাত্রা পাওয়া যায় ১৮ ডিগ্রি সেলসিয়াস, তবে এতে সর্বনিম্ন ১৬ ডিগ্রি সেলসিয়াস পর্যন্ত পাবেন। ইনভার্না এসিটি মাল্টি ডাইরেকশনে বাতাস প্রবাহ করতে সক্ষম। বহু এসি শুধু সিঙ্গেল ডাইরেকশনে বাতাস প্রবাহ করে, যার ফলে যারা কেবল এসির সামনে অবস্থান করে তারাই বাতাস পায়, ঘরের কোনায় কিংবা অন্য কোন স্থানে থাকা ব্যাক্তি বাতাস পায় না। আর এর রিমোট থেকে টার্বো মোডটি চালু করলে প্রচণ্ড গরমেও ঘর মুহূর্তেই শীতল হয়ে যাবে।\nএসিটি দেখতে অবশ্যই আপনার আসেপাশের নিকটস্থ ওয়ালটন ডিলার শো-রুম অথবা ওয়ালটন প্লাজায় চলে যেতে পারেন। অথবা কিনতে এবং নানারকম তথ্য দেখে আসতে পারেন ওয়ালটন ইপ্লাজা থেকে। তবে যেহেতু সামগ্রিক করোনা পরিস্থিতির জন্য ওয়ালটন প্লাজা অনেক সময়ই বন্ধ থাকছে, সেই হিসেবে এসিটি কিনতে পারেন ওয়ালটন ইপ্লাজা থেকে। তাছাড়াও এসিটি কিনতে এমনকি দেখতে চলে যেতে পারেন যেকোনো ডিস্ট্রিবিউটর কিংবা ডিলার শোরুমে। এসিটিতে থাকছে ৬ মাসের রিপ্লেসমেন্ট গ্যারান্টি। এসির কম্প্রেসরে আপনি পাবেন সর্বোচ্চ ১০ বছরের ওয়ারেন্টি। আরো পাবেন ৩ বছর পর্যন্ত ফ্রি বিক্রয়োত্তর সুবিধা। বর্তমানে সারা দেশে আইএসও সনদপ্রাপ্ত ওয়ালটন সার্ভিস ম্যানেজমেন্ট সিস্টেম কর্তৃক পরিচালিত ৭২টি সার্ভিস সেন্টার রয়েছে। যেখানে যেকোনো সমস্যায় খুব সহজেই সেবা পেয়ে যাবেন।\nPost Views: 48,383\nডিসকর্ডে হ্যাকারদের আনাগোনা\nপ্রযুক্তি পণ্যে নকলের ছড়াছড়ি


২১ সেপ্টেম্বর, ২০২০ ০৫:৪১ পিএম\nমেডিভয়েস রিপোর্ট: বঙ্গবন্ধু শেখ মুজিব মেডিকেল বিশ্ববিদ্যালয় (বিএসএমএমইউ) ও এর অধিভুক্ত প্রতিষ্ঠানগুলোতে অধ্যয়নরত বেসরকারি রেসিডেন্টদের ভাতা বাড়ানোর প্রস্তাবে অনুমোদন দিয়েছেন সিন্ডিকেট মেম্বারগণ। এর ফলে এখন থেকে মাসে ৩০ হাজার টাকা করে ভাতা পাবেন এ কোর্সে অধ্যয়নরত চিকিৎসকরা।\nআজ সোমবার (২১ সেপ্টেম্বর) বিকেলে মেডিভয়েসকে বিষয়টি নিশ্চিত করেছেন বিএসএমএমইউ রেজিস্ট্রার অধ্যাপক ডা. এবিএম আব্দুল হান্নান।\nতিনি আরও বলেন, ‘বেসরকারি রেসিডেন্টদের মাসিক ভাতা ৩০ হাজার টাকা করার বিষয়টি সিন্ডিকেট মিটিংয়ে অনুমোদিত হয়েছে। তবে এটি বিশ্ববিদ্যালয়ের অর্থ কমিটিতে যাবে, সেখানেও পাস হওয়ার একটি বিষয় রয়েছে।’\nএ প্রসঙ্গে প্রধানমন্ত্রীর ব্যক্তিগত চিকিৎসক অধ্যাপক ডা. এবিএম আব্দুল্লাহ বলেন, এ সিদ্ধান্তের ফলে অধ্যয়নতরা উপকৃত হওয়ার পাশাপাশি উচ্চশিক্ষার বিষয়ে তরুণ চিকিৎসকরা উৎসাহিত হবেন।\nসূত্রে জানা গেছে, গত ৩১ আগস্ট বিশ্ববিদ্যালয়ের একাডেমিক কাউন্সিলের মিটিংয়ে বেসরকারি রেসিডেন্টদের ভাতা বাড়ানোর একটি প্রস্তাব করা হয়। প্রস্তাবে তাদের মাসিক ভাতা ৩০ হাজার টাকা করার প্রস্তাবনা দেয় একাডেমিক কাউন্সিল।\nবেসরকারি রেসিডেন্ট সিন্ডিকেট বিএসএমএমইউ


tejas express: ভারতীয় রেলের ইতিহাসে এই প্রথম, তেজস দেরি করলেই যাত্রীরা পাবেন ক্ষতিপূরণ! - delhi lucknow tejas express passengers to get compensation for delays | Eisamay\ndelhi lucknow tejas express passengers to get compensation for delays\nEiSamay.Com | Updated: 01 Oct 2019, 09:29:00 PM\nতেজস দেরি করলে ক্ষতিপূরণ পাবেন যাত্রীরা...\nভারতীয় রেলের ইতিহাসে এই প্রথমবার এমনটা হতে চলল।\nদেরি হলেই দিল্লি-লখনউ তেজস এক্সপ্রেসের যাত্রীদের ক্ষতিপূরণ দেওয়া হবে আইআরসিটিসি-এর তরফে।\nমঙ্গলবার ট্যুইট করে ঠিক এমন ঘোষণাই করলেন কেন্দ্রীয় রেলমন্ত্রী পীযূষ গোয়েল।\nএই সময় ডিজিটাল ডেস্ক: ভারতীয় রেলের ইতিহাসে এই প্রথমবার এমনটা হতে চলল। দেরি হলেই দিল্লি-লখনউ তেজস এক্সপ্রেসের যাত্রীদের ক্ষতিপূরণ দেওয়া হবে আইআরসিটিসি-এর তরফে। মঙ্গলবার ট্যুইট করে ঠিক এমন ঘোষণাই করলেন কেন্দ্রীয় রেলমন্ত্রী পীযূষ গোয়েল।\nশুধু তাই নয়। কতক্ষণের দেরি হলে যাত্রীদের ঠিক কত টাকা ক্ষতিপূরণ দেওয়া হবে, সেই অঙ্কটাও পরিষ্কার করে দেওয়া হয়েছে আইআরসিটিসি-এর তরফে। ট্রেন এক ঘণ্টা দেরি হলে ১০০ টাকা ক্ষতিপূরণ এবং দুই ঘণ্টা দেরি হলে ২৫০ টাকা ক্ষতিপূরণ পাবেন একজন-- ঠিক এই তত্ত্বই এদিন জানিয়েছে আইআরসিটিসি।\nতবে সবথেকে লেটেস্ট অফারটি হল ২৫ লক্ষ টাকা অবধি বিনামূল্যে বীমার বন্দোবস্ত করা হবে। যাত্রাকালে ডাকাতি বা অন্যান্য আরও কোনও বড়সড় ক্ষতি হলে ১ লক্ষ টাকা অবধি বীমা পেতে পারেন তেজস এক্সপ্রেসের একজন যাত্রী। ৪ অক্টোবর যাত্রা শুরু হবে এই তেজস এক্সপ্রেসের।\nআরও পড়ুন: দিওয়ালি পর্যন্ত একটা সিটও ফাঁকা নেই! ঝড়ের গতিতে তেজস এক্সপ্রেসের বুকিংয়ে তাজ্জব ভারতীয় রেল\nতবে রেল কর্তাদের কাছে আরও এক চমক এস উপস্থিত। দীপাবলি থেকে ধনতেরাস অবধি এসি চেয়ার কার টিকিট থেকে শুরু করে তৎকাল কোটার টিকিট সবই প্রায় বিক্রি হয়ে গিয়েছে। অর্থাৎ ২৫ এবং ২৬ অক্টোবরের টিকিটও পুরোদমে বিক্রি হয়ে গিয়েছে তেজস এক্সপ্রেসের। IRCTC এর টিকিটিং ওয়েবসাইট www.irctc.co.in, ভারতীয় রেলের টিকিট বুকিং অফিসগুলি এবং বিভিন্ন জায়গার রিসার্ভেশন সেন্টার থেকেই বুকিং হয়েছে এই সব টিকিটের।\nজম্মুর বাসে ফের ১৫ কেজির বিস্ফোরক, চালক-সহ ৩ জনকে জেরা পরের খবর\nপীষূষ গোয়াল তেজস এক্সপ্রেস tejas express piyush goyal Delhi-Lucknow Tejas Express delay compensation\nWeb Title : delhi lucknow tejas express passengers to get compensation for delays


ক্রিকেটার রশিদদের অবিশ্বাস্য উত্থান!\nHome / আরো / খেলাধুলা / ক্রিকেটার রশিদদের অবিশ্বাস্য উত্থান!\nলেগ স্পিনের ভেলকিতে বিশ্বকে চমকানো রশিদকে নিয়ে কাড়াকাড়ি ইংলিশ ক্রিকেটে ।\nঅবিশ্বাস্য তাঁর উত্থান। এর চেয়েও অবিশ্বাস্য তাঁর বোলিং। লেগ স্পিনের ভেলকিতে বিশ্বকে চমকে দিয়েছেন রশিদ খান। এমনই অবস্থা, তাঁকে দলে নিতে কাউন্টির দুই দলে কাড়াকাড়ি পড়ে গেছে এখন। যে কাউন্টিতে খেলার সুযোগ পান না, আন্তর্জাতিক ক্রিকেটে আলো ছড়ানো অনেকেই।\nঅবশ্য এমনটাই হওয়ার কথা। ওয়েস্ট ইন্ডিজের বিপক্ষে তাঁর ভয়ংকর বোলিং যে এখনো তাজা সবার মনে। ১৮ রানে ৭ উইকেট নিয়ে ক্যারিবীয়দের একাই হারিয়ে দিয়েছেন রশিদ। পরের ম্যাচেও তাঁর লেগ স্পিনে ধস নেমেছিল স্বাগতিক দলে। রশিদের স্পেল শেষ হওয়ার পরই জয়ের পথে এগোতে পেরেছে উইন্ডিজরা।\n২৯ ওয়ানডেতে ৬৩ উইকেট পাওয়া রশিদ ওয়ানডে ও টি-টোয়েন্টি র‍্যাঙ্কিংয়ে এখন সব ইংলিশ বোলারের চেয়ে এগিয়ে। এবারের আইপিএলেও সবার আলোচনার কেন্দ্রে ছিলেন রশিদ। এমন অস্ত্রকে সবাই দলে টানতে চাইবে—এটাই স্বাভাবিক। তবে একটা বাধা আগে পেরোতে হবে তাঁকে। যুক্তরাজ্যের ভিসার কঠিন নিয়মকানুন পার করাটাই কঠিন হবে তাঁর জন্য।\nরশিদকে কাউন্টিতে আনার জন্য খোদ ইংল্যান্ড ও ওয়েলশ ক্রিকেট বোর্ডই চেষ্টা করছে। ‘এলিট’ শ্রেণির খেলোয়াড়দের ক্ষেত্রে ভিসার নিয়মকানুন শিথিল করে দেওয়া হয়। এ কারণে আফগানিস্তান এখন টেস্ট স্ট্যাটাস পেয়েছে, এ হিসেবে রশিদকে একজন ‘এলিট’ খেলোয়াড়ের মর্যাদা দেওয়া যায় কি না, সে প্রশ্ন রাখা হয়েছে স্বরাষ্ট্র মন্ত্রণালয়ের কাছে। সে উত্তর পেলেই রশিদকে নিয়ে কাড়াকাড়ির বিজয়ীর নামও জানা যাবে।\nনিউজ ডেস্ক : আপডেট, বাংলাদেশ সময় ১২:১০ এ.এম, ২৯ জুন ২০১৭,বৃহস্পতিবার\nচাঁদপুরে কাবাডিতে ফরিদগঞ্জকে হারিয়ে কচুয়া চ্যাম্পিয়ন


বিশাল ঢেউয়ের রহস্যের সন্ধানে জার্মানিতে গবেষণা | অন্বেষণ | DW | 05.08.2019\nবিশাল ঢেউয়ের রহস্যের সন্ধানে জার্মানিতে গবেষণা\nসমুদ্রতটে ঢেউয়ের ধাক্কায় স্নান করতে অনেকেই পছন্দ করেন৷ কিন্তু ২০ মিটার উঁচু দৈত্যাকার ঢেউয়ের সামনে বিশাল জাহাজও অসহায় হয়ে পড়ে৷ এমন ঢেউ সৃষ্টির রহস্য ভেদ করতে জার্মানির এক গবেষণা প্রতিষ্ঠান উদ্যোগ নিচ্ছে৷\nমহাসাগরে ৮ থেকে ১০ মিটার উঁচু ঢেউ মোটেই বিরল ঘটনা নয়৷ যে কোনো মুহূর্তে মহাসাগরের কোনো অংশে ১০টি এমন ‘মনস্টার ওয়েভ' সৃষ্টি হয়৷ আচমকা ৩০ মিটার পর্যন্ত উঁচু ঢেউ দেখা দিতে পারে৷\nজার্মানির হানোফার শহরের ফ্রানৎসিউস ইনস্টিটিউটে বিজ্ঞানীরা এমন দৈত্যাকার ঢেউ সৃষ্টি করতে পারেন৷ তবে এক্ষেত্রে কোনো ঝড়ঝঞ্জার কারণে পানি ফুলে ওঠে না৷ কম্পিউটার পানির নীচে প্লেটগুলি সঞ্চালন করে এমন পরিস্থিতি সৃষ্টি করে৷ ঢেউ গবেষক নিল্স ক্যার্পেন এ বিষয়ে বলেন, ‘‘উত্তর সাগরে এই ঝড়ের সময় ৮ থেকে ১০ মিটার পর্যন্ত উচ্চতার ঢেউ দেখা যায়৷ এটাই এই ধরনের ঝড়ের বৈশিষ্ট্য৷ এ ক্ষেত্রে অতি বিরল এক ঘটনা দেখা গেছে৷ ২৫ মিটার এক ঢেউ সৃষ্টি হয়েছে৷ একেই ‘মনস্টার ওয়েভ' বলা হয়৷''\nএমন দৈত্যাকার ঢেউয়ের বৈশিষ্ট্য হলো, আশেপাশের সবচেয়ে বড় ঢেউয়ের তুলনায় এর উচ্চতা দ্বিগুণ বা তিনগুণ হতে পারে৷ ফলে সেটি দ্বিগুণ বা তিনগুণ খাড়া হয়ে ওঠে৷ সাধারণ ঢেউয়ের তুলনায় তার জোর প্রায় ১০ গুণ বেশি৷\nযে ঝড়ের কারণে ৮ মিটার উঁচু ঢেউ সৃষ্টি হয়, সেই ঝড়ে হঠাৎ ২০ মিটারেরও বেশি উঁচু ঢেউ জেগে উঠে আবার কীভাবে উধাও হয়ে যায়, বহুকাল তা এক রহস্য ছিল৷ এখন এর ব্যাখ্যা জানা গেছে৷ পানির মধ্যে ঢেউ সমানভাবে ছড়িয়ে পড়ে না৷ যে ঢেউয়ের উঁচু ও নীচু অংশের মধ্যে ব্যবধান কম, তার গতি কমে যায়৷\nঅন্যদিকে বড় তরঙ্গদৈর্ঘ্যের ঢেউয়ের গতি অনেক বেশি হয়৷ সেগুলি ছোট ঢেউগুলিকে পেছনে ফেলে এগিয়ে যায়৷ দুই ঢেউ মিলে সেগুলির সম্মিলিত উচ্চতা বেড়ে যায়৷ এমন করে অনেকগুলি ঢেউ মিলে ‘মনস্টার ওয়েভ'-এ পরিণত হয়৷ দৈত্যাকার এমন ঢেউ অত্যন্ত খাড়া হয়৷ কোনো জাহাজের পক্ষে সেই ঢেউ অতিক্রম করা অসম্ভব৷ সেই ঢেউ তখন জাহাজের উপরে গিয়ে পড়ে৷\nবিশাল পরিমাণ পানি জাহাজের ডেকের উপর মারাত্মক জোরে আছড়ে পড়ে৷ সমুদ্রের উপর এমন পরিস্থিতিতে জানালার কাচ ভেঙে যায় এবং ইস্পাতের তৈরি অংশগুলি বেঁকে যায়৷ সহজ আকারের ‘মনস্টার ওয়েভ' বোঝা বেশ সহজ৷ গবেষণাগারেও তা নকল করা সম্ভব৷\nতবে এই তত্ত্বেরও সীমাবদ্ধতা রয়েছে৷ কারণ পরিমাপ করে দেখা গেছে, সমুদ্রে ‘মনস্টার ওয়েভ'-এর সংখ্যা হিসেবের তুলনায় অনেক বেশি৷ সেই মডেল অনুযায়ী বড় আকারের ঢেউ দ্রুত উধাও হয়ে যায়৷ খুব বড় ঝড়ের ক্ষেত্রে ১০ মিটারেরও বেশি উঁচু ঢেউ সৃষ্টির সম্ভাবনা মাত্র শূন্য দশমিক শূন্য তিন শতাংশ৷\nতবে পরিমাপ অনুযায়ী বড় আকারের ঢেউ ঘনঘন দেখা যাচ্ছে৷ ১০ মিটার উঁচু ঢেউয়ের সম্ভাবনা বাস্তবে এক শতাংশে দাঁড়িয়েছে৷ নিল্স ক্যার্পেন এর ব্যাখ্যা দিয়ে বলেন, ‘‘প্রচলিত ধারণা অনুযায়ী প্রত্যেকটি ঢেউয়ের নিজস্ব শক্তি রয়েছে৷ সেই শক্তি একত্র হয়ে বিশাল আকারের ঢেউ সৃষ্টি করতে পারে৷ পরে সেই একই শক্তি কাজে লাগিয়ে ঢেউগুলি আবার একে অপরের কাছ থেকে দূরে চলে যেতে পারে৷ নতুন তত্ত্ব অনুযায়ী সেই শক্তি এক ঢেউ থেকে অন্য ঢেউয়ে পাঠানো যেতে পারে৷ বাড়তি শক্তি পেয়ে একটি ঢেউ এগিয়ে যায়, অন্যটি শক্তি ত্যাগ করে দুর্বল হয়ে পড়ে৷''\nঅর্থাৎ ঢেউ তার প্রতিবেশীর কাছ থেকে শক্তি গ্রহণ করে বড় হয়ে উঠতে পারে, এমনকি ‘মনস্টার ওয়েভ' হয়ে উঠতে পারে৷ বড় জাহাজের জন্যও এমন ঢেউ বিশাল হুমকি হয়ে দাঁড়ায়৷\nপাহাড়ে ট্রেকিংয়ের অভিজ্ঞতা অনেকেরই আছে৷ কিন্তু সমুদ্রে ট্রেকিং কি সম্ভব? সিট্রেকিং নামের ক্রীড়ার আওতায় এমন অসাধারণ অভিজ্ঞতার স্বাদ পাওয়া সম্ভব৷ প্রয়োজন শুধু উপযুক্ত সাজসরঞ্জাম ও উচ্চ মানের প্রশিক্ষণ৷ (01.08.2019)\nওয়েভস্টেপস প্রকল্পের আরও খবর\nকি-ওয়ার্ডস অন্বেষণ, আরটিভি, দূরদর্শন, ঢেউ, রহস্য, বিজ্ঞানী, গবেষণা\nডিমের খোসায় টাকা! 03.09.2018


অবশেষে সবাইকে কাঁদিয়ে না ফেরার দেশে চলে গেলেন অস্ট্রেলিয়ান অলরাউন্ডার ওয়াটসন\nমহামারীর এই সময় অবশেষে সবাইকে কাঁদিয়ে না ফেরার দেশে চলে গেলেন অস্ট্রেলিয়ান অলরাউন্ডার ওয়াটসন। দীর্ঘদিন ধরে ক্যান্সারের সঙ্গে লড়ে অবশেষ ক্ষান্ত দিলেন অস্ট্রেলিয়ার সাবেক অলরাউন্ডার গ্রায়েম ওয়াটসন। শুক্রবার ৭৫ বছর বয়সে অস্ট্রেলিয়ার একটি হাসপাতালে শেষ নিশ্বাস ত্যাগ করেছেন এ পেস বোলিং অলরাউন্ডার।\nআজকের রাশিফল (তারিখঃ ০১-০৪-২০২০)\nদাতের মাড়ি থেকে রক্ত পড়া বন্ধের অব্যর্থ পাঁচ ঘরোয়া উপায় শিখে নিন\nএকজন মানুষ মৃত্যু শয্যায় শুয়ে কী নিয়ে আফসোস করে? জানলে অবাক হবেন\nধনী ছেলেদের পটিয়ে বড়লোক হওয়ার কোর্স করান এই নারী! পড়ুন বিস্তারিত\nআপনি কী ড্রাগ নেন? ‘মাল’ কী? ….মাদকের অভিযোগে যেসব প্রশ্নের সম্মুখীন হতে যাচ্ছে দীপিকা\nএই ১০টি কারণে শহরের মেয়েরা গ্রামের মেয়েদের থেকে বেশি মোটা হয়


নেপোটিজম নিয়ে কঙ্গনাকে কটাক্ষ, ক্ষমা চাইলেন করণ-বরুণ ! | entertainment - News18 Bangla, Today's Latest Bengali News\nনেপোটিজম নিয়ে কঙ্গনাকে কটাক্ষ, ক্ষমা চাইলেন করণ-বরুণ !\nশেষমেশ কঙ্গনার কাছে ক্ষমা চাইতেই হল করণ জোহর ও বরুণ ধাওয়ান ৷\nLast Updated: July 19, 2017, 6:11 PM IST\n#মুম্বই: শেষমেশ কঙ্গনার কাছে ক্ষমা চাইতেই হল করণ জোহর ও বরুণ ধাওয়ান ৷ আইফা পুরস্কারের সন্ধেতে করণ জোহর, বরুণ ধাওয়ান ও সইফ আলি খান মিলে যেভাবে কঙ্গনাকে কটাক্ষ করেছিলেন তা নিয়ে উত্তাল হয়ে উঠেছিল সোশ্যাল নেটওয়ার্ক ৷ সবাই-ই করণ, বরুণ ও সইফকে একহাত নিয়েছিলেন সোশ্যাল মিডিয়ায় ৷ শেষমেশ বাধ্য হয়েই করণ ও বরুণ ক্ষমা চাইলেন পুরো ঘটনায় ৷\nকরণ সংবাদ মাধ্যমকে জানালেন, ‘ট্যালেন্টটাই আসল ৷ স্বজনপোষণের কোনও অর্থই নেই ৷ ট্যালেন্ট থাকলে সব কিছুই জয় করা যায় ৷ আইফার মঞ্চে যা ঘটেছে ৷ তা নিয়ে আমি সত্যিই দুঃখিত ৷ আমার ওরকম আচরণ করা উচিত হয়নি ৷’\nকরণের সুরেই বরুণও সরাসরি ক্ষমা চাইলেন কঙ্গনা রানাওয়াতের কাছে ৷ তিনিও আইফার মঞ্চে ঘটে যাওয়া ঘটনার জন্য ক্ষমা চাইলেন সোজাসুজিই!\nFirst published: July 19, 2017, 6:11 PM IST\n#Bollywood#Kangana Ranaut#karan Johor


দারুন ভাবে হতাশাতে ভুগছি? - Bissoy Answers\nদারুন ভাবে হতাশাতে ভুগছি?\nআমি সেকেন্ড টাইম পরীক্ষার্থী নার্সিং এডমিশন এ।\nকিন্ত আজ এক জন কল দিয়ে আমাকে হতাশাতে ফেলে দিল সে আমার প্রাপ্ত মার্ক জানতে চাইলো আমি তাকে বললাম পরে সে আমাকে প্রাইভেট এ ভর্তি হয়ে যেতে। কিন্ত তাকে আমি জানাই আমি আগামী বছর আবার পরীক্ষা দিব সে আমাকে জানাই আমি কোন ভাবেই চান্স পাব না কারণ চান্স পাওয়ার থাকলে এই বছর ই পেতাম।\nআমি প্রাইভেট এ পড়তে রাজি নয় কিন্ত সে আমাকে প্রাইভেট এ পড়তে বলছে ( সে এক জন প্যাথলজিস্ট)\nআপনা বলেন তো যারা সেকেন্ড টাইম পরীক্ষা দেয় তাঁরা কী চান্স পাই না....!???\nঅনেক টা হতাশা গ্রস্থ আমি।\n17 ডিসেম্বর 2018 উত্তর প্রদান করেছেন Mehjabin (5,304 পয়েন্ট)\nপাছে লোকে অনেক কিছু বলবে। মানুষের কথা শুনে যদি কেউ নিজের সিদ্ধান্ত পরিবর্তন করত তাহলে পৃথিবী বর্তমানে অনেক কিছুই অন্যরকম হত।\nআপনার নিজের যদি আত্মবিশ্বাস থাকে যে সেকেন্ড টাইমে আপনি পারবেন তাহলে অবশ্যই আপনি চালিয়ে যাবেন। কারণ আপনিই ভালো জানেন যে আপনি কেন চান্স পান নি। তাই সামনে বারও আপনি পাবেন কি পাবেন না সেটা জানা উচিৎ।\nতবে আমার সাজেশন সেকেন্ড টাইম চেষ্টা করুন। সবাইই সেকেন্ড টাইম চেষ্টা করে, এবং অনেকেই গেইনার হয়। তারপর যদি না হয় তখন না হলে বোঝা যাবে।\n17 ডিসেম্বর 2018 উত্তর প্রদান করেছেন উজ্জল আহম্মেদ (4,855 পয়েন্ট)\nযদি বাস্তবতা দেখেন তবে বলবো যে, যে ব্যক্তিটি আপনাকে কথা গুলো বলেছেন সে অবশ্যই জ্ঞানী এবং সত্যিই কথাই বলেছেন । কেননা এবছর যতজন পরীক্ষার্থী ছিলেন আগামী বছর সেকেন্ড টাইম পরীক্ষার্থী মিলিয়ে আরো বেশি প্রতিযোগী থাকবে । এবং তাদের রেজাল্টও যদি ভালো থাকে তাহলে আপনি রেজাল্ট স্কোরের দিক থেকে এমনিতেই তাদের থেকে পিছিয়ে থাকবেন ।\nএখন আসি আসল কথায় ।\nএকজন ব্যক্তি বলেছেন বলে কি চান্স পাবেন না বা প্রতিযোগী বেশি থাকবে বলেই কি চান্স পাবেন না? হ্যাঁ অবশ্যই পাবেন। তার জন্য যেটা সর্বপ্রথম প্রয়োজন তা হচ্ছে পূর্ণাঙ্গ আত্মবিশ্বাস এবং মনে প্রবল ইচ্ছে ও জোর সেই সাথে প্রচুর পরিশ্রমও করতে হবে আপনাকে। আপনি যেহেতু সেকেন্ড টাইম সেহেতু আপনাকে চিন্তা করতে হবে লিখিত/ এমসিকিউ পরীক্ষায় সর্বোচ্চ স্কোর/নাম্বার অর্জন করা । অর্থাৎ আপনি যদি রেজাল্ট এর দিকে একটু পিছিয়ে থাকেন , পরীক্ষায় প্রাপ্ত নাম্বার দ্বারা যেন তা কভার হয়ে যায় সেই চিন্তা করে লেখাপড়া করতে হবে । যদি পরীক্ষায় ভালো মার্ক পেতে পারেন তবে অবশ্যই সেকেন্ড টাইমেও চান্স পাবেন ইনশাআল্লাহ ।\nমনে রাখবেন, সেকেন্ড টাইম দিলেও আপনার অন্য লাইনের লেখাপড়া বাদ দেয়া ঠিক হবেনা । সুতরাং বুঝে শুনে কাজ করাই বুদ্ধিমতী মেয়ের কাজ হবে ।\nকুমিল্লা থেকে ঢাকা দারুন নাজাত কামিল সিদ্দিকিয়া মাদ্রাসা যাওয়ার ঠিকানা চাই।?\n11 মে "সাধারণ" বিভাগে জিজ্ঞাসা করেছেন Faria akter (17 পয়েন্ট)\nস্বাধীনতা দিবসের একটা দারুন বক্তব্য লিখে দিন দয়াকরে?\n27 ফেব্রুয়ারি 2017 "সাধারণ" বিভাগে জিজ্ঞাসা করেছেন NOYON MOROL (13 পয়েন্ট)\nপারিবারিক সমস্যাতে ভুগছি?\n13 নভেম্বর 2018 "নিত্য ঝুট ঝামেলা" বিভাগে জিজ্ঞাসা করেছেন অজ্ঞাতকুলশীল\nজীবনটা নিয়ে খুব হতাশায় ভুগছি সবসময় শুধু মরে যাওয়ার চিন্তা মাথায় আছে আমি এখন কিভাবে সুখে শান্তিতে জীবন যাপন করতে পারি?\n17 মে 2018 "নিত্য ঝুট ঝামেলা" বিভাগে জিজ্ঞাসা করেছেন আলি৮ (11 পয়েন্ট)


লকডাউনেও দারুণ সুজোগ এই ব্যবসায়,আগ্রহী ব্যাক্তি দের আড়াই লক্ষ টাকা সাহায্য করবে সরকার ! - West Bengal News 24\nHome/পর্যটন/লকডাউনেও দারুণ সুজোগ এই ব্যবসায়,আগ্রহী ব্যাক্তি দের আড়াই লক্ষ টাকা সাহায্য করবে সরকার !\nলকডাউনেও দারুণ সুজোগ এই ব্যবসায়,আগ্রহী ব্যাক্তি দের আড়াই লক্ষ টাকা সাহায্য করবে সরকার !\nওয়েবডেস্ক:: নয়াদিল্লি: লকডাউনে উপার্জন হারিয়েছেন লক্ষ লক্ষ শ্রমিক। খাদ্যের সংস্থান করতে গিয়েই কালঘাম ছুটছে দেশের বড় অংশের মানুষের। এই পরিস্থিতিতে শারীরিক অসুস্থার জন্য প্রয়োজনীয় ওষুধ কেনা দুঃসাধ্য হয়ে উঠেছে নিম্নবিত্ত বা দরিদ্র শ্রেণির মানুষের জন্য। এই সঙ্কটের মধ্যে আমজনতার ত্রাতা হয়ে উঠেছে কেন্দ্রীয় সরকারের প্রধানমন্ত্রী জনৌষধি কেন্দ্রগুলি। কারণ এই ওষুধ বিক্রয় কেন্দ্রগুলি থেকে বাজারের তুলনায় অনেক কম দামে ওষুধ কিনতে পারছেন সাধারণ মানুষ। ২০১৫ সালে মোদি সরকার ভারতীয় জনৌষধি প্রকল্পটি শুরু করেছিল। এই কেন্দ্রগুলি থেকে জেনেরিক ওষুধ বিক্রি হয়। অর্থাত্ এই ধরনের ওষুধের কোনও ব্র্যান্ড নেম থাকে না।\nএই প্রকল্পের মাধ্যমে দেশের প্রত্যন্ত এলাকাগুলিতে সস্তায় মানুষের কাছে ওষুধ পৌঁছে দেওয়াই সরকারের মূল উদ্দেশ্য। জনৌষধি স্টোরগুলিতে যে জেনেরিক ওষুধ পাওয়া যায়, তা বাজারের তুলনায় ৯০ শতাংশ পর্যন্ত সস্তা হয়। সস্তায় ওষুধ বিক্রিতে উত্‍সাহ দিতেই সরকার জেনেরিক ওষুধের উপরে জোর দিচ্ছে। তাই জনৌষধি কেন্দ্র খুলতে নানা রকম সুযোগ সুবিধে দিচ্ছে কেন্দ্রীয় সরকার।\nকেন্দ্রীয় রসায়ণ ও সার মন্ত্রকের খবর অনুযায়ী, এই মুহূর্তে দেশে ৬৩০০টি জনৌষধি কেন্দ্র চালু রয়েছে। লকডাউন জারি হওয়ার পর থেকে ওষুধ সরবরাহে সমস্যা দেখা দেওয়া সত্ত্বেও এপ্রিল মাসে মোট ৫২ কোটি টাকার ওষুধ বিক্রি হয়েছে জনৌষধি কেন্দ্রগুলি থেকে। মার্চ মাসে বিক্রি হয়েছিল ৪২ কোটি টাকার ওষুধ। হোয়াটসঅ্যাপ এবং ই মেল-এর সাহায্যেও জনৌষধি কেন্দ্রগুলিতে ওষুধের অর্ডার দিতে পারছেন গ্রাহকরা।\nজনৌষধি কেন্দ্র খুলতে আড়াই লক্ষ টাকা খরচ হয়। এর গোটা খরচই কেন্দ্রীয় সরকার বহন করছে। এই ধরনের ওষুধের দোকান খুলতে তিনটি ক্যাটাগরি তৈরি করেছে কেন্দ্রীয় সরকার।\nপ্রথমত, যে কোনও ব্যক্তি, উপার্জনহীন কোনও ফার্মাসিস্ট, চিকিত্‍সক এই ধরনের ওষুধের দোকান খুলতে পারবেন। দ্বিতীয়ত, এর পাশপাশি ট্রাস্ট, এনজিও, প্রাইভেট হাসপাতাল, সেল্ফ হেল্প গ্রুপ ওষুধের দোকান খুলতে পারবে। তৃতীয়ত, রাজ্য সরকারের মনোনীত কোনও এজেন্সি এই দোকান খুলতে পারবে। এর জন্য ১২০ বর্গফুটের একটি দোকান থাকতে হবে। দোকান চালু করার জন্য সরকারের তরফে ৯০০ রকমের ওষুধ সরবরাহ করা হবে।\nএই দোকান খোলার জন্য খুচরো ওষুধ বিক্রির জন্য জনৌষধি স্টোরের নামে লাইসেন্স থাকতে হবে। দোকান খুলতে ইচ্ছুক ব্যক্তিরা http://janaushadhi.gov.in/ লিঙ্কে গিয়ে ফর্ম ডাউনলোড করতে পারবেন। ওই ফর্ম পূরণ করে ব্যুরো অফ ফার্মা পাবলিক সেক্টর আন্ডারটেকিং অফ ইন্ডিয়া-র জেনারেল ম্যানেজারের কাছে আবেদন পাঠাতে হবে। ব্যুরো অফ ফার্মা পাবলিক সেক্টর আন্ডারটেকিং অফ ইন্ডিয়া-র ঠিকানা জনৌষধি- এর ওয়েবসাইটেই পাওয়া যাবে।\nএসসি, এসটি এবং বিশেষভাবে সক্ষমরা দোকান খুলতে চাইলে তাঁদের পঞ্চাশ হাজার টাকা মূল্যের ওষুধ অগ্রিম দেয় কেন্দ্রীয় সরকার। আবেদন করার জন্য কী কী নথি প্রয়োজন?\nকোনও ব্যক্তি নিজে আবেদন করলে আধার এবং প্যান কার্ড জমা দিতে হবে। কোনও এনজিও, ফার্মাসিস্ট, চিকিত্‍সক এবং মেডিক্যাল প্র্যাক্টিশনার জনৌষধি কেন্দ্রের জন্য আবেদন সংস্থা গঠনের সার্টিফিকেট এবং রেজিস্ট্রেশন সার্টিফিকেট জমা দিতে হবে। এর পাশাপাশি একটি ১২০ বর্গফুটের দোকান থাকতে হবে।\nজনৌষধি স্টোর খুলে কত টাকা উপার্জন সম্ভব? ১. জনৌষধি স্টোরে ওষুধের এমআরপি-র উপরে বিক্রেতা ২০ শতাংশ কমিশন পান। ২. এককালীন ২ লক্ষ টাকা পর্যন্ত আর্থিক সাহায্য করা হয়। ৩. জনৌষধি কেন্দ্রে ১২ মাসে মোট বিক্রির ১০ শতাংশ অতিরিক্ত ইনসেন্টিভ দেওয়া হয়। যদিও প্রতিমাসের ইনসেন্টিভ সর্বাধিক দশ হাজার টাকা হবে। ৪. উত্তর পূর্ব ভারতের রাজ্যগুলি, নকশাল উপদ্রুত এলাকা, আদিবাসী এলাকায় ইনসেন্টিভের পরিমাণ ১৫ শতাংশ।\n৫. এক্ষেত্রেও মাসিক ইনসেন্টিভের পরিমাণ ১৫ হাজার টাকার হবে না।\nরাজ্যে এবার মদের হোম ডেলিভারি , সরকারি পোর্টাল থেকে অনলাইনে কিনতে পারবেন , জেনে নিন .....


ইনভেস্ট ছাড়া আপনার স্মার্টফোন অথবা ট্যাব ব্যবহার করে আয় করুন (স্টেপ বাই স্টেপ গাইড – পেমেন্ট প্রুফ সহ) » টেকটুইটস\n« How to work on Dreamploy\nইনকামের পাঁচটি সের‍া সাইট দেখে নিন ভিডিও সহ »\nভাবছেন এরকম টিউন তো প্রায়ই দেখি, আসলে তো কোন টাকা আয় হয় না ? শুধু শুধু সময়ের অপচয় ? না, এই টিউন মোটেও সেরকম নয় ! এটা কোন পিটিসি বা হাইপ রিলেটেড পোস্ট নয় ! সামান্য কয়েকটা স্টেপ ফলো করলে আপনার আয় হবে এটা গ্যারান্টেড।\nএবার Dinosaurs এ ক্লিক করুন। আমরা এবার ডায়নোসোর কিনবো 🙂\nকোন প্রশ্ন ? টিউনের নিচে কমেন্ট করুন ।\nটিউনটি আপনার উপকারে আসলে আমার কস্ট করে লেখা সার্থক হবে। প্লিজ টিউনটি শেয়ার করুন।\nকল ব্লক বা ব্লাক-লিস্ট করুন বিনা পয়সায় !!!!!!!!!!! 🙂\nএক × নয় =


বলিউডের নতুন এই সিনেমা দেখে মুগ্ধ মার্কিন প্রেসিডেন্ট! যা বললেন ডোনাল্ড ট্রাম্প - Special News\nবলিউডের নতুন এই সিনেমা দেখে মুগ্ধ মার্কিন প্রেসিডেন্ট! যা বললেন ডোনাল্ড ট্রাম্প\nগতকাল মুক্তি পেয়েছে আয়ুষ্মান খুরানার নতুন ছবি 'শুভ মঙ্গল জাদা সাবধান'। এই ছবিতে একজন সমকামীর চরিত্রে অভিনয় করেছেন আয়ুষ্মান খুরানা। মুক্তি পেতেই ছবিটি দেখেছেন মার্কিন প্রেসিডেন্ট ডোনাল্ড ট্রাম্প। এরপর আয়ুষ্মানের অভিনয় ও ছবির প্রশংসা করতে দেরি করেননি তিনি। টুইটারে ছবির ভালোলাগার কথা জানিয়েছেন ট্রাম্প। শুধু ট্রাম্পই নন বহু চিত্র সমালোচকরাও প্রশংসা করেছেন এই ছবিটির।


ম্যারাডোনা থেকে ৯০ মিনিট দূরে মেসি! – আওয়ার নিউজ\nম্যারাডোনা থেকে ৯০ মিনিট দূরে মেসি!\nআওয়ার নিউজ স্পোর্টস ডেস্ক | July 10, 2014\nআর মাত্র ৯০ মিনিটের অপেক্ষা। বিশ্ব ফুটবলের বরপুত্র ডিয়াগো ম্যারাডোনাকে ছুঁতে বর্তমান ফুটবল বিশ্বের সেনসেশন লিওনেল মেসির জয় করতে হবে জার্মান বাধা। আর সেদিন বা পায়ের জাদু দেখিয়ে যদি মেসি আর্জেন্টিনাকে বিশ্বকাপ জয় এনে দিতে পারেন তা হলে মেসির নামটা ম্যারাডোনা কিংবা পেলেদের কাতারে উচ্চারিত হলে বিস্ময়ের কিছুই থাকবে না।\nব্রাজিল বিশ্বকাপের ফাইনাল জিতলেই ম্যারাডোনা বনে যাবেন আর্জেন্টিনার অধিনায়ক লিওয়েন মেসি। এমনটাই প্রত্যাশা আর্জেন্টিনা ভক্ত সমর্থকদের। দুই যুগ পর বিশ্বকাপের ফাইনালে উঠেছে ম্যারাডোনার যোগ্য উত্তরসুরি মেসির দল। সেমিফাইলালে গত বিশ্বকাপের রানার্সআপ নেদারল্যান্ডসের বিপক্ষে ট্রাইবেকারে ৪-২ গোলের ব্যবধানে জিতে স্বপ্নের বিশ্বকাপ জয়ের পথে শেষ ধাপে পৌঁছে গেল মেসির আর্জেন্টিনা।\nনির্ধারিত সময়ে গোলশূণ্য থাকায় খেলা গড়ায় অতিরিক্ত সময়ে। দু’দল ঐ সময়ের মধ্যেও কোন গোল করতে না পারায় খেলা গড়ায় ট্রাইবেকারে। আর্জেন্টিনার গোলরক্ষক সার্জিয়ো রোমেরো দৃঢ়তায় ব্রাজিল বিশ্বকাপের ফাইনালে উঠে মেসির আর্জেন্টিনা। ১৯৯০ সালের ফাইনালে উঠে তৃতীয় বিশ্বকাপ জেতাতে পারেননি সর্বকালের অন্যতম সেরা ফুটবল জাদুকর ডিয়াগো ম্যারাডোনা। তাই সেই আক্ষেপ ঘুচাতে ২৪ বছর পর তৃতীয় বারের মত বিশ্বকাপের শিরোপা ঘরে তুলতে চায় ল্যাটিন ফুটবলের পরাশক্তির এই দেশটি।\nআর এক্ষেত্রে আর্জেন্টিনার প্রাণ ভোমরা লিওনেল মেসির সামনে হাতছানি ম্যারাডোনাকে ছাড়িয়ে যাবার। আজকের সেমিফাইনালের ট্রাইবেকারে প্রথম শট নিয়ে তিনিই ঝুকি থেকে এগিয়ে নেন আর্জেন্টিনাকে। ম্যারাডোনাকে ছাড়িয়ে যেতে পারেন কিনা মেসি সেটি দেখার জন্য ১৩ জুলাইয়ে বাংলাদেশ সময় রাত ১ টায় চোখ রাখতে হবে মারাকানা স্টেডিয়ামে। যেখানে মেসিকে রুখতে অপেক্ষা করছে ফুটবল বিশ্বের আরেক পরাশক্তি জার্মানি। যদিও সেদিন ম্যারাডোনাকে ছাড়িয়ে যাবেন লিওয়েন মেসি এটাই প্রত্যাশা শত-কোটি আর্জেন্টাইন ভক্ত সমর্থকদের।\nগ্যালারি, খেলা Comments Off on ম্যারাডোনা থেকে ৯০ মিনিট দূরে মেসি! সংবাদটি প্রিন্ট করুন\n« এ মাসেই ইংল্যান্ড সফরে যাচ্ছেন প্রধানমন্ত্রী (পূর্বের সংবাদ)\n(পরের সংবাদ) নবাবী দই বড়া »


‘শরীরের বিনিময় রাজনীতিতেও আছে’ - DIN KAL\nশারীরিক সম্পর্কের বিনিময়ে কাজ পাইয়ে দেয়ার রীতিকে ফিল্ম ইন্ডাস্ট্রিতে ‘কাস্টিং কাউচ’ বলে মনে করা হয়। কিন্তু সংসদও ‘কাস্টিং কাউচ’ থেকে মুক্ত নয় বলে বিস্ফোরক মন্তব্য করেছেন ভারতের বিরোধীদল কংগ্রেসের সাবেক সংসদ সদস্য রেণুকা চৌধুরী। তার যুক্তি, ‘কাস্টিং কাউচ’কে বৃহত্তর অর্থে কর্মক্ষেত্রে যৌন হয়রানি বলে বুঝিয়েছেন তিনি!\nরাজ্যসভায় রেণুকার মেয়াদ গত মাসে শেষ হয়েছে। কিছু দিন আগে সংসদে রেণুকার হাসি নিয়ে প্রধানমন্ত্রীর খোঁচা আর সে নিয়ে শূর্পণখার ভিডিও পোস্ট করে বিতর্কে জড়িয়েছিল বিজেপি। মঙ্গলবার রেণুকা সেই প্রসঙ্গ টেনে বোঝাতে চেয়েছেন, এটাও কর্মক্ষেত্রে হয়রানি!\nকিন্তু ‘কাস্টিং কাউচ’-এর কথায় সংসদকে টেনে আনলে নানা জল্পনা তৈরি হয়! সংসদীয় বিধিভঙ্গের সম্ভাবনাও থাকে। ঘরোয়া আড্ডায় অনেকে তাই বলছেন, বিষয়টা নিয়ে না ঘাঁটানোই ভাল! কোন কেঁচো খুঁড়তে কী কেউটে বেরিয়ে পড়ে! বস্তুত রেণুকা নিজেও সেটা বুঝেই বিষয়টিকে সার্বিকভাবে কর্মক্ষেত্রে হয়রানি বলে দাবি করতে চেয়েছেন বলেই তাদের মত।\nরেণুকার মন্তব্য অবশ্য আকাশ থেকে পড়েনি। ‘কাস্টিং কাউচ’ নিয়ে ইন্ডাস্ট্রির পাশে দাঁড়িয়ে তুমুল বিতর্ক বাধিয়ে বসে আছেন নৃত্যনির্দেশক সরোজ খান। তেলুগু অভিনেত্রী শ্রী রেড্ডি সম্প্রতি কাস্টিং কাউচের বিরুদ্ধে অর্ধনগ্ন হয়ে প্রতিবাদ করেন।\nসেই প্রশ্নের উত্তরে সরোজ বলেন, ‘কাস্টিং কাউচ চিরকাল ছিল, সর্বত্র ছিল। সরকারও পারলে মেয়েদের থেকে সুযোগ নিতে চায়।’\nতিনি বলেন, ‘ফিল্ম ইন্ডাস্ট্রির দিকে সব সময় কেন আঙুল ওঠে? ইন্ডাস্ট্রি তো তা-ও রুটির ব্যবস্থা করে! ধর্ষণ করে ফেলে দিয়ে যায় না!’\nতার পরই সোশ্যাল মিডিয়ায় সমালোচনার মুখে সরোজ ক্ষমা চেয়ে বলেন, ‘কাস্টিং কাউচকে সমর্থন বা বৈধতা দিতে চাইনি। ইন্ডাস্ট্রিকে একা বদনাম করা উচিত নয়, এটুকুই বলতে চেয়েছিলাম।’\nহলিউডে ‘মি-টু’র পর ভারতের ফিল্ম ইন্ডাস্ট্রি কেন সরব হচ্ছে না, এই প্রশ্ন বারবার উঠছে। রেণুকার মতে, ‘গোটা দেশেরই ‘মি-টু’ বলে ওঠার সময় এসেছে। শুধু ফিল্ম ইন্ডাস্ট্রি নয়, কাস্টিং কাউচ সব জায়গাতেই আছে। মনে করার কারণ নেই, সংসদ বা অন্য কর্মক্ষেত্র এই ব্যাধি থেকে মুক্ত!’ আনন্দবাজার।


শিক্ষকদের কষ্টের ‘অষ্টপ্রহর’ - এমপিও - দৈনিকশিক্ষা\nআমলাদের লালফিতার দৌরাত্ম্যে সরকারি কলেজ শিক্ষকদের এক বছর ধরে পদোন্নতি নেই। নতুন বেসরকারি শিক্ষা প্রতিষ্ঠান এমপিওভুক্ত না হওয়ায় সরকারি আর্থিক সুবিধা থেকে বঞ্চিত বেসরকারি মাধ্যমিক শিক্ষকরা। বেতন না বাড়ানোর কারণে হতাশায় মাদরাসা সরকারি প্রাথমিক বিদ্যালয়ের শিক্ষকরা।\nকারিগরিতে একই শিক্ষক দুই শিফটে ক্লাস নিচ্ছেন। প্রয়োজনীয় বেতন না পেয়ে হতাশ মাদ শিক্ষকরা। বেসরকারি শিক্ষক নিবন্ধন প্রত্যয়ন কর্তৃপক্ষ (এনটিআরসিএ) কর্তৃক শিক্ষক নিয়োগ দিলেও জটিলতা কাটেনি। সবমিলিয়ে কষ্টের ‘অষ্টপ্রহর’ পার করছেন শিক্ষকরা। এমন পরিস্থিতিতে আজ শনিবার (৫ অক্টোবর) সারাদেশে বিশ্ব শিক্ষক দিবস পালিত হবে। শনিবার (৫ অক্টোবর) ভোরের কাগজ পত্রিকায় প্রকাশিত এক প্রতিবেদনে এ তথ্য জানা যায়। প্রতিবেদনটি লিখেছেন অভিজিৎ ভট্টাচার্য।\nদিনটি বিভিন্ন দেশে ভিন্ন ভিন্ন দিনে পালিত হলেও ইউনিসেফ ৫ অক্টোবরকে ‘বিশ্ব শিক্ষক দিবসের’ মর্যাদা দেয়ার পর বাংলাদেশসহ বিশ্বের একশটি দেশে আজ ‘বিশ্ব শিক্ষক দিবস’ পালিত হবে। তবে সরকারিভাবে এই দিবস উদযাপন হচ্ছে না।\nশিক্ষকদের বেশ কটি সংগঠন ভিন্ন ভিন্ন স্লোগানকে প্রতিপাদ্য করে দিবসটি পালন করবে। ‘তরুণ শিক্ষকরাই পেশার ভবিষ্যৎ’ শীর্ষক স্লোগানকে প্রতিপাদ্য করে দিবসটি পালন করবে অধ্যক্ষ কাজী ফারুক আহমেদের বিশ্ব শিক্ষক দিবস জাতীয় উদযাপন কমিটি। ব্যানবেইস মিলনায়তনে ‘বঙ্গবন্ধু স্বপ্নের শিক্ষা ব্যবস্থা ও আমাদের করণীয় শীর্ষক’ আলোচনা সভার আয়োজন করেছে স্বাধীনতা শিক্ষক পরিষদ। এ ছাড়া শিক্ষক দিবসের অন্য দুটি অনুষ্ঠানে শিক্ষা উপমন্ত্রী মহিবুল হাসান চৌধুরী প্রধান অতিথি হিসেবে উপস্থিত থাকবেন।\n২০১০ সালে শেখ হাসিনা সরকার দেড় হাজারেরও কিছু বেশি নতুন বেসরকারি মাধ্যমিক শিক্ষাপ্রতিষ্ঠান এমপিওভুক্ত করে। এরপর গত ৯ বছরে আর কোনো শিক্ষাপ্রতিষ্ঠান এমপিওভুক্ত হয়নি। তবে গত ছয় মাস ধরে নতুন শিক্ষাপ্রতিষ্ঠান এমপিওভুক্তির বিষয়ে শিক্ষা মন্ত্রণালয় কাজই করে যাচ্ছে। শিক্ষা মন্ত্রণালয়ের মাধ্যমিক ও উচ্চ শিক্ষা বিভাগের সিনিয়র সচিব মো. সোহরাব হোসাইন গত এক মাস ধরে বলছেন, যে কোনো সময় নতুন শিক্ষাপ্রতিষ্ঠান এমপিওভুক্ত করা হবে। কিন্তু সেটি এখনো প্রকাশ হয়নি। ফলে এমপিওবিহীন বেসরকারি মাধ্যমিক বিদ্যালয়ের শিক্ষকরা মারাত্মক কষ্টের মধ্যে রয়েছেন।\nসরকারি কারিগরি শিক্ষকরা দিনে দুই শিফটে পাঠদান করলেও আর্থিক কোনো সুবিধা তারা পান না। এ কারণে বহু জায়গায় কারিগরি শিক্ষা প্রতিষ্ঠানে দ্বিতীয় শিফট বন্ধ হয়ে গেছে। মাদরাসা শিক্ষকরা বিশেষ করে এবতেদায়ী শিক্ষকরা বহুদিন ধরে বলে আসছেন তাদের বেতন বাড়াতে, কিন্তু সেটিও এখন পর্যন্ত ফলপ্রসূ হয়নি।\nজানতে চাইলে বাংলাদেশে বিশ্ব শিক্ষক দিবস জাতীয় উদযাপন কমিটির সমন্বয়ক অধ্যক্ষ কাজী ফারুক আহমেদ ভোরের কাগজ বলেন, বাংলাদেশে শিক্ষার সমস্যা হলো দৃষ্টিভঙ্গির ক্ষেত্রে পশ্চাদপদতা ও অনুকূল পরিবেশ সৃষ্টিতে অক্ষমতা। দেশে ভালো শিক্ষানীতি, রাজনৈতিক নির্দেশনা সত্তে¡ও আশানুরূপ সাফল্য অর্জন থেকে পিছিয়ে আছে। তিনি বলেন, আমাদের দেশে শিক্ষার উন্নয়ন বলতে দালানকোঠা নির্মাণেই অগ্রাধিকার পায়। কিন্তু শিক্ষার্থীর উন্নয়নে শিক্ষা, শিক্ষক যেখানে অপরিহার্য অনুষঙ্গ সেখানে শিক্ষককে বাদ দিয়ে উন্নয়নের ভাবনা করা হয়। এর ফলেই শিক্ষকদের কষ্ট বেশি।\nস্বাধীনতা শিক্ষক পরিষদের সাধারণ সম্পাদক অধ্যক্ষ মো. শাহজাহান আলম সাজু বলেন, গত ১০ বছরে প্রধানমন্ত্রী শেখ হাসিনার হাত ধরে শিক্ষায় বৈষম্য অনেকটা কমে এসেছে। যেটুকু বৈষম্য রয়েছে সেটুকু নিরসনে বাজেটে টাকা বাড়িয়ে সমস্যার সমাধানে সরকার উদ্যোগ নেবে বলে জানান তিনি।\nখোঁজ নিয়ে জানা গেছে, শিক্ষক সংগঠনগুলো শিক্ষক দিবস উদযাপন করলেও শিক্ষকরা নানা কষ্টের মধ্যে রয়েছেন। এরমধ্যে সরকারি প্রাথমিক শিক্ষকরা বেতন-বৈষম্য নিরসনের এক দফা দাবিতে আন্দোলনের প্রস্তুতি নিচ্ছেন। এ দাবি বাস্তবায়নে চলতি মাসের ১৪ থেকে ১৭ অক্টোবর কর্মবিরতি পালনের মাধ্যমে কর্মসূচি শুরু করবেন শিক্ষকরা। পরে ২৭ অক্টোবর ঢাকায় মহাসমাবেশ করে লাগাতার আন্দোলনের ঘোষণা দেয়ার কথা রয়েছে।\nএক বছর ধরে শিক্ষা মন্ত্রণালয় সরকারি কলেজ শিক্ষকদের পদোন্নতি দিতে পারছে না। এমনকি তারা আর্থিক প্রণোদনাও পাচ্ছেন না। এ নিয়ে সরকারি কলেজ শিক্ষকদের মধ্যে ক্ষোভ বিরাজ করছে। এ বিষয়ে সরকারি কলেজ শিক্ষকদের সংগঠন বিসিএস শিক্ষা সমিতির সদস্য সচিব অধ্যাপক শাহেদুল খবির চৌধুরী বলেন, ঠিক সময়ে পদোন্নতি পাওয়া, বিভিন্নক্ষেত্রে আর্থিক প্রণোদনা পাওয়াসহ সম্মান ও মর্যাদা প্রাপ্তির দিক দিয়ে শিক্ষকরা পিছিয়ে আছেন। তবুও শিক্ষকরা শিক্ষার মানোন্নয়নে নিরলসভাবে কাজ করে যাচ্ছেন। এই শিক্ষক দিবসে তাদের একটাই চাওয়া- ঠিক সময়ে যেন পদোন্নতি ও আর্থিক সুবিধা নিশ্চিত করা।